সুগন্ধি পখিলা: এটা সপোন আৰু এজাক মানুহ\nঅসমীয়া ভাষাৰ প্ৰথম সমূহীয়া ব্লগ সুগন্ধি পখিলা : কলা, সাহিত্য আৰু সংস্কৃতিৰ এক উমৈহতীয়া মঞ্চ। আহক, সুগন্ধি পখিলাৰ সতে আৰম্ভ কৰোঁ এক যাত্ৰা - হৃদয়ৰ পৰা হৃদয়লৈ\nসুগন্ধি পখিলাৰ বিষয়ে\nএটা সপোন আৰু এজাক মানুহ\nমানুহ স্বপ্নাভিলাষী ! মানুহ আত্মাভিমানী !নিজৰ বুলি, দেশৰ বুলি, জাতিৰ বুলি কৈ মানুহ গৌৰৱাম্বিত হ’য় | সেয়েই মানুহ ইতৰ প্ৰজাতিৰ পৰা পৃথক| ভালপোৱা, দুখ লগা, খং উঠা অন্যান্য জীৱ-জন্তুৰো আছে, কিন্তু মানুহ এইবাবেই পৃথক যে মানুহৰ লক্ষ্য থাকে| আৰু ইয়াক পোৱাৰ বাবে অধ্যৱসায় আৰু একাগ্ৰতাৰে কাম কৰাৰ সামৰ্থ্য আছে |\nমানুহৰ এনে কিছু সপোন থাকে যি ব্যক্তিগত পৰ্যায়ৰ পৰা বহু ওপৰৰ | ই সমূহীয়া সপোন | ই হ’ব পাৰে এটা জাতিৰ সপোন, এটা প্ৰজন্মৰ সপোন নতুবা সমগ্ৰ মানৱ জাতিৰ সপোন | এনে সমূহীয়া সপোনৰ তাড়নাতেই মানুহে বিশ্বাশান্তিৰ সপোন দেখে, প্ৰযুক্তিগত সুবিধাৰে সুচল আৰু সুসম পৃথিৱীৰ সপোন দেখে |\nএনে এক সপোনৰ তাগিদাতেই সৃষ্টি হৈছিল ’সুগন্ধি পখিলা’ৰ | ’সুগন্ধি পখিলা’ এক সপোনৰ বাস্তৱ ৰূপ | অসমীয়া ভাষাটো কম্পিউটাৰৰ পৰ্দাত চাবলৈ পোৱাৰ হেপাঁহত বিভিন্ন ধৰণেৰে চেষ্টা কৰিছিলো এটা অসমীয়া ব্লগ তৈয়াৰ কৰাৰ বাবে | ইউনিক’ডৰ বিষয়ে জনাৰ আগতে কম্পিউটাৰত অসমীয়া লিখাৰ বাবে বিভিন্ন ধৰণৰ সঁজুলিৰে চেষ্টা কৰিছিলোঁ, ৰামধেনু, লীপ-অফিচ আদিৰে অসমীয়া লিখি তাৰ পৰা ইমেজ ফাইল তৈয়াৰ কৰি, ইমেজ সমূহ ব্লগত প্ৰকাশ কৰিছিলোঁ | এনেদৰে এদিন ইন্টাৰনেটেৰে চিনাকি বন্ধু কুলদীপক অনুৰোধ জনালো সুগন্ধি পখিলাত কবিতা লিখিবৰ বাবে | লাহে লাহে মানুহৰ মতামত পোৱা হলো, ইজনে সিজনে ভাল লগা বুলি কোৱাৰ পিছত দুই-এজন বন্ধুলৈ অনুৰোধ পঠাবলৈ আৰম্ভ কৰিলো, আৰু সুগন্ধি পখিলাৰ লিখকৰ সংখ্যাও দুজনৰ পৰা তিনিজন চাৰিজনলৈ বৃদ্ধি পালে, বিভিন্ন জনৰ মতামতো আহিবলৈ ধৰিলে | এদিন এজন বাংলাদেশী পাঠকৰ মন্তব্য পালো, ’অহমীয়া ভাষাৰ ব্লগ অনলাইনে খুউব কম, এই কম সংখ্যক ব্লগেৰ মধ্যে আপনাৰটি একটি, কিন্তু টেক্সট লেখেননি কেন, সব ইমেজ ফাইল | তাহলে তো আপনাৰ ব্লগটি সাৰ্চ ইঞ্জিনে খুঁজে পাওয়া যাবে না |.................. ’ কথাষাৰ পঢ়াৰ পাছত অসমীয়া টেক্সত লিখাৰ প্ৰচেষ্টা আৰম্ভ হৈ গ’ল | কেনেকৈ লিখিব পাৰি অসমীয়া আখৰত? কি সঁজুলি ব্যৱহাৰ হ’য় ইয়াৰ বাবে ? ইন্টাৰনেটৰ বুকু চলাথ কৰি বিচাৰি উলিয়ালো অসমীয়া লিখাৰ সাধন, অভ্ৰ নামৰ এটা অসমীয়া লিখন-সঁজুলিৰে এইবাৰ আৰম্ভ কৰিলো অসমীয়া লিখাৰ প্ৰচেষ্টা | লাহে লাহে এই প্ৰচেষ্টাৰ স’তে জড়িত বিভিন্ন জনৰ লগত আলাপ আলোচনা আৰম্ভ হ’বলৈ ধৰিলে | বিভিন্ন জনৰ পৰামৰ্শ, আগ্ৰহে আমাক প্ৰতিদিনেই নতুনকৈ প্ৰেৰণা দিলে | লাহে লাহে সদস্যৰ তালিকাও বৃদ্ধি পালে | অসমীয়া ইউনিক’ডৰে লিখামেলা কৰি থকা বিভিন্ন জনে আমাৰ সতে সহযোগ কৰি সুগন্ধি পখিলাত লিখিবলৈ আৰম্ভ কৰিলে |\nঅসমীয়া ভাষাক ইন্টাৰনেটৰ বুকুলৈ লৈ যোৱাৰ প্ৰয়াসেৰে বিভিন্ন জনে বিভিন্ন ধৰণেৰে এই যাত্ৰা অব্যাহত ৰাখিছে | আমিও এই যাত্ৰাত যোগ হ’লো | এই প্ৰয়াসত বিভিন্ন জন বিভিন্ন ধৰণেৰে জড়িত হৈ আছে | কোনোবা জন ইউনিক’ডক জনপ্ৰিয় কৰাত ব্যস্ত হৈ আছে, কোনোবাজন সাহিত্য, কবিতাৰ চৰ্চাৰে ইয়াক আগুৱাই লৈ যোৱাত ব্যস্ত হৈ আছে |কিন্তু সকলোতকৈ মন কৰিবলগীয়া দিশ কেইটামান হ’ল-পাৰষ্পৰিক সহযোগিতা আৰু পুৰণি প্ৰজন্মৰ আগ্ৰহ !ইন্টাৰনেটৰ বুকুত অসমীয়াত লিখা আখৰ কেইটি দেখা পাই স্বয়ংক্ৰিয় ভাৱেই বহু জনে প্ৰশ্ন কৰে ইয়াত অসমীয়া কেনেকৈ লিখে? আৰু তাৰ সঁহাৰিত বহুজনে নিঃস্বাৰ্থভাৱে শিকাই দিয়ে-কেনেকৈ অতি সহজতে অসমীয়া লিখিব পাৰি | অসমীয়া সাহিত্যৰ দুই-এজন জ্যেষ্ঠ সাহিত্যিক-লিখককো যেতিয়া এই তালিকাত দেখা পাওঁ, মনটো এক অনাবিল আনন্দত ভৰি উঠে | কিবা এক প্ৰাপ্তিৰ আনন্দ জাগে |\nএক ক্ষুদ্ৰ প্ৰয়াসেৰে আমাৰ যাত্ৰা আৰম্ভ হৈছিল | ইয়াৰে আঁত ধৰি লাহে লাহে চিনাকি হোৱা পৃথিৱী খনৰ মায়াই আমাক নিঃস্বাৰ্থভাৱে কাম কৰি যোৱাৰ প্ৰেৰণা দিয়ে | লাহে লাহে পৰিসৰ বৃদ্ধি হ’বলৈ ধৰা অসমীয়া ইউনিক’ডৰ পৃথিৱীখন আৰু ব্যাপ্ত হৈ পৰক, অসমীয়া ভাষাটো স্বকীয়তাৰে উজলি উঠক বিশ্ব-দৰবাৰত !\nদ্বাৰা: যামিনী অনুৰাগ সময়: Wednesday, May 18, 2011\nশীৰ্ষক: জীৱনৰ বাটে-ঘাটে\nকিতাপ পঢ়োঁ আহক\nAssamese Culture AndharaZonak a\nPankaj Jyoti Mahanta\nRinku Uday Das\nৰিদিপ কুমাৰ নাথ\nআইতা : মিতালী বর্মন\nআউল লগা কবিতা\nগ্রীষ্মৰ স্তৱক: নিয়ৰপৰশ\n‘পঢ়াত চোকা’ হ’বলৈ পঢ়িব লাগিব\nতোমালৈ: হৃষীৰাজ শৰ্মা\nঅসমীয়া, অসমীয়াৰ ব্লগ আৰু জালপঞ্জী\nHasan Hazarika's Notepad\nJamini Anurag's Personal Website\nJD's Life's Purple\nkuldip's assamese & hindi poem\nNoni Bora's Untouchable Earth\nPramathesh's Fired Eye\nShubhadeep Paul***শুভদীপ পাল***\nSushanta Kar's Blog\nঅলিন্দ: পঙ্কজজ্যোতি মহন্ত\nআমি অসমীয়া:মনজিত্ নাথ\nখাৰ নোখোৱাৰ কলম: অক্লান্তিকা\nপ্ৰত্যাশা: অঞ্জল বৰা\nফেলানিঃ অসমিয়া উপন্যাস\nমই আৰু মোৰ পৃথিৱী: হিমজ্যোতি তালুকদাৰ\nমন কহুৱা বন: বৰ্ণালী দেউৰী বৰা\nমোৰ অন্তৰৰ দুৱাৰ: মনোজ মন কলিতা\nযি মন যায়:প্ৰবোধ বৰা\nস্পন্দন: বিশ্বজিত্ নাথ\n©jaminianurag. Picture Window theme. Theme images by compassandcamera. Powered by Blogger.


অনুভৱৰ বৰষুণ: 2012\nৰাতিৰ ৰামধেনু - এমুঠি কবিতাৰ জিলমিল জোনাক..."\nPosted by মাধুৰীমা at 02:49 No comments:\nPosted by মাধুৰীমা at 02:47 No comments:\nভাষা সাহিত্য সন্মিলনী অসমৰ প্ৰথম প্ৰকাশ " অসমীয়া সাহিত্যৰ ই-সফুঁৰা "\nPosted by মাধুৰীমা at 02:45 No comments:\nউদং পথাৰখন কুঁৱলীয়ে চানি ধৰিছে । যেন আবুৰ নথকা গাভৰুৰ দেহাত এখন চাদৰ হে আঁৰি দিছে । সৰু সৰু লৰা-ছোৱালীবোৰে চেঁচু বিচাৰি খান্দি থকা-সৰকা কৰা আলিবোৰৰ মাজে মাজেই মানুহজনে গাই এজনী এৰালত ধৰি টানি আগবাঢ়ি গৈ আছে । ভৰিৰ মাজত শুকান নৰা এডাল সোমাই পৰিল । চেৰেককৈ আঙুলিৰ মাজতে অলপ কাটি নিলে । আস ! আঘাত পাই মুখেৰে শব্দ ওলাই আহিল । বিহুৰ বাবে আগতীয়াকৈ ছুটি লৈ ঘৰলৈ যোৱা হালোৱাটোক উদ্দেশ্য কৰি গালি অলপ পাৰিলে । সি নথকাৰ বাবেহে তেওঁ পুৱাই পুৱাই এই নতুনকৈ অনা গৰুজনীক এৰাল দিবলৈ আহিব লগা হৈছে ! ঘাঁহ থকা আলি দুটামান চাই গৰু এজনীক এৰাল দি এৰালৰ খুটিটোতে টাঙোন ডালে ধাম ধাম কৈ কোব কেইটামান শোধালে যেন কোব কেইটা হালোৱাটোৰ পিঠিত হে পৰিছে ।\n-দদাইদেউ দেখোন !\nপাছফালে মাত এষাৰ শুনি মানুহজনে কঁকালটো পোনাই উভতি চালে । হাতত কাঁচি লৈ কনক আৰু মিনতি ৰৈ আছিল ।\n-এই ধল পুৱাই তহঁত হাল কলৈ ওলালি হয়নে ?\n-নৰা কাটিবলৈ যাওঁ দদাইদেউ ।\nমিনতিয়ে ওৰণি টনা আঁজোৰা কৰি থকাত ব্যস্ত হোৱা দেখি কনকেই উত্তৰ দিলে ।\n-অ’ নৰা কাটিছ নেকি, কিমান কাটিলি ?\n-নাকাটিলে কেনেকৈ হ’ব দদাইদেউ । নৰা অলপ বিক্ৰী কৰিয়েই বিহুৰ খৰচটো উলিয়াব লাগিব । তাতে নিজৰ ঘৰটোও চাব লাগিব নহয় । দুইটাই মিলি পাচশ মান কাটিলোঁ ।\n-ভালে কৰিছ দে । মোকেই নৰা অলপ লাগিছিল । এই বৰঘৰটো টিং পাতৰ হলে গৰম দিনত ব’ৰ কষ্ট হয় অ’ ...তাতে গোহালিটোও চাব লাগিব । হেৰি কৰ তহঁতৰ নৰা এহেজাৰ মোকেই দিবি । কিমান কৈ ল’বি ?\n-৪০ টকা শ ।\n-এঃ ! ৩০ টকাকৈ ল’বি । ঘৰৰে মানুহ, ইমান দাম নকৰিবিচোন । বেলেগে কোনোবাই বেছি দাম দিম বুলি কৈছে নেকি ?\n-এতিয়ালৈকে কোনেও কোৱা নাই । পিছে দদাইদেউ বিহুৰ আগতে নৰাৰ পা-পইচা কেইটা দিব পাৰিলে ভাল হ’ব ।\n-হ’ব দে তহঁতে চিন্তা নকৰিবি । তহঁতি নৰা দিবি মই লগে লগে পইচা দিম ।\nমানুহজনে কথাষাৰ কৈয়ে ঘৰৰ ফালে খোজ দিলে । ইমান পৰে মনে মনে থকা মিনতিয়ে মাত লগালে –মাষ্টৰক নৰা খিনি দিম বুলি কোৱাটো বৰ ভাল নহ’ল নেকি ..মানুহটোৱে পইচা দিবলৈ বৰ টান পাই ।\nঘৈণীয়েকৰ কথা শুনি কনকে অলপ ভেকাহি মাৰিয়েই কলে-মই নিজেই দিম বুলি কৈছোঁ নে ? কেনেকৈ নিজেই কৈছে শুনিলিয়েইচোন । পা পইচা থকা মানুহ । কেতিয়াবা বিপদে আপদে লাগে । নিদিওঁ বুলি কলে বেয়া নাপাব নে ? ব’ল ব’ল ইয়াত কথা চেল-চেলাই থাকিলে নৰা কটা নহ’ব গৈ ।\nপুতুৱে কিতাপখনত নাকটো লগাই আকৌ এবাৰ শুঙিলে । ইমান ধুনীয়া গোন্ধাইছে ! কিতাপকেইখন এৰি দিবৰ মনেই যোৱাই নাই । শুকান বতৰত হঠাতে বৰষুণ এজাক আহিলে মাটিবোৰ জেকি ওলোৱা মাটি মাটি গোন্ধটো, আঘোণৰ ধাননিৰ মাজে মাজে আলিবোৰৰ ঘাঁহত নিয়ৰ পৰি ওলোৱা গোন্ধটো আৰু এই কিতাপৰ এই নতুন নতুন গোন্ধটো সি বিৰাটেই ভাল পাই । কিতাপ পঢ়িবলৈ লৈ পুৱাৰে পৰা কিতাপবোৰ লিৰিকি বিদাৰি আৰু শুঙি থাকোঁতেই গৈছে । এইবাৰ সি প্ৰাথমিকৰ পৰা হাইস্কুললৈ প্ৰমোচন পাইছে । যোৱাকালি স্কুলত কিতাপ দিছে । বৰ আলফুলে সি কিতাপখিনি আকোৱালি লৈছিল । স্কুলৰ পৰা আহি মাকৰ কথা মতে মাষ্টৰ বৰদেউতাকৰ ঘৰলৈ গৈ বাতৰি কাগজ অলপ খুজি আনিলে । বাতৰি খুজিবলৈ সি অলপ টান পাই । বৰমাকে সদায় দিও নিদিওঁ কৈ দিয়ে যেন পুৰণা বাতৰি কেইখনৰ সৈতে তেওঁৰ খুব মূল্যবান বস্তুও কেইপদ মান গুছি গৈছে । কিতাপৰ স্বাৰ্থত বৰমাকৰ সেই টেলেকা চাৱনিটোকো আওকাণ কৰি সি বাতৰি কেইখনমান আনিলেগৈ । তাৰ পাছত বাৰীৰ চতিয়না গছজোপাৰ গাত কটাৰিৰে ঘাপ দুটামান মাৰি ৰৈ থাকিল । চতিয়নাৰ গাৰ পৰা ওলোৱা ৰস খিনি কাপোৰ অকণমানত টুকি লৈ কিতাপ কেইখনত আঠা লগাই বাতৰি কেইখন লগালে । লগতে বহীৰ পৰা ফালি বনোৱা টিকট একোটাত নিজৰ নাম লিখিও লগাই দিলে ।\n-পুতু ঐ ।\nবীৰেণৰ চিঞৰত সি কিতাপৰ মাজৰ পৰা মুৰটো উলিয়াই পদুলিলৈ চালে ।\n-নাযাৱ নেকি ?\nবীৰেণে তাক আকৌ সুধিলে\n-মণিচালৰ গুটি আনিবলৈ ।\n-অহ ! মই পাহৰিছিলোঁ । ৰহ ঘৰৰ দুৱাৰখন বন্ধ কৰি লওঁ । মা দেতা নাই নৰা কাটিবলৈ গৈছে ।\nদুপদাপ কৈ দৰজা খনত দাং ডাল লগাই দুয়োটা ঘৰৰ পৰা অলপ দূৰৈত থকা বাৰীখনলৈ লৰ দিলে ।\nমণিছালৰ গুটি বিচৰাৰ কথাটো কালি স্কুললৈ যাওঁতেই পাতি আহিছিল । পুৱাই মাককো কৈছিল । মাকে মাথো কৈছিল বাকলিবোৰ একে ঠাইতে থ’বি । চুলি ধুবলৈ ভাল । এতিয়া কিতাপৰ মোহত পৰিহে পাহৰি গৈছিল । এই মাঘৰ বিহুটো কাষ চপাৰ লগে লগে সিহঁতৰ গা সাতখন আঠখন হৈ পৰে । মণিছালৰ গুটিৰে চোঁতালবোৰ ভৰি পৰে । মাজে মাজে মাৰ্বলো ওলাই । পিছে পুতুহঁতে এতিয়াই মাৰ্বল চুবলৈ পোৱা নাই । বিহুৰ দিনাহে দেউতাকে এটকা বা দুটকা কিনি দিয়ে । এই কেইদিন মাৰ্বলৰ সলনি মণিচালৰ গুটিয়েই চলাব লাগিব ।\nশিঙৰি গছ এজোপাৰ কাষতে থকা গছজোপাৰ তলত মণিছাল বিচাৰি বীৰেণে সুধিলে-তোক এইবাৰ বিহুত কাপোৰ দিব নে পুতু ? মোক দেতাই হাফ পেন্ট এটা আনি দিম বুলি কৈছে ।\nশিঙৰি কাঁইট এসোপা ভৰিৰ পৰা গুচাই মুখখন হাঁহি এটাৰে বহল কৈ মেলি পুতুৱে কলে-দিব । মাই দিম বুলি কৈছে নহয় ।\nহাতত মোনা একোটা লৈ চেঙেলীয়া ডেকাৰ জুমটোৱে ঘৰে ঘৰে চাউল আৰু ভোজৰ চান্দা তুলি ফুৰিছে । কনকৰ ঘৰৰ পৰা ওলাই অলপ দূৰ গৈয়ে বিমানে মাত লগালে-কনক কাই টো বৰ চিকটা অ, ভোজটো বুলিও দহ টকা দিবলৈ টান পাই । কেৱল পুতেকৰ নামতহে চান্দা দিলে ।\n-যোৱাবাৰ জন্মাষ্টমীতো কেৱল পুতেকৰ চান্দাহে দিছিল । মানুহটোতকৈ মানুহজনীৰ হাতখন বেছি টান ।\nবিমানৰ কথা শুনি ৰমেনেও মাত লগালে । লগত থকা কেইটাও হয় হয় ভাবত মুৰ দুপিয়ালে ।\n-যাৰ যিমান থাকে সিমানেই বিলাসিতা কৰিব পাৰে ।\nকংকনে গোটেই কেইটাৰ হয় হয় ভাবটো থেকেচা মাৰি মাত লগালে ।\n-যাৰ যিমান আৰ্জন সিমানেই খৰচ কৰিব পাৰে । কনক ককাইদেউহঁতৰ নিজৰ আৰ্জনৰ তুলনা এই যে ১০ টকা দিছে সেইয়া একপ্ৰকাৰৰ বিলাসিতাই । সেইবাবেই তেওঁলোকক চিকটা বুলি ক’ব নোৱাৰি ।\nকংকনৰ কথা লাজ পাই সেমেনাসেমেনি কৈ লৰা কেইটা মুহেশ্বৰৰ ঘৰত সোমাল গৈ । পিছে তেওঁলোকৰ ঘৰত সোমায়েই সিহঁতৰ মন ভাল লাগি গল । জুহালত কেইবাজনো মানুহ বহি আছে । প্ৰত্যেকৰে সমুখত সোম-ৰসৰ বাতি একোটা । কংকনৰ বাহিৰে গোটেই কেইটা গৈ সেই আড্ডাত লেপেটা খাই বহিল গৈ ।\n-খুৰীয়ে আগতীয়া বিহু লগালে যেন পাওঁ ।\n-হেৰৌ আজলীৰ মাক ইহঁতকো অলপ অলপ দেচোন । বিহু বুলি খাওক ।\nদোৰোলখোৱাৰ জিভাৰে আজলীৰ বাপেকে ঘৈণীয়েকক আদেশ দিলে । মানুহ জনীয়েও হাঁহি হাঁহি লৰাকেইটালৈ বাটি একোটা আগবঢ়াই দিলে ।\n-কংকন আঁতৰত কিয় ৰৈ আছ । আহ আকৌ ।\nকংকনক আঁতৰি থকা আজলীৰ মাকে মাতিলে ।\n-নালাগে খুৰীদেউ মই ইয়াতে ঠিকেই আছো । সিহঁতকে দিয়কচোন ।\n-উৱা বিহু বুলি অকণমান খাবা আহা একো নহয় ।\n-নালাগে নালাগে খুৰিদেউ ।\nকংকনৰ কথা শুনি আজলীৰ মাকৰ লগতে বাকী সকলেও হাঁহি উঠিল ।\nবাহিৰত বিহুৰ খদমদম । আজলীয়ে জুহালত বহি তিল পিঠা পুৰিছে । সোমৰসৰ নিচাত মতলীয়া হৈ থকা বাপেকে কেতিয়াবাই ঘুৰ ঘুৰাই শুলে । আজলীৰ মাকৰহে শান্তি নাই । পুৱাতেই মেজিৰ কামত লাগো গৈ বুলি ওলাই যোৱা ল’ৰাটো এতিয়ালৈকে উভতাই নাই । ভোকে লঘোনে ক’ত বা কি কাম কৰি ফুৰিছে । হঠাতে পদুলিৰ নঙলাডাল কেৰকেৰাই উঠাত চাকি এটা লৈ মানুহজনী লৰালৰিকৈ ওলাই গ’ল । চাকিটোৰ ধিমক ধিমাক পোহৰতে দেখিলে কোনোবা এটা নঙলা এডাল ভাঙি পদুলিতে শুই আছে । মানুহজনী আগবাঢি গ’ল ।\n-বিহু বুলি অকণমান খালো অ’ মা ।\nফুটা নুফুটা মাতেৰে ল’ৰাটো মাত মাতিলে ।\nপুৱাৰে পৰা মিনতিয়ে ইফালে সিফালে কাম কৰি ফুৰিছে । বিহু বুলি ব্যস্ততাবোৰ এনেই বাঢ়ি যায় । জা জলপান বেছি কৰা নাই । চিৰা এদোন , সান্দহ একলহ , আৰু তেল পিঠা এক কেজি । তিল পিঠা অলপো পুৰিবলৈ মন আছিল পিছে গুৰ আৰু তিলৰ নামত টকা খৰচ কৰিব নোৱাৰি । কনক নাই । মাষ্টৰৰ ঘৰলৈ গৈছে । নৰা এহেজাৰ নি মানুহজনে পইচা দিয়া নাই । আজি দিম বুলি কৈছে । পুৱাই কনক তেওঁলোকৰ ঘৰলৈ গ’ল । তাৰ পৰা আহিয়েই বিহুৰ বজাৰলৈ যাব । মিনতিয়ে হাঁহ এটা বান্ধি থৈছে । হাঁহ এহালেই আছে । তাৰে এটা বিকিবলৈ তাইৰ মন নাছিল, পিছে উপায় নাই । সেই টো বিকি বিহুৰ বজাৰখিনি কৰিব লাগিব । মাষ্টৰৰ ঘৰৰ পৰা পইচা কেইটা পালে পুতুলৈ কিবা এটা আনিবলৈ ক’ব । কনকৰ গেঞ্জীটোও ফুটা ফুটা হ’ল । গেঞ্জী এটাও আনিবলৈ ক’ব লাগিব । পইচা হলে তাইলৈ ব্লাউজ এটাও আনিবলৈ ক’ব লাগিব । পুতুলৈ চালে । সি গাত তেল টেঙা সানি বাপেকলৈ বাট চাই আছে । বাপেকৰ সৈতে বজাৰলৈ যাব বোলে । বজাৰৰ পৰা তোলৈ নখ পলিচ এটা আনিম দে –পুৱা কনকে কোৱা কথাষাৰ মনত পৰি তাইৰ মুখত হাঁহি এটা ফুটি উঠিল । এতিয়া আৰু তাইৰ নখ পলিচ ঘঁহাৰ বয়স নে । জেতুকাবোৰ নো কিয় আছে । সেইষাৰ কওঁতে আক সি কলে- জেতুকা সদায় ঘঁহ আজি নখ পলিচ লগাবি ।\nৰৈ ৰৈ আমনি লাগিছিল । ৰেডিঅ’টো লগাই সময়টো অনুমান কৰি ল’লে । ১০ টা বাজিল । মানুহজনে ইমান সময় লগাইছে । হাঁহটোও বেচিবলৈ আছে পাহৰিল নেকি ! মিনতিৰ অলপ খঙেই উঠিল । তেনেতে ভাগৰুৱা যেন দেহাৰে নঙলাডাল খুলি কনক সোমাই আহিল । কাকো মাতবোল নকৰাকৈ সি পাছ চোঁতাল পালেগৈ । কনকৰ মুখখন দেখিয়েই মিনতিৰ গা-চেবালে । তাই লগে লগে তাৰ পাছে পাছে গ’ল ।\n-কি হল ?\nমিনতিৰ প্ৰশ্নত কনকে অলপ সময় তাইলৈ চালে তাৰ পাছত কলে-মাষ্টৰ দদাইদেউ বজাৰলৈ গৈছে বুলি খুৰীদেৱে মোক অলপ সময় বহিবলৈ কলে । বহিলোঁ । সেই পুৱাৰে পৰা অলপ আগলৈ দদাইদেউলৈকে ৰৈ আছিলোঁ । দদাইদেউ আহিল । কলে এইবাৰ দৰমহাই নাপালে হেনো । নিজৰে বজাৰ কৰা হোৱা নাই । আমাৰ পইচা কেইটা অহা মাহত হে দিব হেনো । অহা মাহত দিব নোৱাৰিলে ধানকে অলপ আনিবলৈ কৈছে !\nকথাখিনি কৈ কনক মাটিতে বহি পৰিল । তাৰ চকুৰ সন্মুখত ভাহি উঠিল মাষ্টৰে বজাৰৰ পৰা কেঁকো-জেঁকোকৈ দাঙি অনা মোনা কেইটা ।\nকনক দেখি ক’ৰবাৰ পৰা লৰি আহি পুতুৱে তাক সাবটি ধৰি কলে\n-দেতা , বজাৰলৈ নাযায় নেকি ? মই অথনিৰে পৰা ওলাইয়ে আছো । এইবাৰ হ’লে মই বিহুৰ কাপোৰ লমেই দেই । মোৰ লগৰ চবেই নতুন কাপোৰ কিনিছে । মোক লাগিবই হ’লে ।\nকনকে মিনতিলৈ চালে । সেই চকুত পৃথিৱীৰ সকলোতকৈ অসহায় পিতাকৰ ছবিখন ফুটি উঠিছিল । মিনতিয়ে সেই দৃষ্টি সহিব নোৱাৰিলে । পুতুক নিজৰ বুকুৰ মাজলৈ টানি আনি থোকাথুকি মাতেৰে কলে-পুতু, মোৰ সোণটো , আমাৰ বাবে বিহু নাহে নহয়, দুখীয়াৰ বাবে কোনো দিনে বিহু নাহে অ’...\nPosted by মাধুৰীমা at 02:17 No comments:\nমানুহে কবৰ খান্দি জীয়াই নাথাকে\n“ জীৱন ৰহস্যময় ।\nকত কাহিনী বিশ্ববিদ্যালয়ত ।\nক’ত সেই বটবৃক্ষবোৰ ?\nমৃত্যুশয্যাত পৰি থকা অমৃতা প্ৰীতম….\nজীৱনৰ নতুন পৃষ্ঠাৰ মানুহ-যিসকলৰ সৰহভাগেই পৃথিৱী এৰি গৈছে । জীয়াই থকাৰ বাসনাই অদ্ভুত ভাবে আঘাত কৰি গৈছে !! আৰু অনেক জন, যিসকলৰ অনেকেই জীয়াই আছে সেইসকলৰ অনন্য কাহিনী…… (দস্তাবেজৰ নতুন পৃষ্ঠা, আগকথা)\n-এনেদৰেই আৰম্ভ কৰিছিল তেওঁৰ “দস্তাবেজৰ নতুন পৃষ্ঠা” ! সেই একেই সংবেদনশীল লেখা যি লেখাই পঢ়ুৱৈ হাড়লৈকে কঁপাই তুলিব পাৰে । ঘুৰাই লৈ ফুৰিব পাৰে আমাৰ মনটো বৃন্দাবনৰ পৰা কাঞ্চনবুৰিলৈকে কেৱল শব্দৰ মায়াজালেৰে ! তচনচ কৰি পেলাব পাৰে ভাবৰ জটিলতা ……..তেখেতেই মামণী ৰয়ছম গোস্বামী । যাক আমি হেৰুৱাই ও হেৰুৱা নাই তেওঁৰ লেখাৰ বাবেই ।\nনাজানোঁ কেতিয়া কোনে মোৰ হাতত তুলি দিছিল আধা লেখা দস্তাবেজ । এক অৰ্থত ক’বলৈ গলে মনৰ এক অস্থিৰ অৱস্থাত পঢ়িবলৈ পাইছিলোঁ সেইখন কিতাপ ।\n“ যি সময়ত মানুহে নতুন পোহৰ ৰশ্মিৰ পিছে পিছে যাত্ৰা কৰাৰ ইচ্ছা প্ৰকাশ কৰে. সেই সময়ত মই যেন কবৰৰ লেখ জোখ লৈছিলো । যৌৱনৰ প্ৰথম অধ্যায়ত হতাশা আৰু দুঃখবোধৰ এনে যন্ত্ৰণাত কেতিয়াবা কোনোবা পৰিছিলনে ?”(আধালেখা দস্তাবেজ, পৃষ্ঠা নং-১৯)\nকিয় এনে হয় নাজানোঁ ….ঠিক যেন মামণী বাইদেৱে লিখাৰ দৰেই হৈছিল সেইসময়ত । অথচ কোনেও মোক তেওঁৰ দৰে কোৱা নাছিল- “এইজনী ছোৱালী বিয়া দিয়াতকৈ দুটুকুৰা কৰি কাটি পানী ভহাই দিয়াই ভাল হ’ব ।“ (আধালেখা দস্তাবেজ, পৃষ্ঠা নং-২২) তথাপি কোনোবাখিনিত খালি খালি লাগিছিল । মোৰ আঁকোৰগোজা স্বভাৱত সততে চিন্তাত পৰি থকা মাক এদিন কৈছিলোঁ-মোৰ বিয়াৰ বাবে ইণ্টাৰভিউ নাপাতিব আক…কোনোবা ল'ৰাই যদি মোক পছন্দ নকৰে মোৰ ইগ'ত নালাগিব নে ? ঠিক তেনেকুৱা সময়তে আধালেখা দস্তাবেজে মোৰ মনত খলকনি তুলিছিল …. মামণী বাইদেউক সিং নামৰ অধ্যাপক জনে কোৱা কথাষাৰ যেন মোৰ বাবেই কৈছিল –“মানুহে মাথোঁ কবৰ খান্দি জীয়াই নেথাকে ।“ লগে লগে হীনমন্যতাৰ পৰা উঠি আহিছিলোঁ । আধালেখা দস্তাবেজত লিখাৰ দৰেই এটা কথা উপলব্ধি কৰিছিলোঁ –মানুহে নিজৰ বাবে নহয় আনৰ বাবেহে জীয়াই থাকিব লাগে । আচলতে মানুহ তেনেকৈয়ে সুখী হয় । তাৰ পাছৰে পৰা প্ৰতি দিনেই মই তেখেতৰ লেখাবোৰ মনৰ মাজত কঢ়িয়াই লৈ ফুৰিছোঁ ।\n২০০৪ চন । ৰাতিপুৱা হোষ্টেললৈ যাবলৈ বুলি সাজু হৈছোঁ । ঘৰত খবৰ এটা উফৰি পৰিলহি –আমুকৰ মানুহজনীৰ গাত জুই লাগিল !! মাঁহতৰ লগত ময়ো দৌৰ দিলোঁ । বয়সত মোৰ সমবয়সীয়া মানুহজনী আন্ধাৰ কোঠা এটাত বহি আছিল । মুখেৰে যেন ওলাই আহিব খুজিছিল মামণীবাইদেউৰ সেই শব্দটো, বিস্ময়কৰ ! বিস্ময়কৰ !! ৰাতি ১২ টা মান বজাতেই গাত জুই লগা মানুহজনী তেতিয়াও এখন কলপাতত তলমুৰকৈ বহি আছিল । গাত মাথো কাপোৰ এখন ছটিয়াই থোৱা হৈছে । মানুহজনীৰ মাত ষাৰ যেন সেই জুই কুৰাৰ লগতেই জ্বলি গ'ল !! বহুবাৰ বহুতে কিবা কিবি সোধাটো একো উত্তৰ নিদিলে । গাঁৱৰ মানুহে গিৰিয়েকজনক ইমান দেৰিলৈকে হাস্পতাললৈ নিনিয়াৰ বাবে গালি শপনি পাৰি নিজৰ মাজতে টকা পইচা গোটাই হাস্পতাললৈ লৈ গ'ল । মানুহজনী সাত মাহৰ গৰ্ভৱতী আছিল । তিনি দিন মৃত্যুৰ সতে নিৰবেই যুঁজিলে । মায়ে মোক পাচত কৈছিল-মানহজনীৰ মৃত্যুৰ পাছত মাকৰ ঘৰৰ পৰা খবৰ ল’বলৈ কোনো নাহিল ! ঘাট মাউৰা ছোৱালী আছিল । মোমায়েকৰ ঘৰত ডাঙৰ দীঘল হৈছিল । মানুহজনীৰ বাবে কান্দিবলৈ কোনো নাছিল ! গিৰিয়েকজনে যেন তাইক হেৰুৱাই কেৱল এটা শৰীৰ হে হেৰুৱাইছিল যিটো শৰীৰে তাৰ শাৰীৰিক চাহিদা পুৰাইছিল । সি যেন কেৱল সেইখিনি হে হেৰুৱাইছিল ।\n“ বিস্ময়কৰ ! বিস্ময়কৰ !! ছয়টা শ্ৰমিকৰ মৃতদেহ সৌৱা তিনিশ গজ দূৰত জ্বলিব লাগিছে অথচ কোনো হাই-উৰুমি নাই । ইঞ্জিনিয়াৰৰ ইনচাৰ্জৰ গাফিলতিৰ বাবে কোনেও তেওঁক বুকুত খামুচি ধৰি বাহিৰলৈ টানি অনা নাই । …চব মানি লৈছে নিৰ্বিবাদে ! এৰা , ১৯৬৬ চনৰ চন্দ্ৰভাগাৰ শ্ৰমিকে চব মানি লৈছে ।“ (আধালেখা দস্তাবেজ, পৃষ্ঠা নং-৪৩)\nইনচাৰ্জৰ গাফিলতিৰ বাবে কাশ্মীৰৰ চন্দ্ৰভাগাৰ দলঙৰ কাম কৰি থাকোঁতে মৃত্যু হোৱা শ্ৰমিক ছয়জনৰ কথা মামণী বাইদেৱে তেনেকৈ লিখিছিল । গাঁৱৰ সেই মানুহজনীকো মোৰ সেইদিনা মামণী বাইদেৱে উল্লেখ কৰা শ্ৰমিক কেইজনৰ মাজৰে এজন যেন লাগিছিল । মাথো এই সময় সেই সময়ত কৈ বহু আগুৱাই আহিল ! আৰু এই গৰাকী শ্ৰমিকে জীয়াই থাকিবৰ বাবে পত্নীৰ পৰিচয় লৈ যেন প্ৰতিদিনে জীয়াই আছিল এটা বেশ্যাৰ জীৱন !!\nচনটো ২০০৭ আছিল হয়তো , বিবিচি নিউজ চাই আছো । হঠাতে এটা বাতৰি দেখিলো এজন পিতৃক গ্ৰেপ্তাৰ কৰিছে ! অপৰাধ ……পত্নীৰ আগত কন্যাৰ মৃত্যু হ'ল বুলি কৈ নিজৰ সেই সুন্দৰী কন্যাক বন্দী কৰি ৰাখিলে এটা ঘৰত ! আৰু কন্যাৰ সৈতে জবৰদস্তি চলাই গ'ল শাৰীৰিক সম্পৰ্ক । সেই সম্পৰ্কৰ ফলত দেউতাকৰ ঔৰসত কন্যাই কেইবাটাও সন্তানৰ মাক হ'ল ! ঘটনাটো ধৰা পৰিল এনেকৈ- কন্যাৰ নুমলীয়া সন্তানটো অসুখ হোৱাৰ বাবে হাস্পতাললৈ নিব লগা হ'ল । ডাক্তৰে মাকক বিচাৰিলে ! সন্তানৰ বাবেই কিছুসময়ৰ বাবে হলেও বন্দীত্বৰ পৰা মুক্ত হৈয়ে কন্যাই নাৰ্চৰ আগতে সকলো কথা খুলি কলে !! লগে লগে পুলিচে দেউতাকজনক ধৰি লৈ গ'ল । বাতৰিটো চায়ে মোৰ মূৰ ঘুৰাই গৈছিল ! এনে দেউতাকো থাকিব পাৰেনে !? তাৰ অলপ দিনৰ পাছতেই মোৰ হাতত পৰিছিল-অপ্সৰা গৃহ । কিতাপখনৰ ৩৩ নং পৃষ্ঠাটো মোৰ চকু থৰ হৈ গৈছিল…\nমামণীবাইদেউ দিল্লী বিশ্ববিদ্যালয়ৰ মীৰাণ্ডা হাউছৰ প্ৰভোষ্ট হৈ থাকোঁতে এদিন ছাত্ৰী নিবাসৰ চকীদাৰে ছোৱালী এজনী লগত লৈ আহি তেওঁক কলেহি- “ মেডাম এয়া আমাৰ গৃহৰে দেৱবালা । ছোৱালীটিৰ পিতৃয়ে তাইক বলাৎকাৰ কৰে ।“ (অপ্সৰা গৃহ, পৃষ্ঠা নং -৩৩)\nদেউতাকৰ ভয়ত পৰীক্ষাৰ পাছতো ছাত্ৰী নিবাসত থাকিবলৈ অনুমতি বিচাৰি অহা ছোৱালীজনীক মামণী বাইদেৱে সুধিছিল-“বাধা দিয়া নাছিলা, ধৰ্মক দোহাই দিয়া নাছিলা ?\n-দিছিল দিছিল । মায়ে দিছিল ময়ো দিছিলো । ধৰ্মক দোহাই দিছিলো । মায়ে কান্দি কাটি বাউলী হৈছিল । ………….পিতাই সেই একে কথাই কয়,\n-কি কথা ?\n-মোৰ বীজেৰে এই গছ তৈয়াৰ হৈছে । ইয়াৰ ফল মই হে ভোগ কৰিম । আনে কি কৰিব ? “(অপ্সৰা গৃহ, পৃষ্ঠা নং -৩৩)\nমামণী বাইদেৱে লিখিছিল-“এই সময়ছোৱাত অন্তঃসত্ত্বা হৈছিলা নেকি ?\n(….নাই নাই এই কথা মই কোনোপধ্যে খুলি ক'ব নোৱাৰিলো ।)”(অপ্সৰা গৃহ, পৃষ্ঠা নং -৩৩)\nআচৰিত লাগিছিল কথাবোৰ পঢ়ি । এটা সময়ৰ বিৰতি পাছত মই নিজৰ সমাজতে তেনে এহাল পিতৃ আৰু কন্যাক দেখা পালো ! এইবাৰ পিছে পিতৃৰ অত্যাচাৰৰ বলি নহয় , পুত্ৰ সন্তান নথকা দেউতাকৰ প্ৰচুৰ ধন সম্পতিবোৰ বাকী বায়েক ভনীয়েকহঁতে সমানে ভাগ ল'ব নোৱাৰে তাৰ বাবে লোভী জীয়েকে মাকক নথকা দেউতাকক সহজেই বশ কৰিবলৈ গতাই দিলে নিজৰ দেহ !! মৃত্যুৰ আগমুহুতত সমাজৰ আগত সেই কথা নিজেই স্বীকাৰ কৰি গ'ল সেই পিতৃয়ে ! আচৰিত সেই সমাজো …যি সমাজে ৰৌটোকে ঢৌ কৰিব পাৰে সেই সমাজে পিছে সেই কথাষাৰ যেন সেইজন মানুহৰ চিতা জুই কুৰাৰ লগতে পুৰি পেলালে । আচলতে তেনে কথা বিলাই ফুৰিবলৈ সমাজৰ ইমান অধঃপতন হোৱাই নাই । তেনে কথা মুখলৈ অনাটোও সেই সমাজে পাপ বুলি ভাবে ।\n“তেজেৰে প্লাৱিত বিছনাত মাধু শুই আছে …মূৰত তেজ…বুকুত তেজ…তেওঁৰ হাতখন মুঠি মাৰি ধৰিবলৈ মই আগুৱাই গলো ।….হাতখন স্পৰ্শ কৰাৰ লগে লগেই মই চিঞৰি উঠিলো । বৰফৰ দৰে চেঁচা হাত ।…..মাধুৰ মৃত্যু হৈছে !….মাধুৰ মৃত্যু হৈছে!!\nকত যুগ যেন মূৰৰ ওপৰেদি বাগৰি গ’ল , জীৱনৰ স্থিতিয়েই যেন ছাৰখাৰ হৈ গ’ল ।“(আধালেখা দস্তাবেজ, পৃষ্ঠা নং-৫৯,৬০)\nআপোনজন হেৰুৱাই মানুহ কিমান ভাগি পৰিব পাৰে ? স্বামী মাধুৰ মৃত্যুৰ পাছত আত্মহত্যাৰ অভিপ্ৰায়ে নিজৰ ভেনিটি বেগত নিদ্ৰাৰ বড়ি কঢ়িয়াই লৈ ফুৰা মামণী বাইদেউৰ লেখাত সেয়া স্পষ্টকৈ ধৰা পৰিছিল ।\n৩০ অক্টোবৰ ২০০৮ চন । গুৱাহাটীৰ চান্দমাৰীত নিজৰ কম্পিউটাৰ ক্লাছ কেইটা কৰি চুপাৰ মাৰ্কেটত থকা নিজৰ ভাৰা ঘৰলৈ চিটি বাছত আহি আছো । সময় দিনৰ ১১.৩০ হৈছিল চাগৈ । আমাৰ বাচখনে গণেশগুৰি উৰণীয়া হেতুখনৰ তলেদি পাৰ হৈ অহা ২ মিনিট মান হৈছে চাগৈ তেনেতে এটা ডাঙৰ শব্দ ! সেই শব্দৰ সৈতে মোৰ একেবাৰে চিনাকি নাই । আমি অহা বাচখন তীব্ৰ গতিত গুছি আহিল । চুপাৰ মাৰ্কেটৰ ঘৰত সোমায়েই মই তিনিমহলাৰ ঘৰটোৰ চাদত উঠিলোঁ গৈ । আমাৰ ঘৰৰ সমুখৰ পথটোলৈ চালো যান বাহনবোৰে এনেকৈ যাব খুজিছে যেন পাছফালৰ পৰা কিবা এটাই খেদিহে আহিছে । দূৰৈত জিলিকি থকা হেঙেৰাবাৰী পথটোলৈ চালো-ছোৱালী নে বোৱাৰী নাজানো কোনোবা এজনী দৌৰি গৈ আছে….বুকুৰ চূণীখনে পথটো সাৰি নিছে…সেইবোৰলৈ তাইৰ ভ্ৰূক্ষেপ নাই….তাই মাথো দৌৰিছে…..কলৈ..সেয়া হয়তো তাই হে জানে ! মই লাহেকৈ মালৈ ফোন কৰিলো-মা ইয়াত বম ফুটিছে চাগৈ( মই তেতিয়াও ভালদৰে গম পোৱা নাছিলো , আচলতে হৈছে কি) মা তেতিয়া ধাননি পথাৰত । মোৰ কথা শুনি অলপ সময় কথা পাতি মায়ে ফোনটো ৰাখিলে । সেই বাতৰিটো শুনি ধান দাই থকা মাৰ হাতখন ৰৈ নগ’ল….মাৰ মাইনাজনী যে কুশলে আছিল !\nপাৰ হৈ অহা সময়ৰ প্ৰায়বোৰ ঘটনাতেই মামণী বাইদেউৰ লেখাবোৰ সাঙুৰি চাইছোঁ, আৰু প্ৰতিবাৰেই মই এক অনন্য অনুভৱৰ গৰাকী হওঁ । মামণী বাইদেউৰ ভাষাৰে ক’বলৈ গলে – “প্ৰশান্ত মহাসাগৰৰ অস্ত যাব খোজা সূৰ্যৰ পোহৰ উবুৰি হৈ পৰিছিল । সেই পোহৰ ফাদাৰ বুল্কেৰ চকুৰ পৰা অহা পোহৰৰ সৈতে একে আছিল । মই সেই পোহৰৰ সৈতে মুখামুখি হৈছিলো ।“(অপ্সৰা গৃহ, পৃষ্ঠা নং -২১৬)\nএৰা , বাইদেউৰ লেখাত প্ৰতিবাৰেই মইও তেনে এক পোহৰৰ সৈতে মুখামুখি হওঁ । সেই বাবেই চাগৈ তেওঁ শ্ৰেষ্ঠ ।\n(কৃতজ্ঞতাৰে দাদা পৰাগ চৌধুৰী হাতত, যি জনে মই বিচৰা লগে লগেই অসমৰ পৰা মামণীবাইদেউৰ কিতাপ দুখন পঠিয়াই দিছিল । )\n("জনসাধাৰণ" ২৪ মাৰ্চ ২০১৩ আৰু দিল্লী বিশ্ববিদ্যালয়ে অনুষ্ঠিত কৰা মামণি ৰয়ছমৰ শ্রদ্ধার্ঘ বিশেষ "নীলকণ্ঠী"ত প্ৰকাশিত ।)\nPosted by মাধুৰীমা at 02:13 No comments:\nLabels: জীৱনৰ ৰং\nভাষা সাহিত্য সন্মিলনী অসমৰ প্ৰথম প্ৰকাশ " অসমীয়া স...


জীৱন বিষয়ক ৰসাল হিতোপদেশঃ\n১. সদায় নিৰাশাবাদী লোকৰ পৰাও টকা ধাৰলৈ লওক, কাৰণ তেওঁ আপুনি ধন উভতাই দিয়াটোও আশা নকৰে !\n২. ষাঠি বছৰত শাল-মইনা ওলাল বুলিয়ে আপুনি অৱসৰ নোলোৱাকৈ থাকিব নোৱাৰে ৷ (ৰাজনীতিত থকা সকলৰ বাবে এই নীতি প্ৰযোজ্য নহয় ৷)\n৩. অভিজ্ঞতা বুলি তাকেই কয়, যেতিয়া ধুনীয়া নাৰী এগৰাকীয়ে আপোনাৰ দুৰ্বলতাৰ সুযোগ লয়, আৰু আপুনি একোৱেই বাধা দিব নোৱাৰে ৷\n৪. সদায়েই সঁচা কথা কবলৈ ধৰিলে মানুহে আপোনাক অচিৰেই মিছলীয়া বুলি প্ৰমাণ কৰিবলৈ দেহেকেহে চেষ্টা কৰিবই ৷\n৫. যি আপোনাৰ কথা সপোনতো ভবা নাই, তেওঁৰ কথা ভাবি, টোপনি খতি কৰাতকৈ ফস্তি মাৰি শুৱক, ৰাতিপুৱাতো অন্ততঃ ভাল হব ৷\n৬. ভগৱানে হয়তো আমাক উৰি ফুৰাটো বিচৰা নাছিল, নহ’লে আমাক প্লেনৰ টিকট নিশ্চয়কৈ দিলে হেতেন!\n৭. কাৰ্টুনেই এটা বস্তু যিয়ে এটা শিশুক ৰখাব নোৱাৰা গতিকো ৰুদ্ধ কৰি, লচৰচ কৰাব নোৱাৰা বস্তুলৈ ৰূপান্তৰিত কৰে ৷\n৮. পাকঘৰৰ জঞ্জালৰ পৰা সাত সাৰিব বিচাৰিছে যদি দৈনিক হোটেলতেই খোৱা কৰক ৷\n৯. এজন মানুহে কি জানে সেয়া তেতিয়ালৈকে নাজানে, যেতিয়ালৈকে তেওঁ অনুভৱ নকৰে যে আছলতে তেওঁ কি কি নাজানে ৷\n১০. বুঢ়া মানুহে ভাল খাদ্য খোৱাৰ প্ৰয়োজন নাই, তেওঁলোকক সেইবোৰ দিয়ক যিবোৰে তেওঁলোকক সংৰক্ষণ কৰি ৰাখিব ৷\n১১. ৰাজনীতিত নামিছে যদি নিলাজ হওক, এইটো প্ৰফেশনৰ বাবে ই এটা প্ৰধান অৰ্হতাঃ মিচা কথা ফৰফৰাই কব পৰাৰ অৰ্হতা থাকিলে উন্নতিৰ জখলাও চুটি হৈ পৰিব সেয়া নিৰ্ঘাত৷\nজীৱন বিষয়ক শেহতীয়া ৰসাল হিতোপদেশৰ বাবে ইয়াত ক্লিক কৰক৷\nপ্ৰেম বিষয়ক ৰসাল হিতোপদেশৰ বাবে ইয়াত ক্লিক কৰক\nবৃহস্পতিবাৰৰ ফেচবুক বিশেষ-২ ৰসাল হিতোপদেশৰ বাবে ইয়াত ক্লিক কৰক\nজীৱনৰ অংক বিশেষ ৰসাল হিতোপদে


ক্লাৱৰ প্ৰত্যাশা পূৰণ কৰিব পাৰিবনে মেছী-ৰ’নাল্ডই ? -\nHomeক্ৰীড়াক্লাৱৰ প্ৰত্যাশা পূৰণ কৰিব পাৰিবনে মেছী-ৰ’নাল্ডই ?\nক্লাৱৰ প্ৰত্যাশা পূৰণ কৰিব পাৰিবনে মেছী-ৰ’নাল্ডই ?\nনতুন দিল্লীঃ ফুটবল ইতিহাসৰ আটাইতকৈ ৰোমাঞ্চকৰ ৰদবদল সম্ভৱতঃ এয়াই প্ৰথম! ক্ৰিষ্টিয়ানো ৰ’নাল্ডো আৰু লিঅ’নেল মেছীয়ে একেটা ছিজনতে দল সলনি কৰা বিৰল দৃশ্য লক্ষ্য কৰিছে ক্ৰীড়ানুৰাগীয়ে। দুয়োগৰাকী তাৰকা ফুটবলাৰে মাত্ৰ কেইদিনমানৰ ভিতৰতে তেওঁলোকৰ ঠিকনা সলনি কৰা পৰিলক্ষিত হৈছিল। আৰ্জেণ্টিনাৰ ছুপাৰষ্টাৰ লিঅ’নেল মেছীয়ে বাৰ্চিলোনাৰ সৈতে ২১বছৰীয়া দীৰ্ঘ সম্পৰ্ক ছিন্ন কৰি পিএছজিত যোগদান কৰাৰ বিপৰীতে পৰ্তুগীজ তাৰকা ক্ৰিষ্টিয়ানো ৰ’নাল্ডোৱে জুভেণ্টাছৰ পৰা ম্যানচেষ্টাৰ ইউনাইটেডৰ সৈতে দুবছৰীয়া চুক্তি-পত্ৰত ইতিমধ্যে স্বাক্ষৰ কৰিছে।\nউল্লেখ্য যে, ৩৬ বছৰীয়া ৰ’নাল্ডোৱে বিগত ছিজনত ক্লাব আৰু ইউৰোত দেশৰ হৈ মুঠ ৪৮ খন খেলত ৪১ টা গ’ল দিবলৈ সক্ষম হৈছে। এই বয়সতো গ’ল দিয়া তথা তেওঁৰ ক্ষিপ্ৰতাই যিকোনো যুৱ ফুটবলাৰক প্ৰত্যাহ্বান জনোৱাৰ বাবে যথেষ্ট। স্বাভাৱিকতে পৰ্তুগীজ ছুপাৰষ্টাৰজনে দলটোত যোগদান কৰাৰ বাবে ৰেড ডেভিলছৰ শক্তি যথেষ্ট বৃদ্ধি পাইছে। আনহাতে, ৩৪ বছৰীয়া লিঅ’নেল মেছীয়ে কোপা আমেৰিকাত আৰ্জেণ্টিনাৰ হৈ ৫৪ খন খেলত ৪২ টা গ’ল স্ক’ৰ কৰিছে।\nআৰ্জেন্টিনাৰ ছুপাৰষ্টাৰজনে পিএছজিত যোগদান কৰাৰ লগে লগে মেছী-নেইমাৰৰ যুগলবন্দীত পেৰিছ ক্লাৱটো অধিক তৰান্বিত হোৱাৰ আশংকা বৃদ্ধি পাইছে। লিঅ’নেল মেছী আৰু ক্ৰিষ্টিয়ানো ৰ’নাল্ডো এতিয়াও যিকোনো দলৰ বাবে অমূল্য সম্পদ যদিও ৩০ উৰ্ধ্বৰ দুয়োজন ফুটবলাৰে কিমান দিনলৈ তেওঁলোকৰ সৰ্বশ্ৰেষ্ঠ প্ৰদৰ্শন প্ৰদান কৰিবলৈ সক্ষম হ’ব তাকে লৈ গুণা-গঁথা চলাও দেখা গৈছে।\nPrevious articleতালিবানৰ উত্থানে বিপদ মাতিব ভাৰতলৈ! আফগান কূটনীতিকৰ বিস্ফোৰক তথ্য\nNext articleহাৰিয়ানা চৰকাৰৰ বিৰুদ্ধে কৃষকৰ যুঁজুধান ৰূপ


Residip Sp in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Residip Sp ar byavahar, ppali, parshwakriya, upkaar, kriya-pratikriya aaru satarkatabani\nResidip Sp ৰ মূল্য আৰু পেকৰ চাইজ - Residip Sp Price and Pack Size in Assamese - Residip Sp ar mulya aaru pakor size\nResidip Sp की जानकारी\nResidip Sp ৰ লাভ আৰু ব্যৱহাৰসমূহ- Residip Sp Benefits & Uses in Assamese- Residip Sp ar laabh aaru byavaharsamuh\nResidip Sp ৰ পালি আৰু সেয়া কেনেদৰে ল'ব- Residip Sp Dosage & How to Take in Assamese - Residip Sp ar paali aaru xeya kenedore lobo\nResidip Sp ৰ পাৰ্শ্চক্ৰিয়াসমূহ- Residip Sp Side Effects in Assamese- Residip Sp ar parshwakriyasamuh\nResidip Sp সংক্ৰান্ত সতৰ্কতাবাণীসমূহ- Residip Sp Related Warnings in Assamese- Residip Sp xonkranta xatarkatabanisamuh\nঅইন দৰৱৰ সৈতে Residip Spৰ গুৰুতৰ ক্ৰিয়া-প্ৰতিক্ৰিয়া- Severe Interaction of Residip Sp with Other Drugs in Assamese- Oinor xoite Residip Sp ar gurutor kriya-pratikriya\nResidip Sp মতভেদসমূহ- Residip Sp Contraindications in Assamese- Residip Sp nishedhsamuh\nResidip Sp ৰ বিষয়ে সততে সোধা প্ৰশ্নসমূহ- Frequently asked Questions about Residip Sp in Assamese- Residip Sp ar bikhoye satate xodha prashnasamuh\nখাদ্য আৰু মদৰ সৈতে Residip Sp ক্ৰিয়া-প্ৰতিক্ৰিয়া- Residip Sp Interactions with Food and Alcohol in Assamese- khadya aaru modor xoite Residip Sp kriya-pratikriya\nResidip Sp ৰ লাভ আৰু ব্যৱহাৰসমূহ - Residip Sp Benefits & Uses in Assamese - Residip Sp ar laabh aaru byavaharsamuh\nResidip Sp তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nResidip Sp ৰ পালি আৰু সেয়া কেনেদৰে ল'ব - Residip Sp Dosage & How to Take in Assamese - Residip Sp ar paali aaru xeya kenedore lobo\nResidip Sp-ৰ উপাদানসমূহ - Residip Sp Active Ingredients in Assamese - Residip Sp-ar upadaansamuh\nResidip Sp ৰ পাৰ্শ্চক্ৰিয়াসমূহ - Residip Sp Side Effects in Assamese - Residip Sp ar parshwakriyasamuh\nগৱেষণাৰ ভিত্তিত, Residip Sp ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nResidip Sp সংক্ৰান্ত সতৰ্কতাবাণীসমূহ - Residip Sp Related Warnings in Assamese - Residip Sp xonkranta xatarkatabanisamuh\nResidip Sp-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nResidip Sp ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nResidip Sp-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nResidip Sp এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Residip Sp কি প্ৰভাৱ দেখা গৈছে?\nResidip Spৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Residip Sp কি প্ৰভাৱ দেখা গৈছে?\nResidip Spৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Residip Sp ৰ কি প্ৰভাৱ দেখা গৈছে?\nহৃদয় ৰ বাবে Residip Sp কেতিয়াবাহে ক্ষতিকাৰক।\nঅইন দৰৱৰ সৈতে Residip Spৰ গুৰুতৰ ক্ৰিয়া-প্ৰতিক্ৰিয়া - Severe Interaction of Residip Sp with Other Drugs in Assamese - Oinor xoite Residip Sp ar gurutor kriya-pratikriya\nResidip Sp তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nResidip Sp মতভেদসমূহ - Residip Sp Contraindications in Assamese - Residip Sp nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Residip Sp লোৱা অনুচিত যাতে -\nResidip Sp ৰ বিষয়ে সততে সোধা প্ৰশ্নসমূহ - Frequently asked Questions about Residip Sp in Assamese - Residip Sp ar bikhoye satate xodha prashnasamuh\nএই Residip Sp-এ অভ্য়াস বা নিচাৰ সৃষ্টি কৰে নেকি?\nনহয়, Residip Sp লোৱাটোৱে কোনো আসক্তিৰ সৃষ্টি নকৰে।\nহয়, Residip Sp লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Residip Sp লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Residip Spয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Residip Sp ক্ৰিয়া-প্ৰতিক্ৰিয়া - Residip Sp Interactions with Food and Alcohol in Assamese - khadya aaru modor xoite Residip Sp kriya-pratikriya\nখাদ্য আৰু Residip Spৰ ক্ৰিয়া-প্ৰতিক্ৰিয়া\nResidip Spৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Residip Spৰ মাজৰ প্ৰতিক্ৰিয়া\nResidip Spৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nResidip Sp ৰ অনুকল্প - Substitutes for Residip Sp in Assamese\nআপুনি বা আপোনাৰ পৰিয়ালৰ কোনোবাই Residip Sp লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Residip Sp ব্যৱহাৰ কৰিছিল নেকি?\nআপুনি কিমান পৰিমাণে Residip Sp সেৱন কৰিছিল?\nআপুনি Residip Sp ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Residip Sp সেৱন কৰে?


দিখম নীৰৱে ব'ব (টুনুজ্যোতি গগৈ) - সাহিত্য ডট অৰ্গ\nএনেদৰে হামিয়াই-হিকটিয়াই মৰ-কেলেহুৱা মানুহৰ দৰে দিনবোৰ খেদি থাকিলে আৰু নহ’ব। নীৰৱে বৈ থকা আগ বাৰিষাৰ দিখম জানৰ পাৰত সাজি থোৱা টঙিঘৰটোত বহি বহি নদায়ে আকৌ এবাৰ ভাবে – হয় আপোনঘাতী হ’ব, নহয় নতুন তেজেৰে জীৱন ৰণৰ আখৰা কৰিব।\nসি বহুদিন ভাবিছে, দিখমৰ দক্ষিণ দিশে থকা অগাধ হাবিবোৰ ভাঙি ভাঙি এডোখৰ মাটি মোকলাব। খেৰ-বাঁহ-বেতেৰে সৰুকৈ পঁজা এটা সাজিব, আশ্ৰয়দাতা ঘৰটোৰ গিৰীহঁতৰ পৰাই সঁচলৈ বুলি গৰু-ছাগলী, হাঁহ-কুকুৰা পুহিবলৈ নিব, দ’ মাটি দুহালিচামানো মোকলাই হাল জুৰিব আৰু আগচোতালত ডাঙৰ ভঁৰাল ঘৰ এটা জিলিকি উঠিব…। ইমানলৈকে ঠিকেই থাকে, কথাবোৰ ভাবি থাকিলে দুচকুত নাচি থাকে দুজনী জোনাকী পৰুৱা।\nপিছ ক্ষণতে তাৰ মনলৈ আহে যে সেই পঁজাটোত সি অকলেই থাকিব লাগিব, পথাৰৰ পৰা হালবাই ঘূৰি আেহাঁতে তাক মাইহাং বাটিত সোৱাদপানী যাঁচিবলৈ, ৰ’দত বেঙেনা পুলি ৰুই থাকোঁতে তাক তিয়ঁহ চকলিয়াই খাবলৈ দিবলৈ, তপত ভাত খাই থাকোঁতে কাষত বহি বিচনীৰে বিচি দিবলৈ সাদৰী নাথাকিব।\nমৃতকৰ সকামৰ বাবে ৰঙা কুকুৰা এটা আগবঢ়াই থ’বলৈ, অকস্মাতে পেট কামুৰিলে মধুৰী গছৰ কুমলীয়া পাত খুন্দি খুৱাবলৈ, গৰু পোৱালি জগিলে ফেঁহু পুৰি বিলাবলৈ আয়েক নাথাকিব। লাই-পালেং গুটি পচাবলৈ, ওলাওঁতে- সোমাওঁতে ইটো-সিটো দিহা দিবলৈ, গল-খেকাৰি মাৰি নিজৰ উপস্থিতি সাব্যস্ত কৰি থাকিবলৈ নাথাকিব পিতায়েকো।\nসাদৰী নথকা, আই-পিতাই নথকা পঁজাটোত সি কেতিয়াও অকলে থাকিব নোৱাৰে। সিহঁত নাথাকিলে ঘৰখন দেখোন মৰিশালি যেন লাগিব আৰু তেতিয়াই জোৰকৈ পাহৰি যাব খোজা অতীতে তাক বেছিকৈ আমনি কৰিব, পৰে পৰে কন্দুৱাব।\nবুকু ভেদি বৈ অহা হুমুনিয়াহ এটা নদায়ে বতাহত এৰি দিয়ে। হঠাৎ যে কি হৈ গ’ল/ কোনো দিনে নভবা, ভাবিবলৈ ভয় লগা ঘটনাবোৰেই দেখোন চকুৰ আগত এটা এটাকৈ ঘটি গ’ল। বহুত কান্দিলে সি, চকুপানীবোৰ জমা কৰি ৰাখিব পৰা হ’লে চাগৈ দহখনমান দিখম জান বোৱাই দিব পৰা গ’লেহঁতেন।\nতাক এনে মুজুৰা পৰা অৱস্থাত দেখিলে কোনেও বিশ্বাস নকৰে যে সি বছৰ চেৰেক আগলৈকে এজন ৰঙিয়াল মানুহ আছিল। সি নহ’লে গাঁৱৰ হুঁচৰিফেৰা, বিহুযোৰা আধৰুৱা হৈ পৰিছিল। তাৰ ঢোলৰ চাপৰ শুনিলে প্ৰতিজনী গাভৰুৰ গা সাতখন-আঠখন হৈ পৰিছিল। তাক মানুহবোৰে বৰ কাজুৱা ডেকা বুলিয়েই চিনি পাইছিল।\nএৰা, তাৰ এখন নদন-বদন ঘৰ আছিল। ঘৰৰ আগপিনে এখন ডাঙৰ পাণ-তামোলৰ বাৰী, পিছপিনে মাছে-মগৰে উভৈনদী এটা পুখুৰী। দূৰৈত আছিল এখন চোমনি, এখন বাঁহনি, এখন মাহনি। আগ পথাৰত কৰিছিল সাতপুৰা মাটিৰ খেতি আৰু সেই খেতিৰ ধানেৰে দুবছৰলৈকে জোৰাই খাব পাৰিছিল।\nদেশৰ ৰজাৰ বিৰুদ্ধে মোৱামৰীয়াসকলে বিদ্ৰোহ ঘোষণা কৰি ঠায়ে ঠায়ে অশান্তিৰ সৃষ্টি কৰিলেও সিহঁতৰ ঠাইডোখৰ অৰ্থাৎ তিপামৰ মানুহসকলে শান্তিৰেই দিনবোৰ অতিবাহিত কৰিছিল। পিছে দেশত বহু বছৰৰ পূৰ্বৰ পৰা অৰাজকতা চলি আছে বুলি জানিছিল।\nকেতিয়াবা জুহালত বহি বুঢ়া-মেথাসকলে আলোচনা কৰে যে ৰাজ-পৰিয়ালৰ ক্ষমতাৰ খক আৰু ওভতগোৰে নাচিবলৈ লোৱা স্বভাৱৰ বাবেই আসাম দেশৰ বেলি ডুবো ডুবো হৈছে। ৰজাঘৰৰ অতিচাৰ-অবিচাৰত জ্বলিছে মৰাণ-মটকসকল। জ্বলিছে চিংফৌ, ডফলা, খামতিসকলো। কামৰূপত হৰদত্তক আৰু দৰঙত কৃষ্ণনাৰায়ণক দমন নকৰা হ’লে হেনো ৰজাৰ পেটলৈ সুখৰ এসাঁজ নগ’লেই হয়।\nদেশৰ চুকে-কোণে বিদ্ৰোহৰ অগনি জ্বলি উঠিলেও নদাইহঁতৰ জীৱনবোৰ সুখে-সন্তোষেৰেই পাৰ হৈছিল। খৰিভাৰীক ৰাজচ’ৰাৰ খবৰৰ প্ৰয়োজন নহয়। ঘুনুক-ঘানাককৈ কেৱল কাণত পৰে, ল’ৰামতীয়া ৰজা চন্দ্ৰকান্ত সিংহৰ সমনীয়া সৎৰামৰ মৃত্যুৰ খবৰ, দেশৰ প্ৰকৃত হৰ্তা-কৰ্তা পূৰ্ণানন্দ বুঢ়াগোহাঁই আৰু গুৱাহাটীৰ বৰফুকন বদনৰ অৰিয়া-অৰিৰ খবৰ।\nখবৰবোৰ শুনি নদাইহঁতৰ দুখ লাগে যদিও কোনো বিচলিত নহয়। ডা-ডাঙৰীয়াসকলৰ সুমতি হোৱাটো বিচাৰে যদিও দেশৰ ভৱিষ্যতৰ কথা ভাবি নাথাকে। সাধাৰণ পাইক হিচাবে শইকীয়া বা হাজৰিকাৰ নিৰ্দেশত ৰাজ-পৰিয়ালৰ বাবে কৰিবলগা কামখিনি কৰি দিয়ে আৰু তেনেদৰেই ৰজাৰ সেৱা আগবঢ়োৱা বুলি ভাবে।\nদিনবোৰ গতানুগতিকভাৱে পাৰ হৈ থাকোঁতেই এদিন ভদৰামে সকলোকে সকীয়াই দিলেঃ শেনৰ এজাত হৈ পাটকাইৰ সিপাৰৰ পৰা আহিছে মান, এপিনৰ পৰা ঘৰ-বাৰী, খেতি-পথাৰ কৰি পেলাইছে থান-বান। মোৱামৰীয়াসকলে কেৱল ৰজাঘৰকহে আক্ৰমণ কৰাৰ বিপৰীতে মানে আক্ৰমণ কৰিছিল সাধাৰণ প্ৰজাকো। জ্বলাই পেলাইছিল ইখনৰ পাছত সিখন গাঁও, দোষী-নিৰ্দোষী বিচাৰ নকৰাকৈ এপিনৰ পৰা সকলোকে মাৰি কাটি আহিছিল।\nদয়া-মায়াহীন মানৰ অত্যাচাৰৰ কথা সুঁৱৰিলে আজিও নদাইৰ গা-মন শিয়ৰি উঠে। আং-বাং কথা কোৱা মান সেনাই জ্বলাই পেলাইছিল তাৰ বৰঘৰ-মাৰলঘৰ, দৌৰি পলাই সাৰিব নোৱাৰা আই-পিতাইক অসিৰে হানি-খুচি হত্যা কৰিছিল। সি কেৱল নাতিদূৰৰ কঁঠাল এজোপাত উঠি অসহায়ভাৱে চাই আছিল। দপদপকৈ জ্বলি উঠা ঘৰ-দুৱাৰ, আই-পিতাইৰ নিথৰ দেহ।\nআৰু, সাদৰীক কি যে নকৰিলে মান সেনাই/ মৰমে মলঙা সাদৰীৰ চিকুণ মুখখনি তাৰ চকুৰ আগত ভাহি উঠাৰ লগে লগে, সি উচুপি উঠিল। চকুৰপৰা টোপ টোপকৈ সৰি অহা পানীবোৰ মিলি গ’ল টঙিঘৰৰ তলেৰে বৈ যোৱা দিখমজানৰ পানীৰ সৈতে। সি চকুপানীবোৰ মচি লোৱাৰ চেষ্টা নকৰিলে, গালৰ চকুপানী গালতে শুকাবলৈ ধৰিলে।\nবিহুতলীৰ পৰা পলুৱাই অনা সাদৰীৰ সৈতে সি অতিবাহিত কৰিছিল জীৱনৰ বহু সুখকৰ সময়। সি পথাৰত হালবাই থাকোঁতে তাই জলপান দিবলৈ গৈছিল আৰু জলপানৰ বাটিটো দুয়ো সমানে ভগাই খাইছিল। তাইৰ বাবে বাৰীৰ পনিয়ল, টেপৰ টেঙা, জামুক আদি হেঁপাহৰে আঁজুৰি আনিছিল সি। ৰাতি শোৱাপাটিত তাই তাৰ চুলিকোছাত লাহে লাহে আঙুলি বুলাই দিলেহে টোপনি আহে। নহ’লে নাহেই।\nমানৰ আক্ৰমণৰ সময়ত সাদৰী ছমাহৰ গা-ভাৰী আছিল। সেই গা-ভাৰী মানুহগৰাকীকো এৰি নিদিলে মান সেনাই। তাইৰ যি লৱনুকোমল দেহ কেৱল সি স্পৰ্শ কৰিছিল, সেই দেহত অত্যাচাৰ চলাইছিল কেইবাজনো ক্ষুধাতুৰ মানে। তাইৰ দেহ চুৱা কৰি সেই বৰ্বৰসকলে অসিৰে ফালি পেলাইছিল পেট। পেটৰ অকণমানি জীৱটি উলিয়াই আনি কিৰিলি পাৰিছিল সিহঁতে।\nএকো কৰিব পৰা নাই সি। কেৱল অসহায়ভাৱে, খঙত গুজৰি-গুমৰি চাই আছিল প্ৰাণতকৈ প্ৰিয় মানুহগৰাকীৰ মৃত্যুৰ দৃশ্য। এবাৰ মানক বাধা দিবৰ বাবে গছৰ পৰা নামি আহিলেও প্ৰাণৰ মমতাত থমকি ৰৈছিল। পোন্ধৰ-বিছজন মানৰ বিৰুদ্ধে অকলে যুঁজাৰ সাহসেই বা কৰে কেনেকৈ?\nএদিন কি দুদিনৰ ভিতৰতে নিমাওমাও হৈ পৰিছিল তিপাম। শ শ মানুহৰ মৃতদেহৰ গোন্ধে বিষাক্ত কৰি তুলিছিল বতাহ। আকাশত উৰিছিল শগুণ। জীয়াই থকাসকলে টালি-টোপোলা বান্ধি ঢাপলি মেলিছিল নিৰাপদ স্থানলৈ। সি প্ৰথম দুদিনমান বলিয়াৰ দৰে চিঞৰি চিঞৰি কান্দিছিল আৰু বদন-পূৰ্ণকান্তক আঙুলি ফুটাই ফুটাই অভিশাপ দিছিল।\nমোৱামৰীয়াকে ধৰি বিভিন্ন বিদ্ৰোহীৰ আক্ৰমণত জুৰুলা হৈ পৰা আহোম সেনাৰ বলিয়া বানৰ দৰে অহা মানক ভেটা দিয়াৰ শকতি নাছিল। কেৱল ষোল্ল হাজাৰ মান সেনাই আসাম দেশত চলাইছিল অবৰ্ণনীয় তাণ্ডৱ। আকস্মিকভাৱে মৰণ ঘটিছিল পূৰ্ণানন্দ বুঢ়াগোহাঁইৰ। বদনক বুঢ়াগোহাঁই পাতি মান সেনাই আসামৰ পৰা বহু ধন-সোণ আৰু মান ৰজা বডৌপায়ালৈ ৰাজকুঁৱৰী হেমো আইদেউক লৈ নিজ দেশলৈ গুচি গৈছিল।\nমান যোৱাৰ পাছত, মৃতদেহৰ গন্ধ, তেজৰ দাগ, জুইৰ ছাই আদি নোহোৱা হোৱাৰ পাছত নদায়ে পৈতৃক ভেটিতে সাজি উলিয়াইছিল এটি পঁজা। সকলো হেৰুওৱাৰ পাছতো সি মনটো শকত কৰি পুনৰ জীৱন ৰণৰ আখৰা আৰম্ভ কৰিছিল। সকলো হেৰুওৱাৰ পাছতো সি মনৰ সাহস হেৰুওৱা নাছিল। সাদৰীহঁতৰ স্মৃতি ৰোমন্থন কৰি কৰিয়েই পথাৰত হালজুৰি নতুন কঠীয়া সিঁচিছিল। তাক দেখি পলাই যোৱাসকলো উভতি আহিছিল আৰু ঘৰ-বাৰী সাজি খেতি-খোলাত লাগিছিল।\nউৰুঙা ঘৰখনত মন নবহিলেও সি জীয়াই থাকিব খুজিছিল। তেতিয়ালৈকে আপোনঘাতী হোৱাৰ চিন্তা অহা নাছিল। কেতিয়াবা সাদৰীৰ কথা ভাবি চকুলো টোকে, আই-পিতাকৰ অবৰ্তমানত অকলশৰীয়া যেন লাগে। তথাপি, জীৱনৰ প্ৰতি হেৰুৱাই নেপেলাই মোহ। মানৰ আক্ৰমণৰ পাছত ৰাজচ’ৰাৰ খা-খবৰো ৰাখিছিল সি। বদনৰ মৃত্যুৰ খবৰ লাভ কৰি মনতে বিকৃত তৃপ্তি লাভ কৰিছিল।\nদুবছৰমানৰ ভিতৰত ঘৰখন ঠন ধৰিবলৈ লোৱাৰ সময়তে, মনৰ কেঁচা ঘাঁবোৰ শুকাবলৈ লোৱাৰ সময়তে সিহঁতে শুনিলে যে ভগা-ৰজা চন্দ্ৰকান্ত সিংহই নতুন ৰজা পুৰন্দৰ সিংহক এসেকা দিবৰ বাবে আকৌ মাতি আনিছে মান সেনা। আলুমিঙিৰ নেতৃত্বত অহা মান সেনাই দ্বিতীয়বাৰৰ বাবে আসাম দেশত আক্ৰমণ চলাইছিল। অৱশ্যে সেইবাৰ মানে তিপামত আক্ৰমণ চলোৱা নাছিল। আক্ৰমণ চলাবলৈ আগৰ দৰে মানুহ-দুনুহো নাছিল। এইবাৰ চন্দ্ৰকান্তক ৰজা পাতি আলুমিঙি হৈ পৰিল দেশৰ হৰ্তা-কৰ্তা।\nনদায়ে টঙিত বহি বহিয়ে ভাবে, চকুৰ পচাৰতে কি যে দুৰ্দিনবোৰ পাৰ হৈ গ’ল। আজো ককা-আজো আইতাৰ মুখেৰে শুনা একালৰ সোণৰ আসামখন ৰজাঘৰৰ ক্ষমতাৰ খকত ছাৰখাৰ হৈ পৰিল। আলুমিঙি নিজৰ দেশলৈ ঘূৰি যোৱাৰ পাছত আসামত ৰৈ যোৱা মানসকলে প্ৰজাৰ ওপৰত আৰম্ভ কৰিলে অকথ্য অত্যাচাৰ। চন্দ্ৰকান্তই এই অত্যাচাৰী মানসকলক দমন কৰিবলৈ বিচাৰোঁতেই ব্ৰহ্মদেশৰ নতুন ৰজা বাগ্যদোৱাই মিঙিমাহা তিলোৱাৰ নেতৃত্বত আৰু এদল মানসেনা পঠিয়াই দিলে।\nমানে আকৌ আক্ৰমণ চলাইছিল আসাম দেশত। যোগেশ্বৰ সিংহক ৰজা পাতি মানে আসাম দেশৰ লোকসকলক গৰু-ছাগলীৰ দৰে মাৰ-ধৰ কৰিছিল। মানৰ অত্যাচাৰত শ শ লোকে নতুনকৈ সাজি উলিওৱা নদাইহঁতৰ ঘৰ-দুৱাৰ, গাৰ ঘামেৰে জীপাল কৰি তোলা খেতি-পথাৰ নষ্ট কৰি পেলাইছিল। মানৰ এই আক্ৰমণত তাৰ শকত মনটো দুৰ্বল হৈ পৰিছিল আৰু এদিন তিপামৰ মোহ এৰি টেঙাখাত¸ৰ পিনে পলাই আহিছিল।\nকেইবাদিনো অনাহাৰে-অনিদ্ৰাই খোজকাঢ়ি আহি সি উপস্থিত হ’ল এই দিখম জানৰ পাৰত, তিপামৰ তুলনাত শান্ত-সমাহিত ঠাইডোখৰত। দিখমৰ পাৰৰ সোণোৱাল-কছাৰী পৰিয়াল এটাত আশ্ৰয় লৈ সি মনটো থান-থিত লগাব খুজিছিল। মান ভগনীয়া লোক বুলি জানি মানুহঘৰেও আদৰি লৈছিল।\nআক-তাক সুধি সি জানিব পাৰিছিল যে দিখমৰ পাৰৰ এই ঠাইডোখৰ নাম ৰণচুঙী, এসময়ত ইয়াতেই হেনো আহোম সেনাই মোৱামৰীয়াৰ বিৰুদ্ধে ৰণৰ আখৰা কৰিছিল। দিখমৰ সিপাৰে আছে নকাড়ী গাঁও, তাত নহাজাৰ সেনাক ধেনু-কাঁড়ৰ প্ৰশিক্ষণ দিয়া হৈছিল। আৰু কিছুদূৰ আগুৱাই গ’লে হেনো দেওঘৰীয়া, শেনছোৱা, গন্ধিয়া, ভাজনী আদি গাঁওবোৰ পোৱা যায়। সেই গাঁওবোৰতো বহুতো মান ভগনীয়া লোক পলাই আহি আশ্ৰয় লোৱাৰ খবৰ সি পাইছে।\nএতিয়া দেশত মান নাই, সাত সাগৰ তেৰ নদীৰ সিপাৰৰ পৰা অহা বগা বঙালে হেনো মানক খেদি দেশ অধিকাৰ কৰিলে। ডুব গ’ল আসাম দেশৰ স্বাধীনতাৰ ৰবি। মান নাথাকিলেও মানৰ দিনৰ ভয়াৱহ স্মৃতি কোনেও পাহৰি যোৱা নাই। পাহৰিব নোৱাৰেও। মানৰ তিনিটাকৈ আক্ৰমণত আসামখন মৰিশালিৰ দৰে হ’লে, জীৱনৰ সকলো সপোন, আশা, ৰং হেৰাই গ’ল। নদায়ো মানৰ তৃতীয় আক্ৰমণত একেবাৰে মুজুৰা পৰিল। শকত কৰি ৰখা মনটো ভাগি যোৱাৰ পাছত আপোনঘাতী হোৱাৰ চিন্তাই তাক খেদি ফুৰিবলৈ ধৰিলে।\nআশ্ৰয়দাতা পৰিয়ালটোৱে তাক এতিয়ালৈকে একো নক’লেও তাৰ এনেয়ে শুই-বহি থাকি আমনি লগা হৈছে। বেলেগ কাম-বন কৰিবলৈ গা নুঠাত সি টঙিঘৰত বহি কঠীয়া ৰাখিবলৈকে ল’লে। কঁঠীয়া ৰখা কামটো সি ভালেই পায়, পথাৰৰ মাজত অকলে অকলে বহি নিজৰ লগত কথা পাতি থাকিব পাৰি।\nৰ’দৰ চোক বাঢ়ি আহিছে। কপালত বিন্দু বিন্দু ঘাম বিৰিঙিছে। সি মুখখন ধুই লওঁ বুলি ভাবি টঙিঘৰৰ পৰা নামি আহিল। দিখমজানৰ শীতল পানীৰে মুখ-হাত ধুই সি দক্ষিণ দিশে এনেয়ে চাই পঠিয়ালে। হাবিখনৰ ফালে চালেই তাৰ মনটো ভাল লাগি যায়। সি যে সেউজীয়া ভালপোৱা মানুহ।\nহঠাৎ তাৰ জানো কি হ’ল, সি সেই হাবিখনৰ ফালে ভৰিকেইটা আগবঢ়াই দিয়ে। গৈ থাকোঁতে সি ভাবে, আপোনঘাতী হ’ম বুলি ভাবিলেও ইমান সহজে আপোনঘাতী হ’ব নোৱাৰি আৰু আপোনঘাতী হ’ব নোৱাৰিলে হাবি ভাঙি-কাটি নতুন মাটি মোকলাবই লাগিব। দিখমজান একেদৰেই বৈ থাকিব যেতিয়া ইয়াৰ পাৰতেই জীৱনটো নতুনকৈ আৰম্ভ কৰিব লাগিব। সি আৰু ভাবে, ভাগি পৰা মনটো জোৰা লাগিলে দিখমৰ সিপাৰে এখন নতুন গাঁও পাতিব, গাঁওখনৰ নাম তিপমীয়া ৰাখি মানভগনীয়াসকলক তাতেই থাপিব। সি শুনিছে দিখম জানৰ সিপাৰৰ অগাধ হাবিত বহুতো চৰাই-চিৰিকটি আছে, বিশেষকৈ কপৌ চৰাই। হয়তো অদূৰ ভৱিষ্যতে উত্তৰ পুৰুষসকলে কপৌ চৰাই হুৰাই হুৰাই আৰু এখন নতুন গাঁও পাতিব, সেই গাঁৱৰ নাম ৰাখিব কপৌহুৰুৱা, কালৰ গতিত সেই নাম হৈ পৰিব কপহুৱা।\nকথাবোৰ ভবাৰ লগে লগে তাৰ বুকুৰ মাজেদি যেন সকলো হতাশা-দুৰ্বলতা, দুখ-বেদনা উটুৱাই আন এখন দিখম কোবাল সোঁতেৰে বৈ গ’ল।\n← ক্ষীণকায়সকলে কেনেকৈ শৰীৰৰ ওজন বঢ়াব? ডা০ ভূপেন শইকীয়া\nমৰমৰ প্ৰতিশোধ (যতীন গগৈ) →\nদোমোজা (বৃতুল শৰ্মা)


বিজেপিৰ চৰকাৰ আহিলে মুছলমান হ’ব লাগিব হিন্দু, পঢ়িব নোৱাৰিব নামাজ ! – Guwahati Times\nবিজেপিৰ চৰকাৰ আহিলে মুছলমান হ’ব লাগিব হিন্দু, পঢ়িব নোৱাৰিব নামাজ !\nNovember 16, 2020 November 16, 2020 Desk Editor\nমিঞা মিউজিয়াম, আৰবী ভাষাৰ বেনাৰ আৰু পাকিস্তান জিন্দাবাদ ধ্বনিৰে ইতিমধ্যে বিধানসভা নির্বাচনৰ প্রাকক্ষণত কংগ্রেছ–এ আই ইউ ডি এফে ধর্মীয় মেৰুকৰণৰ ৰাজনীতি আৰম্ভ কৰাৰ পাছত ইয়াক কার্যকৰী ৰূপ দিয়াৰ লক্ষ্যত নামি পৰিছে দলটোৰ একাংশ বিধায়ক তথা জ্যেষ্ঠ নেতা৷ শেহতীয়াকৈ বৰাকত সাম্প্রদায়িক মন্তব্যৰে এ আই ইউ ডি এফৰ মুৰব্বী বদৰুদ্দিন আজমলে বিজেপি চৰকাৰ আহিলে মুছলমান মহিলাৰ শালীনতা হৰণ হ’ব বুলি ভাষণ প্রদান কৰি ৰাজনৈতিক সুবিধা লাভৰ অপচেষ্টা চলোৱাৰ পাছত এইবাৰ কংগ্রেছৰ এজন জ্যেষ্ঠ বিধায়কে চৰকাৰক সমালোচনা কৰিবলৈ গৈ ৰাজহুৱা সভাত কৰিলে উগ্র সাম্প্রদায়িক মন্তব্য৷ মুখ্যতঃ আগন্তুক নির্বাচনক লক্ষ্য কৰি কংগ্রেছৰ জ্যেষ্ঠ নেতা তথা প্রাক্তন মন্ত্রী, দক্ষিণ শালমাৰাৰ বিধায়ক ৱাজেদ আলী চৌধুৰীয়ে দলীয় সভাত প্রদান কৰা এই মন্তব্যই সমগ্র ৰাজ্যতে সৃষ্টি কৰিছে তীব্র বিতর্ক৷\nমিঞা মিউজিয়াম আৰু পাকিস্তান জিন্দাবাদ ধ্বনিক লৈ ৰাজ্যত সৃষ্টি হৈ থকা বিতর্কৰ মাজতে আজি কংগ্রেছৰ দলীয় সভাত বিজেপি নেতৃত্বাধীন চৰকাৰক সমালোচনা কৰিবলৈ গৈ ৱাজেদ আলীয়ে সাম্প্রদায়িক মন্তব্য কৰাই নহয়, ২০২১ত পুনৰ অসমত বিজেপি চৰকাৰ হ’লে মুছলমানসকলে অসম এৰি যাব লাগিব বুলিও উল্লেখ কৰে৷ দক্ষিণ শালমাৰা ব্লক কংগ্রেছৰ সভাপতি আব্দুছ চবুৰ আহমেদৰ সভাপতিত্বত ৰাভাতাৰী গাঁও পঞ্চায়তৰ কার্যালয় চৌহদত অনুষ্ঠিত কংগ্রেছৰ এখন দলীয় সভাত মুখ্য অতিথি ৰূপে উপস্থিত থাকি ভাষণ প্রসংগত ৱাজেদ আলীয়ে কয়– ২০২১ত অসমত পুনৰ বিজেপি চৰকাৰ হ’লে মুছলমানসকল হয় হিন্দু হ’ব লাগিব, নহ’লে দেশ এৰি আন ৰাষ্ট্রলৈ যাব লাগিব৷ মুছলমানসকলৰ হাতত এই দুটা উপায়ৰ বাহিৰে আন উপায় নাথাকিব৷ বিজেপিক সাম্প্রদায়িক চৰকাৰ বুলি দাবী কৰি এই চৰকাৰৰ দিনতেই মুছলমান সর্বাধিক নির্যাতিত হোৱা বুলিও মন্তব্য কৰে৷ এক সাম্প্রদায়িক সংঘর্ষ সৃষ্টিৰ লক্ষ্যৰে ৱাজেদ আলী চৌধুৰীয়ে আনকি বিজেপি চৰকাৰ আহিলে মছজিদত আজান দিয়া বন্ধ কৰাৰ লগতে নামাজ পঢ়া বন্ধ কৰিব বুলিও আজব সাম্প্রদায়িক মন্তব্য কৰে৷\nতেওঁ এইবুলিও কয়– প্রধানমন্ত্রীয়ে ভাষণ দিয়া লালকিল্লা আৰু দেশৰ গৌৰৱ তাজমহল মুছলমানৰ সম্পত্তি৷ ৰাম মন্দিৰ নির্মাণ প্রসংগত দেশৰ উচ্চতম ন্যায়ালয়ৰ প্রাক্তন ন্যায়াধীশ ৰঞ্জন গগৈয়ে দিয়া ঐতিহাসিক ৰায়ৰ প্রসংগতো তেওঁ কয়– প্রাক্তন মুখ্য ন্যায়াধীশগৰাকীয়ে নিজৰ এক্তিয়াৰত কোনো প্রমাণ নোহোৱাকৈয়ে ৰাম মন্দিৰৰ ওপৰত ৰায় দিছে৷ ইফালে কংগ্রেছ–এ আই ইউ ডি এফৰ মিত্রতাক সমর্থন কৰি ৱাজেদ আলীয়ে কয়– বিহাৰ নির্বাচনত আছাদউদ্দিন ওৱেছিয়ে প্রার্থিত্ব দিয়াৰ বাবে মুছলমান ভোট বিভাজন হৈ মহাজোঁটবন্ধনে চৰকাৰ গঠন কৰিব নোৱাৰিলে৷ ২০১৬ চনৰ নির্বাচনতো আজমলে সংখ্যালঘু এলেকাত প্রার্থিত্ব দিয়া বাবে কংগ্রেছ পৰাস্ত হৈ বিজেপি চৰকাৰ শাসনলৈ অহাৰ সুবিধা হ’ল৷ কিন্তু এইবাৰ কংগ্রেছ–এ আই ইউ ডি এফ একত্রিত হৈ বিজেপিৰ বিৰুদ্ধে নির্বাচন খেলিব৷\nইতিমধ্যে দলৰ পর্যবেক্ষক জিতেন্দ্র সিঙক এই মিত্রতা নিশ্চিত কৰাৰ বাবে দাবী জনোৱা হৈছে৷ সাম্প্রদায়িক বিষবাষ্প বিয়পোৱাৰ লক্ষ্যৰে ৱাজেদ আলী চৌধুৰীয়ে আজি প্রদান কৰা এই ভাষণক লৈ ৰাজ্যজুৰি সৃৃষ্টি হৈছে তীব্র প্রতিক্রিয়া৷ ইয়াৰ পূর্বে শ্রীমন্ত শংকৰদেৱ কলাক্ষেত্রত মিঞা মিউজিয়াম স্থাপনৰ বাবে প্রস্তাৱ উত্থাপন কৰিছিল দলটোৰে আন এজন বিধায়ক শ্বেৰমান আলী আহমেদে৷ মুখ্যতঃ মুছলমান ভোট একত্রিত কৰাৰ লক্ষ্যৰে শেহতীয়াকৈ কংগ্রেছৰ একাংশ নেতাই পৰিকল্পিত লক্ষ্যৰে ক্রমাগতভাৱে কৰি আহিছে সাম্প্রদায়িক মন্তব্য৷ কংগ্রেছ–এ আই ইউ ডি এফৰ মিত্রতাৰ জৰিয়তে ক্ষমতা দখলৰ অংকত নামি পৰা কংগ্রেছৰ বিধায়ক ৱাজেদ আলী চৌধুৰীয়ে আনকি এই মিত্রতাক লৈ উজনি অসমত প্রভাৱ পৰিব বুলি শেহতীয়াকৈ চলা চর্চাকো নস্যাৎ কৰি এইবুলি মন্তব্য কৰে যে উজনি অসমৰ মানুহক গুৰুত্ব দি লাভ নাই৷ কংগ্রেছ–এ আই ইউ ডি এফৰ মিত্রতাইহে পুনৰ চৰকাৰ গঠন কৰিব পাৰিব৷ সভাত বিজেপি চৰকাৰখনক সমালোচনা কৰি কংগ্রেছী বিধায়কজনে কয়– এইখন চৰকাৰৰ দিনত পঞ্চায়তৰ উন্নয়নৰ নামত অহা এনৰেগা আঁচনিৰ ধন মোকলাবলৈ চৰকাৰক ২০ শতাংশ কমিছন দিব লাগে৷ সেয়াই নহয়, বিধায়ক পুঁজিৰ পৰা কাম কৰিবলৈও হ’লেও ১০ শতাংশ চৰকাৰক দিব লাগে৷\n← ৰাষ্ট্ৰীয় প্ৰেছ দিৱসৰ দিনাই সাংবাদিক নিগ্ৰহৰ ঘটনাৰ তদন্ত বিচাৰি তীব্ৰ প্ৰতিবাদ\nASSAM POLICE SI RECUITMENT ADMIT CARDS RELEASED, DOWNLOAD LINK HERE →


টি. এ. সৰস্বতী আম্মা - অসমীয়া ৱিকিপিডিয়া\n২৬ ডিচেম্বৰ, ১৯১৮\nচেৰপুলাচেৰী, পালাক্কাড় জিলা, কেৰালা\n১৫ আগষ্ট ২০০০\nগণিতৰ ইতিহাস, সংস্কত\nশ্ৰী কেৰালা বাৰ্মা মহাবিদ্যালয়, ত্ৰিশূৰ, মহাৰাজ কলেজ,\nশ্ৰী শ্ৰী নাৰায়ণ ন্যাস মহিলা মহাবিদ্যালয়ৰ অধ্যক্ষা(১৯৭৩-৮০)\n"প্ৰাচীন আৰু মধ্যযুগীয় ভাৰতত জ্যামিতি" শীৰ্ষক গ্ৰন্থ\nটেকাথ আমায়ানকট্টুকুৰুচ্চি কালাথিল সৰস্বতী (ইংৰাজী: Tekkath Amayankottukurussi Kalathil Sarasvati) চমুকৈ টি. এ. সৰস্বতী আম্মা (জন্ম: ২৬ ডিচেম্বৰ ১৯১৮ – ১৫ আগষ্ট ২০০০) এগৰাকী ভাৰতীয় শিক্ষাবিদ, পণ্ডিত, গৱেষক, গণিতজ্ঞ। তেখেতৰ জন্ম হৈছিল কেৰালাৰ পালাক্কাড় জিলাৰ চেৰপুলাচ্চেৰীত। তেখেতে গণিতৰ ইতিহাস আৰু সংস্কৃতলৈ উল্লেখনীয় বৰঙনি আগবঢ়াই এখন গুৰুত্বপূৰ্ণ গ্ৰন্থ লিখি থৈ গৈছে। কিতাপখনৰ নাম -প্ৰাচীন আৰু মধ্যযুগীয় ভাৰতত জ্যামিতি।\n3 নিৰ্বাচিত প্ৰকাশন\nসৰস্বতী আম্মাৰ জন্ম হৈছিল কেৰালাৰ পালাকাড় জিলাৰ চেৰপুলাচেৰীত। তেখেত আছিল মাতৃ কুটিমালু আম্মা আৰু পিতৃ মাৰাথ আচুথা মেননৰ দ্বিতীয়টো সন্তান। তেখেতে মাদ্ৰাছ বিশ্ববিদ্যালয়ৰ পৰা গণিত আৰু পদাৰ্থ বিজ্ঞানৰ ডিগ্ৰী অৰ্জন কৰে। তাৰপিছত বেনাৰছ হিন্দু বিশ্ববিদ্যালয়ৰ পৰা সংস্কৃতত স্নাতকোত্তৰ ডিগ্ৰী লাভ কৰে। তেখেতে গৱেষণা কৰে ভি. ৰাঘৱনৰ অধীনত। তেওঁ আছিল এজন সংস্কৃত পণ্ডিত। সৰস্বতী আম্মাই শ্ৰী কেৰালা বাৰ্মা মহাবিদ্যালয়, ত্ৰিশূৰ, মহাৰাজ কলেজ, আৰ্নেকুলাম আৰু ৰাঁচীৰ মহিলা কলেজত পঢ়াইছিল। তেখেতে ঝাৰখণ্ডৰ ধানবাদত থকা শ্ৰী শ্ৰী নাৰায়ণ ন্যাস মহিলা মহাবিদ্যালয়ৰ অধ্যক্ষা হিচাপে ১৯৭৩ চনৰ পৰা ১৯৮০ চনলৈকে কাৰ্যনিৰ্বাহ কৰিছিল। অৱসৰৰ পাছত তেখেতে নিজৰ গৃহ চহৰ অট্টাপালামত অতিবাহিত কৰে। ২০০০ চনৰ ১৫ আগষ্টৰ দিনা তেখেতে মৃত্যুক সাবটি লয়। তেখেতৰ কনিষ্ঠ ভগ্নী টি. এ. ৰাজালক্ষ্মী মালায়ালম ভাষাৰ এগৰাকী প্ৰখ্যাত গল্পকাৰ আৰু ঔপন্যাসিক। কিন্তু ১৯৬৫ চনত তেখেতে আত্মহত্যা কৰিছিল।\n২০০২ চনত কেৰালা গাণিতিক সমাজে তেওঁলোকৰ বাৰ্ষিক সন্মিলনীতপ্ৰফেছাৰ টি. এ. সৰস্বতী আম্মা স্মাৰক বক্তৃতা শীৰ্ষক এক নিয়মীয়া বক্তৃতাৰ আৰম্ভ কৰে। মিচ্ছিউ ইয়ানু- যিগৰাকীয়ে সৰস্বতী আম্মাৰ প্ৰাচীন আৰু মধ্যযুগীয় ভাৰতত জ্যামিতি শীৰ্ষক গ্ৰন্থখন পৰ্যালোচনা কৰিছিল, কৈছিল যে-"কিতাপখনে ভাৰতীয় জ্যামিতি অধ্যয়নৰ বাবে এক শক্তিশালী ভেটি নিৰ্মাণ কৰিছে। "\nতেখেতৰ গ্ৰন্থ প্ৰাচীন আৰু মধ্যযুগীয় ভাৰতত জ্যামিতিত ভাৰতৰ সংস্কৃত, প্ৰাকৃত বৈজ্ঞানিক, আৰু অৰ্ধ-বৈজ্ঞানিক সাহিত্য সম্বন্ধীয় জৰীপ সন্নিৱিষ্ট কৰা হৈছে। বৈদিক সাহিত্যৰ পৰা তেখেতে আৰম্ভ কৰিছে আৰু সোতৰ শতিকাৰ প্ৰাৰম্ভিক পৰ্যায়ত শেষ কৰিছে। বৈদিক সাহিত্যৰ বিষয়ে তেখেতে সুগভীৰ আলোচনা আগবঢ়াইছে য'ত জৈন আনুশাসনিক কৰ্মত গণিতৰ অংশীদাৰিত্ব, হিন্দু সিদ্ধান্তৰ সম্পৰ্কে মন্তব্য কৰা হৈছে। আৰ্যভট্ট-প্ৰথম আৰু দ্বিতীয়, ভাস্কৰ প্ৰথম আৰু দ্বিতীয়, পৰমেশ্বৰ, নীলকণ্ঠ, সংগামাগ্ৰম মাধৱৰ জ্যামিতিৰ ক্ষেত্ৰখনলৈ বৰঙনিৰ বিষয়েও তেখেতে আলোকপাত কৰিছে। গণিতজ্ঞ মহাবীৰ, শ্ৰীধৰ, নাৰায়ণ পণ্ডিত, বাক্সালী পাণ্ডুলিপিৰ বিষয়েও অধ্যয়ন কৰা হৈছে। এই কৰ্মখিনিৰ দ্বাৰা পূৰ্বৰ এক মতবাদক প্ৰত্যাহ্বান জনাব বিচৰা হৈছিল য'ত কোৱা হৈছিল যে ভাৰতৰ গাণিতিক জিনিয়াছ মূলত বীজগণিত আৰু গণনাৰ দ্বাৰা অৱদমিত হৈ আছিল; প্ৰমাণ তথা পক্ষপাতিত্বহীনতাক তেওঁলোকে বৰ্জন কৰিছিল। সেইসময়ত আনকি ভাৰতত এখন বিদ্যালয়ো আছিল য'ত বীজগণিতীয় ফলাফলক জ্যামিতিৰ জৰিয়তে প্ৰকাশ কৰা হৈছিল।\nনিৰ্বাচিত প্ৰকাশন[সম্পাদনা কৰক]\nটি. এ. সৰস্বতী আম্মা (২০০৭). প্ৰাচীন আৰু মধ্যযুগীয় ভাৰতত জ্যামিতি. মতিলাল বানাৰসীদাস প্ৰকাশন লিমিটেড. পৃষ্ঠা. ২৭৭. ISBN ৯৭৮-৮১-২০৮-১৩৪৪-১.\nটি. এ. সৰস্বতী আম্মা (১৯৫৮-৫৯). "Sredi-kshetras Or Diagrammatic representations of mathematical series". Journal of Oriental Research খণ্ড ২৮: ৭৪-৮৫.\nটি. এ. সৰস্বতী আম্মা (১৯৬১). "The Cyclic Quadrilateral in Indian Mathematics". Proceedings of the All-India Oriental Conference খণ্ড ২১: ২৯৫-৩১০.\nটি. এ. সৰস্বতী আম্মা (১৯৬১-৬২). "The Mathematics of the First Four Mahadhikaras of Trilokaprajnapati". গঙ্গানাথ ঝা গৱেষণা প্ৰতিষ্ঠানৰ পত্ৰিকা খণ্ড ১৮: ২৭-৫১.\nটি. এ. সৰস্বতী আম্মা (১৯৬২). "Mahavira's Treatment of Series". ৰাঁচী বিশ্ববিদ্যালয়ৰ পত্ৰিকা খণ্ড ১: ৩৯-৫০.\nটি. এ. সৰস্বতী আম্মা (১৯৬৯). "ভাৰতত গাণিতিক ধাৰণাৰ বিকাশ". বিজ্ঞান ইতিহাসৰ ভাৰতীয় পত্ৰিকা খণ্ড ৪: ৫৯–৭৮.\n↑ 1094 of the Kollam Era translates to 26 December 1918. See https://www.mobilepanchang.com/malayalam/malayalam-month-calendar.html?date=26/12/1918\n↑ 2.0 2.1 2.2 2.3 2.4 2.5 Gupta, R.C. (2003). "Obituary: T.A. Sarasvati Amma". Indian Journal of History of Science খণ্ড 38 (3): 317–320. Archived from the original on 16 March 2012. https://web.archive.org/web/20120316083612/http://www.new.dli.ernet.in/rawdataupload/upload/insa/INSA_1/2000c4df_317.pdf.\n↑ Fraser, Craig. "Report on the Awarding of the Kenneth O. May Prize". International Commission on the History of Mathematics. http://www.unizar.es/ichm/reports/budapest09.html। আহৰণ কৰা হৈছে:7June 2010.\n↑ Yano, Michio (1983). "Review of Geometry of Ancient and Medieval India by T. A. Sarasvati Amma". Historia Mathematica খণ্ড 10: 467–470. doi:10.1016/0315-0860(83)90014-9.\n↑ Book Review by Google. https://books.google.com/books?id=Ikfy03P7xAsC&dq=T.A.+Saraswati+Amma+obituary&source=gbs_navlinks_s। আহৰণ কৰা হৈছে: 28 May 2010.\n"https://as.wikipedia.org/w/index.php?title=টি._এ._সৰস্বতী_আম্মা&oldid=237756"ৰ পৰা অনা হৈছে\nএই পৃষ্ঠাখন ১১ জুন, ২০২০ তাৰিখে ১২:৫৩ বজাত অন্তিম সংশোধন কৰা হৈছিল।


মনৰ কথাঃ অসমত উন্নত চিকিৎসাৰ আন্তঃগাঁথনিৰ প্ৰসংগ আৰু কনফেডাৰেশ্বন অৱ লোকেল হাস্পতালছ :: ড° অখিল ৰঞ্জন দত্ত - অসমীয়াৰ সুখ-দুখ\nHome DR-AKHIL-RANJAN-DUTTA MONOR KATHA MONOR-KATHA RECENT ড° অখিল ৰঞ্জন দত্ত প্ৰৱন্ধ মনৰ কথা মনৰ-কথা মনৰ কথাঃ অসমত উন্নত চিকিৎসাৰ আন্তঃগাঁথনিৰ প্ৰসংগ আৰু কনফেডাৰেশ্বন অৱ লোকেল হাস্পতালছ :: ড° অখিল ৰঞ্জন দত্ত\nমনৰ কথাঃ অসমত উন্নত চিকিৎসাৰ আন্তঃগাঁথনিৰ প্ৰসংগ আৰু কনফেডাৰেশ্বন অৱ লোকেল হাস্পতালছ :: ড° অখিল ৰঞ্জন দত্ত\nxukhdukh.com February 19, 2022 DR-AKHIL-RANJAN-DUTTA, MONOR KATHA, MONOR-KATHA, RECENT, ড° অখিল ৰঞ্জন দত্ত, প্ৰৱন্ধ, মনৰ কথা, মনৰ-কথা,\nঅসমত উন্নত চিকিৎসাৰ আন্তঃগাঁথনিৰ প্ৰসংগ আৰু কনফেডাৰেশ্বন অৱ লোকেল হাস্পতালছ\nযোৱা ইং ১২ ফেব্ৰুৱাৰী ২০২২ তাৰিখে গুৱাহাটীৰ আয়ুৰসুন্দ্ৰা চুপাৰস্পেচিয়েলটী হাস্পতালৰ পঞ্চম প্ৰতিষ্ঠা দিৱস উপলক্ষে আয়োজিত অনুষ্ঠানত উপস্থিত আছিলোঁ । সেই অনুষ্ঠানত অন্যান্য সকলৰ লগতে স্বাস্থ্যমন্ত্ৰী কেশৱ মহন্ত আৰু সদৌ অসম ছাত্ৰ সন্থাৰ মুখ্য উপদেষ্টা ড° সমুজ্জ্বল কুমাৰ ভট্টাচাৰ্য্ও উপস্থিত আছিল । এই অনুষ্ঠানলৈ মোক আমন্ত্ৰণ কৰাৰ তাৎক্ষণিক কাৰণ হয়তো এইয়ে আছিল যে ক’ভিডত আক্ৰান্ত হৈ মই আঠদিন এই চিকিৎসালয়ত ভৰ্ত্তি হৈছিলোঁ আৰু চিকিৎসালয়খনে ৰোগীৰ প্ৰতি প্ৰদৰ্শন কৰা সংবেদনশীল আৰু মানৱীয় দৃষ্টিভংগীক মই ৰাজহুৱাকৈ শলাগ লৈছিলোঁ।\nতদুপৰি, এই চিকিৎসালয়ৰ মুখ্য কাৰ্যবাহী বিষয়া মনোজ ডেকা গোৱালপাৰা কলেজত মোৰ ছাত্ৰ আছিল। ৰাজনীতি বিজ্ঞানৰ ছাত্ৰ মনোজ ডেকা এতিয়া অসম তথা উত্তৰ-পূৱ ভাৰতৰেই চিকিৎসা প্ৰতিষ্ঠান পৰিচালনাৰ এজন লেখতল’বলগীয়া বিষয়া। কটন কলেজৰ ৰজনীকান্ত বৰদলৈ ছাত্ৰাৱাসৰ আমাৰ সময়ৰ অধীক্ষক আৰু উদ্ভিদ বিজ্ঞানৰ অধ্যাপক চন্দ্ৰ বৰুৱা ছাৰৰ পুত্ৰ ডা: প্ৰণৱ বৰুৱাও এই চিকিৎসালয়ৰ চিকিৎসক হোৱাৰ উপৰিও চিকিৎসালয়খন পৰিচালনাৰ স’তে ওত:প্ৰোত: ভাৱে জড়িত। মই চিকিৎসালয়ত ভৰ্ত্তি হোৱাৰ পূৰ্বে ৯৩ বছৰীয়া আমাৰ এগৰাকী আত্মীয় আইতা ক’ভিডত আক্ৰান্ত হৈ এই চিকিৎসালয়ত ভৰ্ত্তি হৈছিল। এই চিকিৎসালয়লৈ অহাৰ পূৰ্বে তেওঁ এখন চৰকাৰী চিকিৎসালয়ত ভৰ্ত্তি হৈছিলগৈ। কিন্তু চিকিৎসালয়ৰ যান্ত্ৰিকতাত অতীষ্ঠ হৈ তেওঁ চিকিৎসালয় বদলি কৰিবলৈ বাধ্য হ’ল। এতিয়া ৯৩ বছৰীয়া আইতা সুস্থ। অতি জটিল অৱস্থাৰ পৰা ভেকচিন নোলোৱা আইতা গৰাকীক মানৱীয় আৰু সংবেদন্শীল চিকিৎসা সেৱাৰে সুস্থ কৰি তুলিছিল আয়ুৰসুন্দ্ৰাৰ চিকিৎসক সকলে। মোৰো প্ৰায় একে ধৰণৰ অভিজ্ঞতা। কিন্তু মই এই কথা সাধাৰণীকৰণ কৰিব নোখোজোঁ । হয়তো মোৰ এজন ছাত্ৰ আৰু ভাতৃসম এগৰাকী চিকিৎসক-প্ৰশাসক চিকিৎসালয়খনত থকাৰ বাবেও মই এই সুযোগ পাব পাৰোঁ। কিন্তু আৰু বহুজনৰ পৰা চিকিৎসালয়খনৰ এই মানৱীয় দৃষ্টিভংগীৰ সন্ধান পাইছোঁ । সেইদিনাৰ অনুষ্ঠানত চিকিৎসালয়খনৰ উপ সভাপতি ডা: অভিজিৎ হাজৰিকাকো লগ পালো আৰু দীঘলীয়াকৈ কথা বতৰা হ’লো আৰু চিকিৎসালয়খনৰ বিষয়ে বহু কথা পাতিলোঁ। ইতিমধ্যে গুৱাহাটীত থলুৱা মানুহে গঢ়ি তোলা কেইবাখনো উচ্চমানৰ ব্যক্তিখণ্ডৰ চিকিৎসালয় বহি: চিকিৎসালয় গোষ্ঠীৰ হাতলৈ হস্তান্তৰিত হৈছে । সেই কথাটোৱে বহুতৰ দৰে মোকো চিন্তিত কৰি ৰাখিছে। ডা: হাজৰিকাৰ লগত কথা পতাৰ পিছত থলুৱা মানুহে গঢ়ি তোলা এই চিকিৎসালয় সমূহৰ বিষয়ে মোৰ দূৰ্ভাৱনা বাঢ়িল, সেয়েহে এই লিখাৰ অৱতাৰণা কৰিলোঁ ।\nমোৰ গৱেষণাৰ অন্যতম বিষয় স্বাস্থ্যৰ অধিকাৰ আৰু স্বাস্থ্য নীতি। মোৰ পি এইচ ডি গৱেষণাৰ বাবে মই গুৱাহাটীৰ চিকিৎসা ব্যৱস্থাক বাচি লৈছিলো। ১৯৮০ ৰ দশকৰে পৰে গুৱাহাটীত আৰম্ভ হোৱা ব্যক্তিগত খণ্ডৰ চিকিৎসা ব্যৱস্থাই সম্প্ৰতি শক্তিশালী অৱস্থানত উপনীত হৈছেহি। আজিৰ পৰা প্ৰায় বাৰ-পোন্ধৰ বছৰৰ আগলৈকে গুৱাহাটী চিকিৎসা মহাবিদ্যালয়ৰ লগতে প্ৰায়বোৰ ৰাজহুৱাখণ্ডৰ চিকিৎসালয়ৰ অৱস্থা অত্যন্ত শোচনীয় আছিল । তাৰ অন্যতম কাৰণ আছিল পুঁজিৰ অভাৱ। ২০০৪ চনত ড° মনমোহন সিং নেতৃত্বাধীন সংযুক্ত প্ৰগতিশীল মৰ্চা চৰকাৰ গঠিত হোৱাৰ পিছত অৰ্থনৈতিক সংস্কাৰৰ সমান্তৰালভাৱে সামাজিক নিৰাপত্তাৰ কেতবোৰ দিশতো গুৰুত্ব দিছিল। তাৰ ভিতৰত অন্যতম আছিল স্বাস্থ্য সেৱা খণ্ড। ৰাষ্ট্ৰীয় গ্ৰাম্য স্বাস্থ্য মিছন তাৰ অন্যতম নিদৰ্শন । এই কথাটো সম্ভৱ হৈছিল ছোনিয়া গান্ধী নেতৃত্বাধীন ৰাষ্ট্ৰীয় উপদেষ্টা পৰিষদ আৰু এই চৰকাৰত থকা মিত্ৰজোঁটৰ বাবে। এই উপদেষ্টা পৰিষদত আছিল চৰকাৰী নীতিৰ চোকা সমালোচক অৰুণা ৰয় বা জ্যা দ্যাজৰ দৰে ৰাজনৈতিক কৰ্মী আৰু গৱেষকো। এনে নীতিৰ সুবাদতে অসমৰ স্বাস্থ্যখণ্ডতো ৰাজহুৱা বিনিয়োগ বৃদ্ধি পাইছিল। গুৱাহাটী চিকিৎসা মহাবিদ্যালয়েও তাৰ সুবিধা লাভ কৰিছিল। আন্ত:গাঁথনিৰ ফালৰ পৰা গুৱাহাটী চিকিৎসা মহাবিদ্যালয়ৰ চিকিৎসালয় সম্প্ৰতি এখন লেখত লবলগীয়া চিকিৎসালয়।\n১৯৮০ ৰ দশকৰ মাজভাগৰ পৰা গুৱাহাটীত শক্তিশালী হৈ উঠা ব্যক্তিগত খণ্ডৰ চিকিৎসালয়সমূহ প্ৰতিষ্ঠা আৰু তাৰ লালন পালন কৰিছিল স্থানীয় এদল উদ্যোগী চিকিৎসকে । এই প্ৰক্ৰিয়াত উদ্যোগী চিকিৎসকৰ দলে বিনিয়োগ আৰু পৰিচালনাৰ দ্বায়িত্বও কান্ধ পাতি লৈছিল, এতিয়াও লৈ আছে । কেতবোৰ ক্ষেত্ৰত বিদেশত থকা অসম হিতৈষীলোকো আগবাঢ়ি আহিছিল চিকিৎসা ব্যৱস্থাত বিনিয়োগৰ বাবে । ১৯৭০ৰ দশকতেই অৱশ্যে ক্ষূদ্ৰ পৰিসৰত হ’লেও খাৰঘুলিৰ বৰঠাকুৰ ক্লিনিক বা বামুণীমৈদানৰ ইষ্ট এণ্ড হাস্পতাল আৰম্ভ হৈছিল। পৰৱৰ্তী সময়ত ইণ্টাৰনেশ্যনেল হাস্পতালকে প্ৰমুখ্য কৰি ব্যক্তিগত খণ্ডৰ বহু চিকিৎসালয় গঢ়ি উঠিল। এই সম্পৰ্কে কোনো বিশদ গৱেষণা বা আলোচনা হোৱা নাই, বিশেষকৈ পুঁজি আৰু পৰিচালনাৰ বিষয়ে। মোৰ গৱেষণাৰ অংশ হিচাপে মই দিনে গুৱাহাটীলৈ কিমান ৰোগী আহে আৰু কিমান ৰোগী চিকিৎসালয়ত ভৰ্তি হয় তাৰো আনুমানিক হিচাব উলিয়াবলৈ যত্ন কৰিছিলোঁ । কিন্তু সমস্যা হ’ল চৰকাৰী বা ব্যক্তিগত খণ্ডৰ চিকিৎসালয় সমূহৰ উপৰিও গুৱাহাটীত চিকিৎসকৰ বহু প্ৰাইভেট চেম্বাৰ আছে । সেইবোৰৰ সঠিক তথ্য কাৰো হাততেই নাই। গতিকে গুৱাহাটীলৈ চিকিৎসাৰ বাবে অহা অথবা চিকিৎসালয়ত ভৰ্ত্তি হোৱা ৰোগীৰ সঠিক সংখ্যা নিৰ্ণয় কৰা অতি জটিল । এটা কথা ঠিক যে ৰাজ্যখনৰ সামগ্ৰিক চিকিৎসা সেৱা ব্যৱস্থাৰ আন্ত:গাঁথ্নি যিহেতু অত্যন্ত দুৰ্বল, বিশেষকৈ সৰু চহৰ আৰু গ্ৰাম্যাঞ্চলৰ, আনকি জিলা পৰ্যায়ৰ চিকিৎসলয়ৰো- সেইবাবে অতি জটিল ৰোগৰ উপৰিও সৰু সুৰা ৰোগৰ বাবেও গুৱাহাটীলৈ দিনে হাজাৰ হাজাৰ ৰোগী আহে। গুৱাহাটী চিকিৎসা মহাবিদ্যালয় আৰু ব্যক্তিগত খণ্ডৰ যিকেইখন নামী-দামী চিকিৎসালয় আছে- সেই আটাইবোৰতে ৰোগীৰ যথেষ্ট ভিৰ । আমাৰ চিকিৎসা ব্যৱস্থাৰ এটা ডাঙৰ সমস্যা হ’ল যে একোখন চিকিৎসালয়লৈ কেইজনমান বিশেষ চিকিৎসকৰ উৎকৃষ্ট চিকিৎসাৰ বাবে ইমান ৰোগীৰ আগমন ঘটে যে চিকিৎসক গৰাকীও তাক চম্ভালিব পৰা অৱস্থাত নাথাকে । তেওঁলোক পুৱাৰ পৰা মাজৰাতিলৈকে ব্যস্ত থাকিবলৈ বাধ্য হয়। গুৱাহাটীত ইমানবোৰ চৰকাৰী-বেচৰকাৰী চিকিৎসালয় থকাৰ পিছতো ৰোগীৰ চাহিদা পূৰাব পাৰিছে বুলি ক’ব নোৱাৰি। তাৰ কাৰণ মই ইতিমধ্যে উল্লেখ কৰিছো। অসম বা উত্তৰ পূৱ ভাৰতৰ ৰাজহুৱা স্বাস্থ্যৰ আন্ত:গাঁথনি দুৰ্বল বাবেই এই পৰিস্থিতি সৃষ্টি হৈছে।\nগুৱাহাটীত গঢ়ি উঠা ব্যক্তিগত খণ্ডৰ চিকিৎসা ব্যৱস্থাৰ নিজা বৈশিষ্ট্য আছে । এই চিকিৎসালয় সমূহ কোনো কোম্পানীয়ে প্ৰতিষ্ঠা কৰা নাছিল । বহি: পুঁজিৰ দ্বাৰা অথবা চৰকাৰৰ পৰাও এই চিকিৎসালয় সমূহে বিশেষ পৃষ্ঠপোষকতা লাভ কৰা নাছিল । তাৰ বিপৰীতে এদল উদ্যোগী চিকিৎসকৰ প্ৰচেষ্টাতহে এই চিকিৎসালয় সমূহ গঢ়ি উঠিছিল। এই প্ৰক্ৰিয়া কিমান প্ৰত্যাহ্বানমূলক আছিল তাৰ ইতিহাস লিখিবলৈ এতিয়াও বাকী। উদাহৰণ স্বৰূপে জি এন আৰ চি (GNRC) ৰ কথা কব পাৰি। ডা: নোমল চন্দ্ৰ বৰাই কিমান দীঘলীয়া সংগ্ৰামৰ মাজেৰে এই চিকিৎসালয়খনক আজিৰ অৱস্থালৈ আনিছে সেই বিষয়ে আমি কম বেছি পৰিমাণে জানো। কাৰণ অসমৰ গণ মাধ্যমত এই সম্পৰ্কে কিছু আলোচনা বিলোচনা হৈছে। অন্য চিকিৎসালয়সমূহৰ বিষয়ে আমি নাজানো।\nএই চিকিৎসালয় সমুহে অসম তথা উত্তৰপূৱ ভাৰতৰ চিকিৎসা ব্যৱস্থালৈ ব্যাপক পৰিবৰ্ত্তন আনিলে । আধুনিক চিকিৎসা প্ৰযুক্তিৰ আগমন ঘটিল, আৰু দেশ-বিদেশত চিকিৎসা শিক্ষা লোৱা এদল অসমীয়া অথবা উত্তৰপূৱ ভাৰতৰ চিকিৎসকেও এই চিকিৎসালয় সমূহত যোগদান কৰিলেহি । ৰাজ্যৰ চিকিৎসালয়সমূহত প্ৰশিক্ষণ লোৱা বহু চিকিৎসকেও এই চিকিৎসালয়সমূহত নিয়োজিত হোৱাৰ সুযোগ পালে। এই চিকিৎসালয় সমূহে অসমৰ অৰ্থনীতিলৈকো এক গুৰুত্বপূৰ্ণ অৱদান আগবঢ়াই আহিছে । চাফাই কৰ্মী, পাৰা মেডিকেল ষ্টাফ, প্ৰযুক্তি সহায়ক, গাড়ী চালক, নিৰাপত্তাৰক্ষী, খাদ্য প্ৰস্তুতকাৰীৰ পৰা আৰম্ভ কৰি চিকিৎসক-পৰিচালকলৈকে- এই গোটেই ব্যৱস্থাই নিয়োগৰ এক পৰিবেশ নিৰ্মাণ কৰি দিলে। আমি লক্ষ্য কৰা ভাল হ’ব যে অসমৰ মুঠ ঘৰুৱা উৎপাদন প্ৰায় চাৰি লাখ কোটি টকা । কিন্তু চৰকাৰৰ অংশ মাত্ৰ এক লাখ কোটিৰ ওচৰে পাজৰে । বাকী তিনি লাখ কোটি টকা ব্যক্তিখণ্ডৰ হাতত। এই ব্যক্তিগত খণ্ডৰ অধিক অংশ আকৌ সেৱাখণ্ডৰ ।আৰু এই সেৱা খণ্ডৰ ভিতৰত অন্যতম হ’ল স্বাস্থ্য সেৱা খণ্ড । আৰু এটা গুৰুত্বপূৰ্ণ কথা আছে। এই যে ব্যক্তিগত খণ্ডৰ কথা ক’লো- সেইয়া ৰাজ্যৰ ভিতৰৰ অৱদান নহয় । অলপতে অসমৰ মুখ্যমন্ত্ৰীয়ে কৈছে যে অসমৰ মুঠ ঘৰুৱা উৎপাদনৰ এক গুৰুত্বপূৰ্ণ অংশ বাহিৰৰ ব্যৱসায়ৰ অংশ আৰু বাহিৰলৈকে ওলাই যায় । উদাহৰণ স্বৰূপে অসমলৈ দিনে হাজাৰ হাজাৰ চাউলৰ ট্ৰাক সোমায় । অৰ্থাৎ অসমলৈ দিনে বহি: ৰাজ্যৰ, বিশেষকৈ পাঞ্জাবৰ পৰা বহু হাজাৰ কুইণ্টল চাউলৰ আমদানি হয়। এই কথাটোৱে প্ৰমাণ কৰে যে অসমৰ মুঠ ঘৰুৱা উৎপাদনৰ স’তে এই আমদানিকৃত সম্পদ আৰু তাৰ সেৱাৰ মূল্যও জড়িত হৈ আছে । কিন্তু এই মূল্যৰ ওপৰত ৰাজ্যৰ নিয়ন্ত্ৰণ নাই।\nমই ভাৱো এই কথাটো বৰ গুৰুত্বপূৰ্ণ । গুৱাহাটীত স্থাপিত ব্যক্তিগত খণ্ডৰ চিকিৎসালয়সমূহ যে স্থানীয় উদ্যোগীৰ তত্বাৱধানত বা অধ্যৱসায়ত হৈছিল সেই কথা ইতিমধ্যে উল্লেখ কৰিছোঁ । শেহতীয়াকৈ সংযোজন হৈছিল Excel Care Hospital । কিন্তু লাহে লাহে স্থানীয় মানুহে গঢ়ি তোলা এই চিকিৎসালয় সমূহ দেশৰ অথবা বিদেশৰ চিকিৎসা সেৱা আগবঢ়োৱা গোষ্ঠীৰ হাতলৈ যোৱা আৰম্ভ হৈছে। ধৰক ইণ্টাৰনেশ্যনেল হাস্পতাল ইতিমধ্যে এপ’লো গোষ্ঠীৰ হাতলৈ গ’ল। এক্সেল কেয়াৰ হাস্পতালো এই গোষ্ঠীৰ হাতলৈ যাব বুলি শুনিছোঁ। অসমত এপ’লো হাস্পতাল হৈছে- সেইটো শুনাত ভাল কথা। কিন্তু এই হস্তান্তৰৰ ফলত আন্ত:গাঁথনি- প্ৰযুক্তি আৰু চিকিৎসকৰ কিবা পৰিবৰ্ত্তন হৈছে নে? বোধহয় কিছু পৰিবৰ্ত্তন হ’ব । কিন্তু অধিকাংশ চিকিৎসক আগৰ সকলেই । কোঠা-প্ৰযুক্তি আদিৰ ক্ষেত্ৰত হয়তো আন্ত:গাঁথনিৰ কিছু প্ৰসাৰণ হ’ব । এইবোৰে ৰাজ্যৰ ঘৰুৱা উৎপাদনত ইতিবাচক অৰিহণা যোগোৱাৰ সম্ভাৱনা নুই কৰিব নোৱাৰি । সমস্যাটো হ’ব এনে বৰ্দ্ধিত পুঁজিত থলুৱা মানুহ বা ৰাজ্য চৰকাৰৰ নিয়ন্ত্ৰণ নাথাকিব ।\nএতিয়া আমাৰ সমুখলৈ অহা গুৰুত্বপূৰ্ণ প্ৰশ্নটো হ’ল কিয় থলুৱা মানুহে গঢ়ি তোলা ব্যক্তিগতখণ্ডৰ উচ্চমানৰ ইখনৰ পিছত সিখন হাস্পতাল ৰাজ্যৰ বাহিৰৰ চিকিৎসক গোষ্ঠীৰ হাতলৈ গুছি গৈছে? তাৰ মূল কথাটো পুঁজি আৰু দামদৰৰ ক্ষমতা। এখন চিকিৎসালয় প্ৰতিষ্ঠাৰ দীৰ্ঘ সংগ্ৰামৰ পিছত চিকিৎসালয়খনে এটা পৰ্যায় লাভ কৰে। কিন্তু তাৰ পিছতেই আহি পৰে চিকিৎসালয়খন চলাই থকাৰ প্ৰত্যাহ্বানসমূহ। আজিকালি এনে চিকিৎসালয়ত ভৰ্ত্তি হোৱা অধিকাংশৰোগীৰ মেডিকেল ইন্সিউৰেঞ্চ থাকে । সেইবোৰ সমাধান হয় মানে যথেষ্ট সময়ো লাগে । ফলত এনে চিকিৎসালয়ৰ হাতত জমাধন কম থাকে। চিকিৎসক আৰু অন্যকৰ্মীৰ দা-দৰ্মহা আৰু দৈনন্দিন খৰচ জোৰা মৰাটো অত্যন্ত কঠিন হৈ উঠে। ক’ৱিডত পৰি এই চিকিৎসালয় সমূহ অধিক প্ৰত্যাহ্বানৰ গৰাহত পৰিল। বৃহৎ চিকিৎসা গোষ্ঠীৰ তুলনাত গুৱাহাটীৰ ব্যক্তিগতখণ্ডৰ চিকিৎসালয়সমূহৰ দৰদাম কৰাৰ ক্ষমতাও কম। ধৰক প্ৰয়োজনীয় ঔষধ বা প্ৰযুক্তি ক্ৰয় কৰাৰ বেলিকা বৃহৎ চিকিৎসালয় গোষ্ঠীয়ে যি ধৰণে দৰদাম কৰিব পাৰে গুৱাহাটীৰ ব্যক্তিগতখণ্ডৰ চিকিৎসালসমূহে নোৱাৰে। পৰিশেষত সেয়েহে এই চিকিৎসালয় সমূহ বহি: ৰাজ্যৰ বা বিদেশৰ ব্যৱসায়িক চিকিৎসা গোষ্ঠীৰ হাতলৈ গুছি যায়।\nএই সংকট বা প্ৰত্যাহ্বানৰ পৰা অসম বা গুৱাহাটীৰ ব্যক্তিগতখণ্ডৰ চিকিৎসালয়সমূহে পৰিত্ৰাণ পাবনে ? এই প্ৰশ্নটো ব্যক্তিগতখণ্ডৰ চিকিৎসালয়সমূহে গভীৰভাৱে বিবেচনা কৰা উচিত । মোৰ দৃষ্টিত কোনো এখন চিকিৎসালয়ে অকলশৰে এনে প্ৰত্যাহ্বান মোকাবিলা কৰিব নোৱাৰিব। অকলে কৰিবলৈ গ’লে ইখনৰ পিছত সিখন চিকিৎসালয় বহি:গোষ্ঠীৰ হাতলৈ গুছি যাব । সেইবাবে অসমৰ থলুৱালোকে গঢ়ি উঠা চিকিৎসালয়সমূহে সমুহহীয়াভাৱে এক কনফেডাৰেশ্বন (Confederation) গঢ়ি তোলা উচিত; চিকিৎসালয়সমূহৰ মাজত সমন্বয়ৰ এক বাতাবৰণ থাকিব লাগে; উন্নত সেৱা বিধি নিৰ্মাণ কৰিব লাগে; চিকিৎসা ব্যৱস্থাটোক সংবেদন্শীল কৰি গঢ়ি তুলিব লাগে । চিকিৎসা ব্যয়ৰ প্ৰতিযোগিতাৰ বিপৰীতে সেৱা সুলভ কৰি তোলাৰ বাবে প্ৰতিযোগিতাত নামিব লাগে।\nসমন্বিত প্ৰচেষ্টাৰে ব্যক্তিগত চিকিৎসালয় প্ৰতিষ্ঠাত প্ৰাথমিক উদ্যোগ লোৱা ডা: নোমল চন্দ্ৰ বৰা আৰু ডা: নৰেন্দ্ৰনাথ দত্তৰ দৰে অগ্ৰজ সকলে এই ক্ষেত্ৰতো আগভাগ লব লাগে। মনত ৰখা উচিত যে অত্যন্ত বিপদত পৰিলেহে সাধাৰণ মানুহ ব্যক্তিখণ্ডৰ চিকিৎসালয়লৈ যায়। এনে চিকিৎসালয়ৰ চিকিৎসা যিহেতু ব্যয়বহুল গতিকে ব্যক্তিগতখণ্ডৰ চিকিৎসালয়সমূহৰ প্ৰতি সাধাৰণ মানুহৰ ৰোষ আছে- সেইবোৰৰ কাৰণ বহুক্ষেত্ৰত কল্পিত, বহু ক্ষেত্ৰত সঁচা। এইবোৰৰ কিদৰে মোকাবিলা কৰা হ’ব তাৰ ওপৰতো গভীৰ আলোচনা হ’ব লাগে। এটাৰ পিছত আনটো অসমৰ ৰাজহুৱা প্ৰতিষ্ঠান বহি: পুঁজিৰ হাতলৈ গৈছেই । থলুৱা মানুহে গঢ়ি তোলা ব্যক্তিগতখণ্ডৰ চিকিৎসালয় কেইখনো যদি তেওঁলোকৰ হাতত নাথাকে আমাৰ হাততনো থাকিব কি?\n( লেখাটি ইং ১৮ ফেব্ৰুৱাৰী ২০২২ তাৰিখে ‘আমাৰ অসম’ কাকতৰ সম্পাদকীয় পৃষ্ঠাতো প্ৰকাশ পাইছে।)\nলেখকৰ আনবোৰ প্ৰকাশিত লেখাৰ একত্ৰ লিংকঃ https://www.xukhdukh.com/search/label/DR-AKHIL-RANJAN-DUTTA\nTags # DR-AKHIL-RANJAN-DUTTA # MONOR KATHA # MONOR-KATHA # RECENT # ড° অখিল ৰঞ্জন দত্ত # প্ৰৱন্ধ # মনৰ কথা # মনৰ-কথা\nBy xukhdukh.com on February 19, 2022\nLabels: DR-AKHIL-RANJAN-DUTTA, MONOR KATHA, MONOR-KATHA, RECENT, ড° অখিল ৰঞ্জন দত্ত, প্ৰৱন্ধ, মনৰ কথা, মনৰ-কথা


আল জাজিৰা ডট কমত ড০ হীৰেন গোহাঁইৰ সাক্ষাৎকাৰ : অপব্যাখ্যা আৰু অপপ্ৰচাৰ\nকিছুদিন আগত মধ্যপ্ৰাচ্যৰ কাটাৰত প্ৰতিষ্ঠিত বিশ্বখ্যাত নিউজ চেনেল আল জাজিৰাৰ ৱেব প’ৰ্টেল আল জাজিৰা ডট কমত ড০ গোহাঁয়ে দিয়া এক সাক্ষাৎকাৰক লৈ দুখনমান অসমীয়া দৈনিক কাকতে আৰু কোনো কোনো ব্যক্তি-সংগঠনে চক্ৰান্তমূলক বাতৰি প্ৰচাৰ কৰি এই অসম-হীৰাৰ গাত কলংকৰ বোকা লেটিয়াব খুজিছে। যি কথা তেওঁ কোৱা নাই তাকেই কোৱা বুলি আৰু যি কৈছে তাত পাৰ্যমানে ঢাকোন দি এইসকলে জনতাক বিচলিত কৰিব খুজিছে, যাতে কূট ৰাজনীতিৰ বিচক্ষণ বিশ্লেষণেৰে সঠিক পথ দেখুওৱা নিজৰ এই মহামিত্ৰকে জনতাই শত্ৰুজ্ঞান কৰি তেওঁৰ কথাত কাণ নিদিয়া হয় আৰু এইদৰে গণ-বিৰোধী ন্যস্ত স্বাৰ্থৰ পথ প্ৰশস্ত হয়।\nড০ গোহাঁইৰ বিৰুদ্ধে অভিযোগবোৰ এনেকুৱা :- ক) তেওঁ বাংলাদেশী অনুপ্ৰৱেশকাৰীৰ হকে ওকালতি কৰিছে, খ) অনুপ্ৰৱেশকাৰীক তেওঁ অসমীয়া বুলিছে, গ) অসম আন্দোলনৰ অস্তিত্বক তেওঁ নস্যাৎ কৰিছে, ঘ) বাংলাদেশী অনুপ্ৰৱেশকাৰীক খিলঞ্জীয়া বুলিছে, ঙ) নাগৰিকত্বৰ ভিত্তিবৰ্ষ হিচাপে ১৯৭১ চনটোক কেৱল মুছলমানসকলেহে বুজাবুজি কৰি মানি লৈছে বুলি ড০ গোহাঁয়ে সাক্ষাৎকাৰত কৈছে, চ) মুছলিম বাবেই মানুহ আতিশয্যৰ সন্মুখীন হোৱা বুলি কৈছে, ছ) বিদেশী ন্যায়াধিকৰণৰ কাম-কাজত সন্দেহ প্ৰকাশ কৰি তাক বহুত পক্ষপাতমূলক বুলি কৈছে, জ) বাংলাদেশীসকলক ১৯৭১-ৰ পূৰ্বে অহা বুলি আৰু তেওঁলোক অসমীয়া বুলি কৈছে, ঝ) ১৯৭১-ৰ পূৰ্বৰ অসমৰ বাসিন্দা বুলি স্বীকৃত প্ৰব্ৰজনকাৰীৰ সতি-সন্ততিক ‘আপোন’ আখ্যা দিছে, ঞ) মুছলমানৰ গৰিষ্ঠসংখ্যকৰ গণতান্ত্ৰিক চিন্তা সুস্থ বুলিছে, ট) NRC-ত চক্ৰান্ত হোৱা বুলি আৰু মুছলমানক বঞ্চনা কৰা বুলি অপপ্ৰচাৰ কৰিছে।\nআমি ড০ গোহাঁইৰ সাক্ষাৎকাৰৰ পৰা উপযুক্ত উদ্ধৃতি দি এই অভিযোগবোৰৰ মতলববাজি উন্মোচন কৰিম। স্বাধীনতাৰ পূৰ্বৰে পৰা হোৱা অনুপ্ৰৱেশ সম্পৰ্কে তেখেতে কৈছে, “১৯৩০-ৰ দশকত অসমীয়া আৰু আন আন খিলঞ্জীয়া মানুহৰ মাজত ইয়ে (অনুপ্ৰৱেশে) সৃষ্টি কৰা আশংকাৰ কথা মানুহে উপলব্ধি কৰিবই লাগিব। উদাহৰণস্বৰূপে, অসমৰ নগাওঁ জিলাত মুছলিম জনসংখ্যা আছিল প্ৰায় ৫ শতাংশ। ৩০বছৰৰ ভিতৰত সেয়া ২৫ শতাংশলৈ বৃদ্ধি পাইছিল। ইয়াৰ গুৰুত্ব উলাই কৰা নাযায়।” আন এঠাইত কৈছে, “এইটো সম্ভৱ যে অসমত বৃ্হৎ সংখ্যক প্ৰব্ৰজনমূলীয় মানুহ আছে।” “অনুপ্ৰৱেশকাৰীসকল কোন” – এই প্ৰশ্নৰ উত্তৰত তেখেতে কৈছে,“তেওঁলোকৰ সৰহভাগ মুছলিম, কিন্তু কিছুমান হিন্দুও আছে।” নাগৰিকত্বৰ বিষয়টো সন্দৰ্ভত তেখেতে কৈছে, “ইয়াৰ যদি এটা চূড়ান্ত মীমাংসা নহয়, তেন্তে আগবাঢ়ি যাব পৰা নাযাব। …কোন ৰাজ্যখনৰ প্ৰকৃত নাগৰিক আৰু কোন বিদেশী সেয়া নিশ্চিত কৰাটো প্ৰয়োজন।”\nএয়াই কি খিলঞ্জীয়াবিৰোধী স্থিতি আৰু বাংলাদেশী অনুপ্ৰবেশকাৰীৰ পক্ষে ওকালতি?\nড০ গোহাঁয়ে হেনো বাংলাদেশী অনুপ্ৰৱেশকাৰীক ‘খিলঞ্জীয়া’ বুলিছে, ১৯৭১-ৰ পূৰ্বে অহা অনুপ্ৰৱেশকাৰীৰ সতিসন্ততিক ‘আপোন’ বুলিছে। যি বুজা গৈছে- বাপুহঁতে ইংৰাজী ‘native’ শব্দটোৰ তাৎপৰ্য নুবুজিলে বা বুজিও নুবুজাৰ ভাও জুৰিলে! ইংৰাজী শব্দবোৰৰ অৰ্থ-বৈচিত্ৰ্যৰ কথা সৰ্বজনবিদিত। ‘নেটিভ’ শব্দটোৱে কেতিয়াবা ‘আপোন’ বুজায়, কেতিয়াবা স্বদেশী বা দেশ বিশেষৰ নাগৰিক বুজায়। ‘নেটিভ’ হৈছে ‘ফৰেইনাৰ’ৰ বিপৰীত অৰ্থ বুজোৱা শব্দ। ড০ গোহাঁইক সোধা হৈছিল– অসমৰ নেটিভ অৰ্থাৎ স্বদেশী কোন! তেখেতে উত্তৰ দিলে, “অনুপ্ৰৱেশকাৰীসকলৰ সতি-সন্ততিসকলো নেটিভ। ধৰ্ম আৰু ভাষা নিৰ্বিশেষে ১৯৪৭ চনৰ বা আনকি ১৯৭১ চনৰো পূৰ্বে অসমত থকা সকলো মানুহক অসমৰ নেটিভ (অৰ্থাৎ নাগৰিক) হিচাপে গণ্য কৰা উচিত। এইটো এক গণতান্ত্ৰিক ঐকমত্য হৈ আহিছে। সেইবাবে আমি ১৯৭১ চনটোক ছেদবৰ্ষ (ভিত্তিবৰ্ষ) হিচাপে গ্ৰহণ কৰিছোঁ আৰু ইয়াক (নাগৰিকত্ব) নিশ্চিত কৰিবলৈ NRC-ৰ প্ৰস্তুতিক মাপকাঠী বুলি গ্ৰহণ কৰিছোঁ।”\nদেখা গ’ল অসম আন্দোলনৰ পৰিণাম অসম-চুক্তিৰ যি মৰ্ম, ড০ গোহাঁয়ে তাকেই দোহাৰিছে। ইয়াত অসম আন্দোলনৰ অস্তিত্বক নস্যাৎ কৰাৰ প্ৰশ্ন কিদৰে উঠিল? আকৌ, ‘খিলঞ্জীয়া’ বুজোৱা ইংৰাজী শব্দটো হৈছে ‘indigenous’, ‘native’ নহয়। তেন্তে, বাংলাদেশী অনুপ্ৰৱেশকাৰীক তেখেতে ক’ত, কেতিয়া খিলঞ্জীয়া বুলি ক’লে?\nকিছুমান উক্তিত, যেনে, My native land-ত নেটিভ শব্দৰ অৰ্থ ‘আপোন’, কিন্তু ড০ গোহাঁয়ে এই সাক্ষাৎকাৰটোত ‘নেটিভ’ শব্দৰে ‘আপোন’ বুজোৱা নাই, ‘স্বদেশী’ বা ‘নাগৰিক’হে বুজাইছে। আৰু ‘আপোন’ বুজালে কি মহাভাৰত অশুদ্ধ হ’লহেঁতেন? ১৯৭১ চনৰ আগৰ অনুপ্ৰৱেশকাৰী অসমৰ বাসিন্দা আৰু নাগৰিক – এইটো অসম-চুক্তিৰ কথা। এনে হ’ব পাৰে নেকি যে এওঁলোক অসমৰ নাগৰিক কিন্তু আপোন নহয়? বা এনে হ’ব পাৰে নেকি যে এওঁলোক নাগৰিক কিন্তু এওঁলোকৰ সন্তান অসমৰ নাগৰিক নহয়? মানে মাক-বাপেক অসমত থাকিব পাৰিব আৰু সন্তান বাংলাদেশত থাকিব লাগিব?\nনাগৰিকত্বৰ ভিত্তিবৰ্ষ হিচাপে ১৯৭১ চনটোক কেৱল মুছলমানসকলেহে বুজাবুজি কৰি মানি লৈছে বুলি ড০ গোহাঁয়ে হেনো সাক্ষাৎকাৰত কৈছে! তেখেতৰ কথাখিনি চাওক, “ভিত্তিবৰ্ষ হিচাপে ১৯৭১ চন হৈছে একধৰণৰ আপোচ-মীমাংসা আৰু ১৯৯০-ৰ দশকত মুছলিমসকলে ইয়াক মানি লৈছে।” আপোচ-মীমাংসা এটা পক্ষই অকলে নকৰে। ড০ গোহাঁয়ে ইংগিত দিছে যে এই আপোচত খিলঞ্জীয়া আৰু পূৰ্ববংগমূলীয় সকলো আছে আৰু পূৰ্ববংগমূলীয় মুছলমান এই আপোচলৈ নব্বৈৰ দশকতহে আহিছে।\nআন এক অপ-অভিযোগ এই যে তেখেতে হেনো মুছলমানৰ গৰিষ্ঠসংখ্যকৰ গণতান্ত্ৰিক চিন্তা সুস্থ বুলিছে। এই প্ৰসংগত তেখেতে কোৱা কথাখিনি আমি হুবহু তুলি দিছোঁ, “সকলো সম্প্ৰদায়ৰ মাজতে ইতিবাচক, গণতান্ত্ৰিক চিন্তাৰ লোকো আছে… আৰু প্ৰতিক্ৰিয়াশীল, গোড়া, মতান্ধ লোকো আছে। গতিকে, আচৰিত নহওঁ যে এনে মানুহ মুছলিমৰ মাজতো আছে। কিন্তু, মই ভাবোঁ, তেওঁলোকৰ বেছিভাগৰে আছে এক বেচ সুস্থ গণতান্ত্ৰিক মনোভাৱ।”\nঅপপ্ৰচাৰকাৰীয়ে কৈছে যে ড০ গোহাঁয়ে বিদেশী ন্যায়াধিকৰণৰ কামকাজত সন্দেহ প্ৰকাশ কৰি তাক বহুত পক্ষপাতমূলক বুলি কৈছে, আৰু NRC উন্নীতকৰণ প্ৰক্ৰিয়াই মুছলমানক বঞ্চনা কৰা বুলি অপপ্ৰচাৰ কৰিছে। এতিয়া ড০ গোহাঁইৰ কথাখিনি লক্ষ্য কৰক : “(ন্যায়াধিকৰণৰ) কিছুমান পক্ষপাতহীন কিন্তু কিছুমান স্পষ্টতঃ পক্ষপাতপূৰ্ণ।” অৰ্থাৎ তেখেতে সকলো ন্যায়াধিকৰণকে পক্ষপাতপূৰ্ণ বোলা নাই আৰু যিখিনিক বুলিছে সেইখিনিৰো পক্ষ কি সেইটো কৈ দিয়া নাই।\nআকৌ, মুছলমানক বঞ্চনা কৰা বুলি তেখেতে কি অপপ্ৰচাৰ চলাইছে? তেখেতৰ বক্তব্য চাওঁ আহক : “ঠগবাজি আৰু ভেশছনৰ খবৰ প্ৰচাৰমাধ্যমত ব্যাপকভাৱে প্ৰচাৰিত হৈছে। ফলত মানুহ আতংকিত হৈছে। নাগৰিকপঞ্জীৰ প্ৰতি তেওঁলোকৰ আস্থা হেৰাই যাব পাৰে আৰু ইয়ে অসমক বিশৃংখলাত ডুবাই দিব পাৰে। প্ৰতিটো প্ৰমাদ, প্ৰতিটো ক্লেৰিকেল ভুলকে বঞ্চনা (বা প্ৰতাৰণা) বুলিব নোৱাৰি। অ’ত-ত’ত দুই-এটা প্ৰতাৰণাৰ ঘটনা হ’ব পাৰে, কিন্তু এনে এক ধাৰণা গা কৰি উঠিছে যে বৃ্হৎ মাত্ৰাত প্ৰতাৰণা হৈছে। আৰু ই এক ডাঙৰ সমস্যা। মানুহৰ যদি ইয়াৰ (নাগৰিকপঞ্জীৰ) ওপৰত আস্থা হেৰায়, তেন্তে হিন্দু সোঁপন্থী শক্তিবোৰে সুযোগ পাব।” ড০ গোহাঁয়ে তেন্তে বঞ্চনাৰ অপপ্ৰচাৰ কৰিছে নে তেনে অপপ্ৰচাৰে ক্ষতি কৰিব বুলি কৈছে?\nআকৌ, মুছলিম বাবেই মানুহ আতিশয্যৰ বলি হোৱা বুলি তেখেতে কোৱা নাই আৰু সকলো অনুপ্ৰবেশকাৰী ১৯৭১-ৰ আগৰ বুলিও কোৱা নাই।\nন্যস্ত স্বাৰ্থজড়িত মহলৰ এই অপব্যাখ্যা আৰু অপপ্ৰচাৰ ইংৰাজী নুবুজি কৰা মূৰ্খামি নে বুজিও কৰা ধূৰ্তামি নে মূৰ্খামি আৰু ধূৰ্তামিৰ এক অপূৰ্ব সমাহাৰ– সেয়া আমিও ধৰিব পৰা নাই। যিয়েই নহওক, এনে অপপ্ৰচাৰে অসমৰ জনগণৰ বিস্তৰ ক্ষতি সাধন কৰিব পাৰে। সেয়ে জনগণ সতৰ্ক থাকিব লাগিব। আশা কৰোঁ, আমি উদ্ধৃত কৰা ড০ গোহাঁইৰ উক্তিসমূহে জনগণক তেখেতৰ বিৰুদ্ধে হোৱা অপপ্ৰচাৰ সম্পৰ্কে সজাগ কৰিব।\nলেখক ডুমডুমা মহাবিদ্যালয়ৰ সহকাৰী অধ্যাপক।


এটা ছমহলীয়া প্ৰেম কাহিনী (অংশুমান বৰা) - সাহিত্য ডট অৰ্গ\nএটা ছমহলীয়া প্ৰেম কাহিনী\n‘ৰাম নাৰায়ণ শইকীয়া’– এই নামটোৰ কাৰণেই মাক-দেউতাকৰ ওপৰত সদায় খং উঠে তাৰ। তাৰ নিচিনা এটা ‘হেণ্ডচাম’ ল’ৰাকনো এনেকুৱা নাম দিয়েনে!! কোনে দিবলৈ কৈছিলে বাৰু এই ‘মডাৰ্ণ দুনীয়াত’ ইমান গাঁৱলীয়া নামটো?? তাৰো ইজ্জতৰ কথা আছে দিয়কচোন! সেই বাবেই সি কলেজত সোমোৱাৰ সময়ত তাৰ নামটো সলনি কৰি ৰোহিত কাশ্যপ কৰি লৈছিল। তাৰ পিছতহে হেনো ছোৱালীবোৰ তাৰ কাষ চাপিছিল!\nমুম্বাইৰ এটা ‘শ্বপিং মল’ৰ ছয় নং মহলাৰ লিফ্টটোৰ কাষত ৰৈ ৰৈ আমনি লাগিছে আৰু তাৰ। ইমান শ্ল’ প্ৰচেছ। সেইবাবেই আমাৰ দেশখনৰ উন্নতি নাই। নাকত লাগি যোৱা এটা লেডিজ পাৰ্ফিউমে তাৰ মূৰটো ঘুৰাবলৈ বাধ্য কৰালে। কাষত এজনী বৰ ধুনিয়া ছোৱালী। দেখাত অসমীয়া যেনেই লাগিছে। বহু দিনৰ মূৰত এজনী ইমান ধুনীয়া ছোৱালী দেখি মনটো ফৰকাল হোৱা যেন লাগিল। ইতিমধ্যে লিফ্টৰ দুৱাৰখনো খুলিছে। ভিতৰলৈ মন কৰিলে সি। উস… ভাগ্য ভাল। কোনো মানুহ নাই ভিতৰত। সি লৰালৰিকৈ ভিতৰলৈ সোমাল। ছোৱালীজনীয়ে ভিতৰলৈ সোমাই শূন্য নম্বৰ চুইচটো টিপি ধৰিলে …. গ্ৰাউণ্ড ফ্ল’ৰৰ চুইচ। দুৱাৰ বন্ধ হ’ল।\nৰোহিতে তাৰ শ্বাহৰুখ খানৰ দৰে ‘ৰোমাণ্টিক ইমেজ’টো জগাই তুলিবলৈ চেষ্টা কৰিলে। বুঢ়া আঙুলিটো জিভাত লগাই দুই চেলাউৰিত ফুৰাই ল’লে। কিন্তু ইমান সোনকালে প্ৰেমৰ কথা পতাটো ভাল হ’ব জানো?? তাৰ চকু লিফ্টৰ ডিজিটেল স্ক্ৰীণ খনলৈ গ’ল। ইংৰাজী ছয় নম্বৰটো তৰতৰাই জিলিকি আছে। তাৰ মানসপটত ককাদেউতাকে কোৱা ছয় ৰিপুৰ কথাটো ভাঁহি উঠিল। কাম, ক্ৰোধ, লোভ, মোহ, মদ আৰু অহংকাৰ। প্ৰেমৰ কথা উল্লেখ নাই তাত। প্ৰেম কেতিয়াও মানুহৰ শত্ৰু হ’ব নোৱাৰে। সি লগে লগেই ছোৱালীজনীক উদ্দেশ্যি ক’লে; “মানে … হেৰি…. মোৰ নাম ৰোহিত… ৰোহিত কাশ্যপ।” ছোৱালীজনীয়ে তাৰ ফালে কেৰাহিকৈও নাচালে।\nসি ভাৱিলে ছোৱালীজনীৰ হয়তো কোনোবা আছেই। ডিজিটেল স্ক্ৰীণৰ ছয় নম্বৰটো পাঁচ নম্বৰলৈ সলনি হ’ল। লগে লগে তাৰ মনটোৱে মহাভাৰতৰ ফালে জপিয়ালে। পঞ্চপাণ্ডৱৰো এগৰাকীয়েই ঘৈণী আছিল…. দ্ৰৌপদী। গতিকে ছোৱালীজনীৰ কোনোবা থাকিলেও ৰোহিতৰ কোনো আপত্তি নাই। সি আকৌ ক’লে; “হেৰা… শুনাচোন …!” নাই… কোনো ৰিয়েকচন নাই।\nস্ক্ৰীণৰ পাঁচ নম্বৰ গুচি চাৰি হ’ল। ৰোহিতৰ মনে এইবাৰ বৈকুণ্ঠ ভ্ৰমিলে। চাৰি সিদ্ধই নাৰায়ণক লগ কৰিবলৈ যাওঁতেও জয় আৰু বিজয়ে তেওঁলোকক বাধা দিছিল। কিন্তু অন্তত নাৰাযণে তেওঁলোকক দেখা দিবলৈ বাধ্য হৈছিল। গতিকে সি কোনোপধ্যেই হাৰ নামানে। সি পুনৰ সুধিলে; “তোমাৰ লগত মোৰ এটা কথা আছিল।”\nতাই এইবাৰ ৰোহিতৰ ফালে চাই এটা মিচিকিয়া হাঁহি মাৰিলে। স্ক্ৰীণৰ চাৰি গৈ তিনি হ’লগৈ। লগে লগে ৰোহিতৰ থ্ৰি-ইডিয়টচ বোলছবিত কৰিণা কাপুৰে মাৰা সেই মিচিকিয়া হাঁহিটোলৈ মনত পৰিল। তাৰ মনটোৱে তাণ্ডৱ নৃত্য দিবলৈ ধৰিলে। সি মনতে ভাবিলে; “হাঁহিলে যেতিয়া ফঁচিলে।… হাসি তো ফাঁচি।”\nডিজিটেল স্ক্ৰীণত দুই নম্বৰটো জিলিকি থকা দেখিলে সি। তাৰ মনটো এইবাৰ দূৰদৰ্শনত দেখুওৱা “হাম দ’… হামাৰে দ’”-শীৰ্ষক বিজ্ঞাপনটোলৈ দৌৰি গ’ল। সি তাৰ মনৰ ফটোফ্ৰেমত সিহঁত দুটা আৰু সিহঁতৰ কণমানি দুটা-টিকলু আৰু পিকলুক স্পষ্টভাৱে ধৰিব পাৰিলে। বাহ… কি অদ্ভুত অনুভূতি।\nতাৰ বুকুখন আৰু ডাঠ হৈ পৰিল। সাহসবোৰ যেন বুকু ফাঁলি বাহিৰ ওলাই আহিব। স্ক্ৰীণত দুই নম্বৰ আতৰি এক হ’ল। সিও আমাৰ সকলোৰে ভগৱান এক বুলি সেৱা এটা কৰি আৰম্ভ কৰিলে; “পিচে… তোমাৰ নামটো কি? কোৱাচোন!! ”\nছোৱালীজনীয়ে তাইৰ তৰ্জনী আঙুলিটো প্ৰথমে কাণত আৰু তাৰ পাছ্ত জিভাত লগাই বুঢ়া আঙুলিটো লৰাই দিলে। ৰোহিতৰ মূৰত হিমালয় পৰ্বত ভাঙি পৰিল। স্ক্ৰীণৰ এক গুচি শূণ্য হ’ল। তাৰো প্ৰথম প্ৰেমিকাই কোৱা কথাষাৰ মনত পৰিল; “গোবৰ এবিধ উত্তম সাৰ। সেইটো থকা হ’লেও কিবা এটা ভাৱি চালোহেঁতেন! কিন্তু তোমাৰ মূৰত একোৱেই নাই। এটা শূণ্য তুমি…. প্ৰকাণ্ড শূণ্য।”\nএনেই বুঢ়ী নাচনি, তাতে বুঢ়াও আজি অনলাইন (মন জিত)\nকিনো তোমাৰ লীলা ..( জয়শ্ৰী এম গগৈ )


বিভ্ৰান্তিকৰ বিজ্ঞাপন! চেলিব্ৰেটিৰো হ’ব পাৰে ২বছৰৰ কাৰাদণ্ড, ১০লাখ টকাৰ জৰিমনা|consumer-protection-bill-2019-misleading-advertisements-may-land-celebrity-endorsers-in-jail– News18 Assam\nবিভ্ৰান্তিকৰ বিজ্ঞাপন! চেলিব্ৰেটিৰো হ’ব পাৰে ২বছৰৰ কাৰাদণ্ড, ১০লাখ টকাৰ জৰিমনা\nউপভোক্তাৰ অধিকাৰ সুৰক্ষিত কৰিবলৈ নতুন আইন অনাৰ যো–জা।\nUpdated:July 31, 2019, 4:52 PM IST\nUpdated: July 31, 2019, 4:52 PM IST\nবিভ্ৰান্তিকৰ বিজ্ঞাপনে অশান্তি দিছে নে কি? শীঘ্ৰেই আপোনাৰ উপভোক্তা অধিকাৰ সুৰক্ষিত কৰিবলৈ আহি আছে এক নতুন আইন। এই নতুন নিয়মত বিজ্ঞাপনত মিছা দাবী অথবা প্ৰতিশ্ৰুতি প্ৰদান কৰিলে হ’ব লাগিব ৰঙাঘৰৰ আলহী। বিজ্ঞাপনৰ দাবী মিছা প্ৰমাণিত হলে শাস্তি মুৰ পাতি লব লাগিব প্ৰতিষ্ঠানটোৰ লগতে বিজ্ঞাপনত অভিনয় কৰা অভিনেতা-অভিনেত্ৰীও। শেহতীয়াকৈ কেন্দ্ৰীয় চৰকাৰে লোকসভাত গৃহীত কৰিছে এই বিশেষ বিধেযয়কখন। গ্ৰাহকৰ সুৰক্ষাৰ প্ৰতি লক্ষ্য ৰাখি প্ৰস্তুত কৰা এই বিধেয়কখনৰ নাম ‘গ্ৰাহক সুৰক্ষা বিধেয়ক ২০১৯’ (Consumer Protection Bill 2019)।\nএই বিধেয়কৰ জৰিয়তে বিজ্ঞাপনত কোনোৱে মিছা দাবী অথবা প্ৰতিশ্ৰুতি প্ৰদান কৰিলে ২ বছৰৰ জেলৰ লগতে ভৰিব লাগিব ১০ লাখ টকাৰ জৰিমনা। প্ৰিন্ট মিডিয়া, টেলিভিছন অথবা ৰেডিঅত প্ৰচাৰ কৰা যিকোনো বিজ্ঞাপনত নজৰ ৰাখিবৰ বাবে কেন্দ্ৰই এখন উচ্চস্তৰীয় কমিটি গঠন কৰাৰ কথায়ো উল্লেখ কৰিছে বিধেয়কখনত।\nবিধেয়কখন আইনলৈ পৰিণত হোৱাৰ পিছত বাৰে বাৰে যদি কোনো প্ৰতিষ্ঠানে মিছা প্ৰতিশ্ৰুতিৰে বিজ্ঞাপন পৰিৱেশন কৰি থাকে তেন্তে ৫ বছৰ কাৰাদণ্ডৰ লগতে জৰিমনাৰ পৰিমান ১০ লাখৰ পৰা ৫০ লাখলৈ বৃদ্ধি কৰা হ’ব। উল্লেখ্য যে, এই বিধেয়কখন বৰ্তমান লোকসভাতহে গৃহীত হৈছে। ৰাজ্যসভাত গৃহীত হোৱাৰ পাছতে এই বিধেয়কখন আইনত পৰিণত হ’ব।\nআইন ভংগকাৰীয়ে এনেকুৱা শাস্তি পাব\nএই বিধেয়ক অনুসৰি চাৰ্ভিছ প্ৰভাইডাৰ্ছে ১০লাখ টকাৰ জৰিমনাৰ লগতে সৰ্বাধিক ২বছৰৰ কাৰাদণ্ড বিহা হ’ব। একেধৰণে চেলিব্ৰেটি সকলে ১০লাখ টকালৈকে জৰিমনা ভৰিব লগা হ’ব পাৰে। বাৰে বাৰে একেই ভুল কৰিলে কৰ্তৃপক্ষই তেওঁলোকৰ ওপৰত ৫০লাখ টকাৰ জৰিমনা বিহাৰ লগতে ৫বছৰ পৰ্যন্ত শাস্তি প্ৰদান কৰিব পাৰে।\nকেৱল ইমানেই নহয় চেলিব্ৰেটিসকলক বিজ্ঞাপন এন্ডৰ্স কৰাৰ ক্ষেত্ৰতো এক বছৰৰ বাধা আৰোপ কৰাৰ লগতে ভুলৰ পুনৰাবৃত্তি কৰিলে এই নিষেধাজ্ঞা ৩বছৰলৈকে বৃদ্ধি কৰা হ’ব পাৰে।


nrc-additional-draft-published-what-to-do-if-your-name-is-in-the-list– News18 assam\nNRCৰ কৰ্তন খচৰাত নাম আহিছে নেকি? কি কৰিব আপুনি?\nঅতিৰিক্ত কৰ্তন তালিকাত অন্তৰ্ভুক্ত হৈছে ১,০২,৪৬২জনৰ নাম। এন আৰ চিৰ বাবে অযোগ্য বিবেচিত হৈছিল এইসকল লোক।\nLast Updated : June 26, 2019, 11:00 IST\nআজি প্ৰকাশ পালে NRCৰ অতিৰিক্ত কৰ্তন খচৰা। পূৰ্বে নাম অন্তৰ্ভুক্ত হোৱা ১,০২,৪৬২ জন লোকৰ নাম অন্তৰ্ভুক্ত হৈছে কৰ্তন খচৰাত। যিসকল লোকৰ নাম এই তালিকাত আহিছে তেওঁলোকে কি কৰিব? চিন্তাৰ কোনো কাৰণ নাই। কাৰণ NRC কৰ্তৃপক্ষই তেওঁলোকক প্ৰদান কৰিছে দাবী উত্থাপনৰ সুযোগ। ২০১৯ৰ ১১ জুলাইলৈ দাবী উত্থাপন কৰিব পাৰিব তালিকাত নাম থকা লোকসকলে। মনোনীত NRC সেৱা কেন্দ্ৰত উত্থাপন কৰিব পাৰিব নিজৰ দাবী। চূড়ান্ত NRC প্ৰকাশৰ পূৰ্বে শুনানিযোগে এই লোকসকলৰ দাবীসমূহ নিষ্পত্তি কৰা হ’ব। ৩১ জুলাইত প্ৰকাশ পাব চূড়ান্ত NRC।\nউল্লেখযোগ্য যে আজি প্ৰকাশ পোৱা অতিৰিক্ত কৰ্তন তালিকাত অন্তৰ্ভুক্ত হৈছে ১,০২,৪৬২জনৰ নাম। এন আৰ চিৰ বাবে অযোগ্য বিবেচিত হৈছিল এইসকল লোক। ইয়াৰ ভিতৰত আছে ডি ভোটাৰ, ঘোষিত বিদেশী আৰু বিদেশী ন্যায়াধীকৰণত গোচৰ চলি থকা লোকৰ নাম। তালিকাত নাই দাবী আৰু আপত্তি নিষ্পত্তিৰ ফলাফল।\nFirst published: June 26, 2019, 11:00 IST


‘অসন্মানী মন্ত্ৰী’ৰ দাদাগিৰি! পত্নী আইমীৰ ভিডিঅ’ক লৈ সাংবাদিকক ফোনযোগে ভাবুকি পীযুষ হাজৰিকাৰ\n‘মই অসন্মানীয় মন্ত্ৰী! তুলসী আৰু তোমাক মই চোঁচৰাই ৰাস্তাত আনিম’\nগুৱাহাটী , April 2, 2021 2:02 pm\nমন্ত্ৰী হিমন্ত বিশ্ব শৰ্মাৰ আশীষপুষ্ট তথা পৃষ্ঠপোষকতাত বহু সময়ত উদ্ভণ্ডালি কৰি অহা মন্ত্ৰী পিযুষ হাজৰিকাই এইবাৰ সাংবাদিকক দিলে ঘৰৰ পৰা চোঁচৰাই অনাৰ ভাবুকি।\nমন্ত্ৰী পীযুষ হাজৰিকাৰ পত্নী আইমী বৰুৱাৰ ‘কা’ক লৈ কৰা এটা মন্তব্যই ৰাজ্যজুৰি তোলপাৰ লগাই থকাৰ মাজতে সেই ঘটনাক কেন্দ্ৰ কৰি জাগীৰোডৰ প্ৰতিদিন টাইমৰ সাংবাদিকৰ ওপৰত খৰ্গহস্ত হৈ পৰে মন্ত্ৰী পীযুষ হাজৰিকা।\nফোনযোগে নজৰুল নামৰ সাংবাদিকগৰাকীক এটাৰ পাছত আন এটা ভাবুকি দি গ’ল মন্ত্ৰীগৰাকীয়ে। আনকি ইমানখিনি ধমক দিয়াৰ পাছত এগৰাকী সন্মানীয় মন্ত্ৰী বুলি সাংবাদিকে সোঁৱৰাই দিয়াত তেওঁ নিজকে ‘অসন্মানীয় মন্ত্ৰী’ বুলি স্বীকাৰ কৰে।\nইপিনে, দুগৰাকী সাংবাদিকে মিঞা পলিটিক্স কৰা বা নিৰপেক্ষ সাংবাদিকক আজমল পাৰ্টীৰ সজাই ঘৰৰ পৰা ৰাস্তালৈ চোঁচৰাই অনাৰ ভাবুকি দিয়াৰ লগতে এই পাঁচবছৰ শাসনকালত তেওঁলোকৰ শান্তি নোহোৱা কৰিব বুলিও মন্ত্ৰী পীযুষ হাজৰিকাই ধমক দিয়ে।\nপীযুষে ধমক দি ফোনযোগে কয়, ‘তোমালোক আজমল পাৰ্টী, মই নহয়। মোক তোমালোকে কি কৰিব চেষ্টা কৰি আছা মই দেখি আছো। মিছাকৈ এজনী বোৱাৰী ছোৱালী মানুহক যিটো কষ্ট দিছা। তুলসীকো কৈ দিবা, মই জিনা হাৰাম কৰি দিম।‘\n‘তুমি আৰু তুলসীক কৈ দিয়া আজিৰে পৰা সাৱধান হৈ যাবলৈ। তুলসী আৰু তোমাক মই চোঁচৰাই ৰাস্তাত আনিম। তোমাক আৰু তুলসীক প্ৰতিদিনে মোৰ পৰা বচাব নোৱাৰে।‘ মন্ত্ৰী পীযুষৰ ধমক।\nইপিনে, পত্নীৰ ভিডিঅ’ ভাইৰেলক লৈ অসন্তুষ্ট পীযুষে পুনৰ ধমক দি কয়, ‘কি পৰ্য্যায়লৈ তোমালোকৰ লগত যাম চাবা। (অশালীন শব্দ প্ৰয়োগ কৰি) নজৰুল মিঞা পলিটিক্স মোৰ লগত নকৰিবা….. তোমাক আৰু তুলসীক এই পাঁচবছৰত শিকাই দিম। মই পীযুষ হাজৰিকা কি হয় শিকাই দিম। আজি নিৰ্বাচন শেষ নহয়, তোমালোকক শিকাই দিম। তোমালোকক মই NO Where কৰি দিম। মোৰ লগত যুঁজিবলৈ ইমান সহজ নহয়, মই বহুত ওপৰৰ মাল।‘\nতেওঁ ধমক দি আৰু সাংবাদিকক মিঞা বুলি অপমান কৰি কয়, ‘মোক লৈ নিউজ কৰাহেঁতেনো ইমান কষ্ট নাপালো হয়, আইমীক লৈ কৰা কাৰণে মই ইমান কষ্ট পাই আছো নহয়। তুমি যিটো নিউজ কৰিছা তোমাৰ ঠেং ভাঙি দিম। তুমি মিঞা হৈ ইমানখিনি কৰিছা মোৰ লগত।‘\nইপিনে, সাংবাদিকৰ কল ৰেকৰ্ডিং কৰাৰ পাছতো কেৰেপ নকৰে পীযুষ হাজৰিকাই।\nতেওঁ কয়, ‘তুমি মোৰ কথাখিনি ৰেকৰ্ডিং কৰা মই কৈ আছো। তুমি ৰেকৰ্ডিং কৰি বজালে অসমত মই শক্তিশালী হ’ম।‘\nআনহাতে, ইমানখিনি ধমক খোৱাৰ পাছত সাংবাদিকৰ প্ৰশ্ন ‘আপুনি এজন সন্মানীয় মন্ত্ৰী হৈ কিয় এনেকৈ কৈ আছে?\nমন্ত্ৰী পীযুষৰ উত্তৰ ‘মই সন্মানীয় মন্ত্ৰী নহয়, অসন্মানীয় মন্ত্ৰী। তোমাৰ পৰা মোৰ চাৰ্টিফিকেট নালাগে।‘\nইপিনে, সাংবাদিক গৰাকী উক্ত সভাখনলৈ যোৱা নাই আৰু বাতৰিটো তেওঁ পৰিৱেশন কৰা নাই বুলি বাৰেপতি পীযুষ হাজৰিকাক কৈছিল যদিও সেই কথা মানি নলৈ এফালৰ পৰা গালি-গালাজ কৰি যায় পীযুষে।\nইপিনে, অসম ৰাজ্যিক সাংবাদিক সন্থাৰ ৰাজ্যিক সহঃ সাধাৰণ সম্পাদক প্ৰদীপ চন্দ্ৰ ডেকাই মন্ত্ৰী পীযুষ হাজৰিকাৰ সাংবাদিকক দিয়া এনে ভাবুকিক তীব্ৰ নিন্দা কৰাৰ লগতে নিৰ্বাচন আয়োগ তথা প্ৰশাসনক মন্ত্ৰীগৰাকীৰ বিৰুদ্ধে তৎকালীনভাৱে ব্যৱস্থা গ্ৰহণ কৰিবলৈ দাবী জনাইছে।


(পিয়লি ফুকন (১৯৫৫ চলচ্চিত্ৰ)ৰ পৰা পুনঃনিৰ্দেশিত)\nগামা প্ৰসাদ আগৰৱালা(ৰূপজ্যোতি প্ৰডাকচন)\nফণী শৰ্মা (পিয়লী ফুকন)\nবীণা দাস মান্না,\nৰমেশ শৰ্মা, তুলসী দাস, ভূপেন বৰুৱা, দুৰ্গা গোস্বামী, বিবেক আগৰৱালা, নেইমুদ্দিন, ঝৰ্ণা, নয়নী।\n↑ 2.0 2.1 2.2 2.3 "পিয়লী ফুকন". http://www.boxofficeassam.com/movie/piyoli-phukon/.\n"https://as.wikipedia.org/w/index.php?title=পিয়লী_ফুকন_(চলচ্চিত্ৰ)&oldid=231376"ৰ পৰা অনা হৈছে


ৰাষ্ট্ৰীয় গুজৱ - অসমীয়াৰ সুখ-দুখ\nHome Unlabelled ৰাষ্ট্ৰীয় গুজৱ\nxukhdukh.com April 30, 2014\n১. অসমত খৰাঙ হব বুলি গম পোৱাৰে পৰাই বান-নিয়্ন্ত্ৰণ বিভাগৰ ঠিকাদাৰ সংঘই অচিৰেই সদৌ অসম ভিত্তিত এখন ৰাষ্ট্ৰীয় পৰ্যায়ৰ ভেকুলী বিয়াৰ আয়োজন চলাইছে বুলি জানিব পৰা গৈছে। ইয়াত সৰ্ব-ধৰ্ম প্ৰাৰ্থনাৰ জড়িয়তে বৰুণ দেৱতাক সণ্টুষ্ট কৰি মৰ্ত্যলৈ বৰষুণৰ লগতে সকলো পক্ষলৈ সুখ সমৃদ্ধি কঢ়িয়াই আনিবলৈ চেষ্টা চলাবই বুলি সংঘই প্ৰকাশ কৰিছে। তাৰ বাবে জলসম্পদ মন্ত্ৰীক মুখ্য-পৃষ্ঠপোষক হিচাবে লৈ এখন প্ৰস্তুতি সমিতি গঠন কৰাৰ লগতে একেদিনাই দহ হাজাৰ ভেকুলীৰ বিয়া পাতি বিশ্ব-ৰেকৰ্ড গঢ়িব বুলি আয়োজক সমতিয়ে প্ৰকাশ কৰিছে।\n২. দিগ-বিজিত সিঙে বুঢ়া বয়সতো পৰকীয়া প্ৰেম কৰা বুলি টুটকীয়া ৱেবচাইট টুইটাৰে তালফাল লগাইছে। টিভি চেনেলৰ এংকৰ, সুন্দৰী, কন্যাসম নাৰীৰ সৈতে অৰ্ধ-উলংগ ফটোৰে টুটকীয়া চাইটটোত চাৰ বিৰাজমান হোৱাত তেখেতৰ বয়সৰ আন আন সকলে অতি হিংসাত্মক মন্তব্যৰে নিজৰ নিজৰ হতাশা প্ৰকাশ কৰা বুলিও জানিব পৰা গৈছে। পিছে চাৰৰ জনপ্ৰিয়তালৈ লক্ষ্য ৰাখি অচিৰেই শক্তিবৰ্ধক টেবলেট কোম্পানীয়ে চাৰক ব্ৰেণ্ড-এম্বেচেদৰ ৰূপে চুক্তিবদ্ধ কৰাবলৈকো গুণাগুঠা কৰা বুলিও সূত্ৰই প্ৰকাশ কৰিছে।\n৩. দিগ-বিজিত সিঙে নিৰ্বাচনৰ পাছতে "নাৰী সাংবাদিকৰ সৈতে সম্পৰ্ক গঢ়াৰ ১০১টা কিটিপ" নামৰ এখনি কৰ্মশালা দিল্লীত অনুষ্ঠিত কৰিব বুলি জানিব পৰা গৈছে। ইয়াৰ বাবে আগ্ৰহী সকলে তেখেতৰ সৈতে টুইটাৰত মেচেজ দি যোগাযোগ কৰিবলৈ আহ্বান জনাইছে। দেশৰ বয়োজ্যেষ্ঠ সকলক এক আনন্দময় জীৱনৰ বাটৰ সন্ধান দিয়াটো এজন দ্বায়িত্বশীল নেতা হিচাবে তেখেতৰ কৰ্তব্য বুলিও তেখেতে অভিমত প্ৰকাশ কৰিছে। প্ৰেম, আনন্দ, উপভোগৰ কৰ্মশালাত শাসক বা বিৰোধী বুলি কথা নাই, সকলোৱে দল মত নিৰ্বিশেষ অংশ লব পাৰিব বুলিও তেখেতে প্ৰকাশ কৰিছে।\n৪. প্ৰধানমন্ত্ৰীৰ কাৰ্যালয়ত আশা কৰা মতেই অগ্নিকাণ্ড সংঘটিত হৈছে বুলি ৰাষ্ট্ৰীয় সংবাদ মাধ্যমে প্ৰকাশ কৰিছে। আগতে কয়লা কেলেংকাৰীৰ ২৮টা মান ফাইল হেৰুৱাৰ পাছত, এতিয়া গাদী হেৰুৱাটো খাটাং হোৱাৰ লগে লগেই এনেদৰে জুই লগাটো অৱধাৰিত আছিল বুলিহেই স্থানীয় চোৰাংচোৱা গনেশ গগৈয়ে মত প্ৰকাশ কৰিছে। মন্ত্ৰালয়ত জুই লাগি ফাইল চাফা হোৱাটো দেশৰ গণতান্ত্ৰিক পৰম্পৰাৰ এক এৰাব নোৱৰা অংগ বুলিও তেখেত অভিমত প্ৰকাশ কৰিছে।\n৫. নৰেন ভাইৰ বিৰুদ্ধে ভোট দিয়াৰ পাছত ভোট কেন্দ্ৰতে পদুম চিন দেখুওৱাৰ অপৰাধত দুটাকৈ গোচৰ ৰুজু হোৱাক লৈ শাসক তথা বিৰোধী পক্ষৰ উল্লাস প্ৰকাশ। কালি নিৰ্বাচনী আয়োগক নখ নোহোৱা বাঘ বুলি কোৱা প্ৰফুল মহন্তই পুনৰ আয়োগক চেলেঞ্জ কৰাৰ বাবে নতুনকৈ এক সুযোগ পোৱাত মহন্ত ফেন ক্লাৱো উল্লাসিত হৈ পৰাৰ বাতৰি। ফলত অসমত ফুৰ্তি পানী বিক্ৰীৰ হাৰ বৃদ্ধিৰ সুখবৰ!\n৬. পিয়ঙ্কা গান্ধীক ৰাখী সাৱন্তৰে তুলনা কৰিলে উমা ভাৰতী বাইদেৱে। সন্যাসীৰ ভাও দিয়া বাইদেৱেও যে মনে মনে ৰাখী সাৱন্তৰ আইটেম নম্বৰ উপভোগ কৰে, সেই কথাটো কৰাটো কনফাৰ্ম হোৱাত ৰাখী ফেন ক্লাৱে সন্তোষ প্ৰকাশ কৰিছে। আইটেম নাম্বাৰ অত্যাধিক চোৱাৰ বাবেই তুলনা কৰিবলৈ প্ৰথমেই ৰাখীৰ নামেই বাইদেউৰ মনলৈ আহিল বুলিও আঙুলিয়াই দিলে ক্লাৱটোৰ সভাপতিয়ে।\n৭. বাবা বামদেৱক জিভা নিপিচলাৰ বাবে নতুন যোগ অভ্যাস আৱিস্কাৰ কৰিবলৈ খাটনি ধৰিছে নিৰ্বাচনী আয়োগে। জিভা পিচলাৰ বাবে আয়োগৰ ৰোষত পৰাৰ পাছত এতিয়া বাবায়ো জিভা নিয়ন্ত্ৰণ কৰিব পৰা যোগ বা দৰৱ আৱিস্কাৰ কৰিহে এৰিব বুলি শপত লোৱা বুলি আস্থা চেনেলত প্ৰকাশ পাইছে।\n৮. বিদেশত ক'লা ধন থকা সকলৰ নাম উচ্চতম ন্যায়ালয়ে ৰাজহুৱা কৰিব লগীয়া হোৱাত সেই সকলৰ প্ৰতি দেশীয় ক'লাধন মজুতকাৰী সংস্থাই দুখ প্ৰকাশ কৰিছে। ক'লা ধন লুকুৱাবলৈ দেশতে ইমান ঠাই থাকোতে অত্যুতসাহী হোৱাৰ কাৰণেই সেই সকল ফঁচিবলগীয়া হৈছে বুলিও অভিমত প্ৰকাশ কৰিছে। ড্ৰাইভাৰ, মালী আদিৰ নামত একাউণ্ট, লেট্ৰিনৰ টেংকি, শহুৰৰ ঘৰ আদি থাকোতে বিদেশত ক'লাধন থবলৈ যোৱা অনুচিত বুলিও সংস্থাটোৱে প্ৰকাশ কৰিছে। দৰকাৰ হ'লে ভৱিষ্যতে সংস্থাই এই বিষয়ত এক প্ৰশিক্ষণ কৰ্মশালাৰো আয়োজন কৰি জনহিত কৰিব বুলিও প্ৰতিশ্ৰুতি প্ৰদান কৰিছে।\n৯. কনিষ্টবলৰ প্ৰাপ্য ধন ভগাই বতাই খাই দহ গৰাকী বিষয়া কৰ্মচাৰী নিলম্বিত হোৱাৰ গৌৰৱ কঢ়িয়াই অনাৰ বাবে অসমীয়া কৰ্মচাৰী সংঘই সংশ্লিষ্ট কৰ্মচাৰী সকলক অভিনন্দন জ্ঞাপন কৰিছে। ভগাই-বতাই খোৱাটো ভাল আৰু মাউখে উটিলে গুড়ি পৰুৱাৰো মৰণ নাই কৰ্মচাৰীৰ ভয় কিহৰ বুলিও প্ৰেৰণা মূলক বাণী পৰিয়াল কেইটালৈ জাৰি কৰিছে।\n১০. জিনিষ তিৱাৰী চাৰে আগতে কেলেংকাৰীৰ অভিযোগ আনি মানহানি গোচৰৰ সন্মুখীন হোৱাৰ পাছত, এতিয়া ক্ষমা কৰি দিবলৈ আহ্বান জনালে নীতিন গদকাৰীদেৱক। জিনিষ তিৱাৰীয়ে অভিযোগ আনি পাছত ক্ষমা খোজাতো একো নতুন কথা নহয়, আন্না হাজাৰেকো তেনেকুৱা কৰি পাছত ক্ষমা খোজাৰ ইতিহাস আছেই। সেয়ে জিনিষক এইবাৰো মাফ কৰিয়েই দিব বুলি গদকাৰী চাহাবে প্ৰকাশ কৰিছে আৰু ক্ষমা যে এক ভাল গুণ আৰু সেই গুণ তেখেতৰ আছে সেয়া ভোটাৰ ৰাইজে জানি বুজি লবলৈকো আহ্বান জনাইছে।\nBy xukhdukh.com on April 30, 2014


পুলৱামাৰ পাৰ্শ্ব : ক্ৰিয়া-প্ৰতিক্ৰিয়াৰ যুদ্ধ – বিৰিয়া Biriyaa\nৰ শ্মি ৰে খা দা স 8 মাহ ago 208 Views\nসমগ্ৰ দেশ জোকাৰি থৈ গ’ল পুলৱামাৰ নৃশংস ঘটনাই৷ আৰু স্বাভাৱিকতেই উক্ত ঘটনাৰ পিছতেই আৰম্ভ হ’ল প্ৰতিক্ৰিয়া৷ কিন্তু এই প্ৰতিক্ৰিয়া প্ৰকাশৰ মাজতেই যেন আৰম্ভ হৈছে আন এখন যুদ্ধ৷ যেন কোনে কিমান বেয়াকৈ ক’ব পাৰে! হয়, এনে ঘটনাত আমাৰ খং উঠিছে, ছহিদসকলৰ বাবে আমাৰ অন্তৰ ভাঙি পৰিছে, আমাৰ মাজৰ বহুতেই হয়তো ভালকৈ শুব পৰা নাই৷\nকিন্তু এই ঘটনাক লৈ এচাম নামি পৰিছে পুনৰ ৰাজনীতিত৷ শেহতীয়াকৈ ৰাজ্যত পাকিস্তান জিন্দাবাদ ধ্বনি দি গ্ৰেপ্তাৰ হৈছে দুই যুৱক৷ যিসময়ত আমি উত্তেজনা কম কৰি দেশত কেনেদৰে শান্তি ঘুৰি সেই কথা চিন্তা কৰিব লাগিছিল,তেনে সময়ত ফেচবুক বা বিভিন্নজন সামাজিক গণ মাধ্যমসমুহৰ জৰিয়তে যেন উত্তেজনা বৃদ্ধি কৰিবলৈ চেষ্টা কৰিছে অসংখ্যই৷ আনহাতে উক্ত ঘটনাৰ লগত নাগৰিকত্ব(সংশোধনী) বিলখনক টানি অনাটো তেনেই অমুলক৷ উক্ত বিলৰ লগত এই ঘটনাক সাঙুৰি ৰাজ্যখন যেন পুনৰ অশান্ত কৰিব বিচৰা হৈছে৷\nযিসময়ত আমি উত্তেজনা কম কৰি দেশত কেনেদৰে শান্তি ঘুৰি সেই কথা চিন্তা কৰিব লাগিছিল,তেনে সময়ত ফেচবুক বা বিভিন্নজন সামাজিক গণ মাধ্যমসমুহৰ জৰিয়তে যেন উত্তেজনা বৃদ্ধি কৰিবলৈ চেষ্টা কৰিছে অসংখ্যই৷\nতদুপৰি বাৰে বাৰে আছুকে ধৰি যিকেইটা সংগঠনে উক্ত বিলৰ বিৰোধিত কৰিছিল, সেই সংগঠনসমুহক ঠাট্টা মস্কৰা কৰা মানেই নিজৰ ভৰিত নিজেই কুঠাৰ মৰাৰ লেখীয়া কথা৷ আমি ধৰ্ম পাহৰি মানুহৰ শান্তিৰ বাবে কাম কৰাটো বেছি প্ৰয়োজনীয়,সেয়া কাশ্মীৰেই হওক বা অসমেই হওক৷ তদুপৰি বুৰঞ্জী নজনাকৈ কোনো ক্ষেত্ৰতে মন্তব্য আগবঢ়োৱাটো নিষ্প্ৰোয়জনীয়৷ ফেচবুকত যুদ্ধ কৰা অথবা যিকোনো সম্প্ৰদায়ৰ বিৰুদ্ধে আগবঢ়োৱা অশালীন মন্তব্যই দেশত হিংসা বৃদ্ধি কৰাৰ বাহিৰে একো কৰিব নোৱাৰে৷ তদুপৰি আপোনাৰ মতৰ বিৰুদ্ধে কোনোবাই মত দিলেই যে, তেওঁ আপোনাৰ শত্ৰু হ’ব তেনে কথা নহয়৷ বহু মুনি বহু মত এই ফকৰা-যোজনা ফাঁকিক সাৰোগত কৰি আমি বৰ্তমান সময়খিনিত ধৈৰ্য্য ধৰিব লাগিব, নহ’লে হয়তো এটা সময়ত এই দেশ,মানুহৰ দেশ হৈ নাথাকিব৷\nPrevious অসমীয়া লিখিব নজনা পণ্ডিত\nNext প দ ক্ষে প!\nইফটিখাৰ হুছেইন 8 মাহ ago


Search Result of divan deka\nদিবন ডেকাই আত্মসমৰ্পণৰ বাবে সাজু হোৱা বুলি জানিব পৰা গৈছে।জানিব পৰা মতে,আত্মসমৰ্পণৰ বাবে ইতিমধ্যে দিবন ডেকাই বিশিষ্ট অধিবক্তা,আৰক্ষীৰ সৈতে যোগাযোগ কৰিছে।\nপৰীক্ষা কেলেংকাৰি:তদন্তৰ নামত চলিছে নেকি ভেকোভাওঁনা?\nৰাজ্যত দুৰ্নীতি ৰোধ আৰু পূৰ্বৰ কংগ্ৰেছ চৰকাৰৰ দিন সংঘটিত কেলেংকাৰীৰ পৰা পৰিত্ৰাণ বিচাৰি ৰাইজে বিজেপিক শাসনলৈ আনিছিল।কিন্তু এতিয়া চৰকাৰে একমাত্ৰ গাডী ৰক্ষাৰ স্বাৰ্থত যদি তদন্তৰ নামত ভেকোভাঁওনা কৰে তেতিয়াহ'লে অসমৰ ৰাইজ তথা শিক্ষিত নিবনুৱাই কি বুলি সৰ্বানন্দ সোণোৱাল চৰকাৰক বিশ্বাসত ল'ব?\nঅসম আৰক্ষীৰ ঘোষণা:পি কে দত্ত,দিবন ডেকাৰ সন্ধান দিব পাৰিলে পাব পুৰস্কাৰ\nএইবাৰ অন্য সিদ্ধান্ত লৈছে আৰক্ষীয়ে।যদি কোনো লোকে পি কে দত্ত আৰু দিবন ডেকাৰ সন্ধান দিব পাৰে তেতিয়া তেওঁক আৰক্ষীয়ে পুৰস্কৃত কৰিব।\nআৰক্ষীৰ চাকৰি কেলেংকাৰী:বিজেপি নেতা দিবন ডেকাৰ দুৰ্নীতিৰ নতুন তথ্য\nবিজেপি নেতা দিবন ডেকাৰ দুৰ্নীতিৰ নতুন তথ্য পোহৰলৈ আহিছে৷পশুধন নিগমৰ কোটিটকীয়া বহু আঁচনি অবৈধভাৱে লাভ কৰিছে বিজেপি নেতাগৰাকীয়ে৷হাঁহ-কুকুৰাৰ ভুৱা ফাৰ্মৰ ফটো দেখোৱাই নিগমৰ পৰা লাখ লাখ টকা সৰকাইছে বুলি অভিযোগ উত্থাপিত হৈছে দিবন ডেকাৰ বিৰুদ্ধে৷\nআৰক্ষীৰ নিযুক্তি কেলেংকাৰী:কি ক'লে বিজেপি নেতা দিবন ডেকাই?\nতাত এনেকুৱা এজন বিষয়াও জড়িত হৈ আছে যি গুপ্তহত্যা কৰিছে।তেওঁ মোৰ দৰে সৰু মানুহক মাৰি পেলাব পাৰে।অসম চৰকাৰলৈ এটাই অনুৰোধ মোৰ অনুপস্থিতিত মোৰ পৰিয়ালৰ সম্পূৰ্ণ সুৰক্ষাৰ দায়িত্ব লয় যেন।\nAGP MLA Prabindra Deka r submits resignation\nAGP MLA Pabindra Deka submits resignation\nIndia to hold Global Media and Film Summit in 2021\nThe Union Information and Broadcasting Minister, Prakash Javadekar on Wednesday announced that India will holdaGlobal Media and Film Summit in 2021.\nআঙুৰলতা ডেকাক অশালীন মন্তব্য:কমল সিং নাৰ্জাৰীৰ বিৰুদ্ধে আইনী যুজঁত নামিব বিধায়িকা আঙুৰলতা\nঅশালীন মন্তব্য কৰা নাৰ্জাৰীক কোনো পধ্যেই ৰেহাই দিয়া নহ’ব বুলি হুংকাৰ দিছে বিধায়িকা গৰাকীয়ে।কমলসিং নাৰ্জাৰীৰ বিৰুদ্ধে আঙুৰলতা ডেকাই তৰিব গোচৰ।থানাই থানাই কমল সিং নাৰ্জাৰীৰ বিৰুদ্ধে দাখিল কৰা হৈছে এজাহাৰ।\nবিধায়িকা আঙুৰলতা ডেকাৰ কনভয়ৰ বাহনৰ দুৰ্ঘটনা:দুজন দেহৰক্ষী জোৱান,চালক আহত\nএখন খেৰ ভৰ্তি বাহন হঠাৎ ৰাস্তা পাৰ হোৱাৰ সময়তে এই দুৰ্ঘটনা সংঘটিত হয়।দুৰ্ঘটনাৰ ফলত বিধায়িকা গৰাকীৰ দুজনকৈ দেহৰক্ষীৰ জোৱান আৰু চালক আহত হৈছে।\nSonowal writes to I&B Minister for retaining status of Dibrugarh AIR , DD\nAssam Chief Minister Sarbananda Sonowa has writtenaletter to Union Information and Broadcasting Minister Prakash Javadekar raising the issue of Prasar Bharati’s directives for reassigning All India Radio (AIR) and Doordarshan Kendra (DDK) in Dibrugarh as relay centres only, curtailing their capacity to produce own programmes\nBJP ministers condemn Arnab Goswami’s arrest\nUnion Minister for Information and Broadcasting, Prakash Javadekar while condemning the arrest of Republic TV’s Editor-In- Chief, Arnab Goswami by Mumbai Police this morning said, “the arrest reminds us of the Emergency.”\nবিজয়া দশমীৰ আগত ৩০লাখ কেন্দ্ৰীয় চৰকাৰৰ কৰ্মচাৰীলৈ ব’নাচ\nকেন্দ্ৰীয় চৰকাৰে ৩০লাখ কৰ্মচাৰীক নন-গেজেটেড কৰ্মচাৰীক বোনাচ দিয়াৰ সিদ্ধান্ত গ্ৰহণ কৰিছে । এই কামৰ বাবে কেন্দ্ৰীয় চৰকাৰৰ খৰচ হব প্ৰায় ৩,৭৭৩ কোটি টকা\nAll Rights Reserved 2021 © The Janambhumi | Total visits : 39567192


এতিয়া ভৰি চুই ''ছ'ৰী'' ক'লে কি হ'ব... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nএতিয়া ভৰি চুই ”ছ’ৰী” ক’লে কি হ’ব…\nঅসমীয়া প্ৰতিদিন ৰ দ্বাৰা\t Oct 16, 2021 ত শেষ সম্পাদনা কৰা হৈছে\n”মই কেনেকৈ পঢ়াম কোৱা? পাৰিম জানো মই আকৌ পঢ়াব। সিহতৰ সন্মুখত মই লঘু হৈ গ’লো। পিতৃ-মাতৃ, শিক্ষাগুৰুক সন্মান কৰিবলৈ মই শিকাইছিলো, কিন্তু মই কি পালো? ভিডিঅটোত দেখিছানে নাই, মোক মাৰিবলৈ খেদি আহিছিল। দেখিছানে তুমি? মই ছাগৈ ইহতক মানুহ হোৱাৰ শিক্ষা দিব নোৱাৰিলো। তোমালোকে দায়িত্ব লোৱানা, সিহতক মানুহ কৰাৰ দায়িত্ব…”- কথাখিনি কৈ যাওতেও তেওঁ উচুপি আছিল।\nএই উচুপনি সাধাৰণ উচুপনি নাছিল। মনৰ ভিতৰত সেই ঘটনাটোৱে তেওঁক কিমান আঘাত দিছে থুকা-থুকি মাতটোৱে বুজাই দিয়ে। ২৫বছৰো অধিক কাল তেওঁ অধ্যাপনা কৰিছে। বহু ছাত্ৰ-ছাত্ৰীক মানুহ কৰি গঢ়িছে। শিক্ষকতাই তেওঁ জীৱনৰ পণ হৈ পৰিছে। কোনো দিনেই তেওঁ ভৱা নাছিল এনে অভিজ্ঞতাই তেওঁৰ বাবে অপেক্ষা কৰি আছে।\nফিল’বাৰী কনিষ্ঠ মহাবিদ্যালয়ত চৰকাৰে ফিল’বাৰী ছিনিয়ৰ ছেকেণ্ডাৰী বিদ্যালয়লৈ সলনি কৰিছিল। নিৰদা বৰা সেই কনিষ্ঠ মহাবিদ্যালয়ৰ শিক্ষক আছিল যদিও পিছলৈ চৰকাৰে গ্ৰহণ কৰা নতুন নিয়ম অনুসৰি তেওঁ হৈ পৰিছিল টিউটৰ। সেই আক্ষেপ তেওঁৰ কেতিয়াও নাছিল। সমাজখন সুন্দৰকৈ গঢ়িবৰ বাবে সদায় চেষ্টা কৰি গৈছিল।\nঅসমীয়া বিভাগৰ শিক্ষয়ত্ৰী হিচাপে তেওঁ সদায় ছাত্ৰ-ছাত্ৰীসকলৰ সৈতে এক সুসম্পৰ্ক ৰক্ষা কৰি চলিছিল। প্ৰয়োজনত অনুশাসন কৰিছিল। নিজৰ কথা ভাৱিবলৈ তেওঁ অৱকাশেই বিচাৰি পোৱা নাছিল। ফ্ৰীজকেন্দ্ৰিক এক ঘটনাই তেওঁৰ মনোজগতত খেলি মেলি লগাই দিয়াই নহয়, মানসিকভাৱেও তেওঁ অসুস্থ হৈ পৰিছে।\nমৰমৰ ছাত্ৰ-ছাত্ৰীসকলক আন্দোলনৰ ক্ষেত্ৰৰ পৰা ক্লাছ ৰূমলৈ যাবলৈ কোৱাই তেওঁৰ ভুল আছিল। পঢ়া-শুনা এৰি মূৰ্খৰ দৰে কিয় এইদৰে এইবোৰত লাগি আছা বুলি কোৱাটোৱে তেওঁৰ অপৰাধ হ’ল। তেওঁ প্ৰয়োগ কৰা ননচেন্স শব্দটোৱে তথাকথিত সেই ছাত্ৰনেতাসকলৰ আত্মসন্মানত লাগিল।\nযাৰ পৰিণতিত অৱসৰলৈ মাত্ৰ ৭-৮বছৰ থকা জ্যেষ্ঠ এই শিক্ষয়ত্ৰীগৰাকীক উদ্দেশ্যি প্ৰথমে শ্লোগানেৰে শ্ৰাদ্ধ পাতিলে। তাৰ পাছত পৰিস্থিতি নিয়ন্ত্ৰণ কৰিবলৈ বিদ্যালয়খনৰ অধ্যক্ষৰ অনুৰোধত কমন ৰূমৰ পৰা ৰাজপথলৈ ওলাই অহা শিক্ষয়ত্ৰীগৰাকীক উদ্দেশ্যি অশ্ৰাৱ্য গালি। সকলো তেওঁ সহ্য কৰি গৈছিল। মৰমৰ ছাত্ৰ-ছাত্ৰীসকলৰ বুলি সম্বোধন কৰি তেওঁ কোৱা কথাই যদি কাৰোবাক আঘাত সানিছে তাৰ বাবে ক্ষমা বিচাৰিছিল।\nসেই স্থানত উপস্থিত থকা একাংশ ছাত্ৰ সংগঠনৰ নেতাই তেওঁক তাতো এনেদৰে অপদস্থ কৰিছিল যে, সষ্টাংগে প্ৰণাম কৰি ছাত্ৰ-ছাত্ৰীৰ পৰা তেওঁ ক্ষমা বিচাৰিছিল। যদি সেই সময়ত তাত থকা ছাত্ৰ-ছাত্ৰীসকলে ভাৱিছিল, তেওঁলোকৰ ওচৰত তেওঁ সৰু হৈ গ’ল, কিন্তু সেয়া নহ’ল। সেই দৃশ্য দেখাৰ পাছত মানুহৰ মাজত তীব্ৰ প্ৰতিক্ৰিয়াৰ সৃষ্টি হ’ল। গৰিহণাৰ জোৱাৰ উঠিল।সংবাদ মাধ্যমৰো তেতিয়াহে গা লৰিল।\nএইখন একলব্যৰ দেশ। গুৰুৱে বিচাৰিলে শিষ্যই সকলো দিবলৈ সাজু। যেনেদৰে, ধনুবিদ্যাত পাৰ্গত একলব্যই নিজৰ সোঁহাতৰ বুঢ়া আঙুলি বিনা আপত্তিৰে কাটি গুৰুক অৰ্পন কৰিছিল। সেই দেশত এনে ঘটনা নাভ্ৰুত-নাশ্ৰুত। কোনো সহ্য কৰিব পাৰে এনে দৃশ্য! তেওঁ মহানতাৰ প্ৰমাণ দি ছাত্ৰৰ আগত আঠু ল’লেও ব্যক্তিত্বৰে সাধাৰণ লোকৰ মন জিকিলে।\nসৰু হৈ নাযায় কিছুমান ব্যক্তিসত্ত্বা। মানসিক যান্ত্ৰনাই তেওঁক যিমান ক্ৰিয়া কৰিছে, সমানেই যান্ত্ৰণা পাইছে শিক্ষক, ছাত্ৰ-অভিভাৱক সকলোৱে। শিক্ষাগুৰুৰ মূল্য কোনেও দিব নোৱাৰে। তেওঁৰ স্থান সদায় শিষ্যৰ হৃদয়ত। শিক্ষকৰ দৰে পৱিত্ৰ বৃত্তিত সদায় বিৰাজ কৰে এখন সুস্থ সমাজৰ সপোন। সেই সপোনেই শিক্ষকক অধিক দায়ৱদ্ধশীল কৰি তোলে।\n১১অক্টোবৰ, ২০২১ত তিনিচুকীয়াৰ ফি’লবাৰীত সংঘটিত এই ঘটনা কেৱল মাত্ৰ এটা সাধাৰণ খবৰ নহয়। এয়া কেৱল নিৰদা বৰাক অপমান কৰা হোৱা নাই। এনে ঘটনাৰ বাতাবৰণ এদিনতেই সৃষ্টি হোৱা নাই বুলি অনুভৱ কৰিব পাৰি। শিক্ষয়ত্ৰীগৰাকীৰ প্ৰতি হোৱা এই আচৰণে সামগ্ৰিক অৰ্থত মানুহৰ প্ৰতি থাকিব লগা শ্ৰদ্ধা, ভক্তিত চৰম আঘাত সানিছে।\nশিষ্টাচাৰ জীৱনৰ বাবে অতিকৈ গুৰুত্বপূৰ্ণ। ভক্তি আৰু সমীহে এখন সমাজক দায়ৱদ্ধশীল কৰি ৰাখে। এই ঘটনাৰ পাছত সৃষ্টি হোৱা প্ৰতিক্ৰিয়াৰ প্ৰতি লক্ষ্য ৰাখি কোনোবা বন্ধ কোঠাত এনে কাণ্ড সংঘটিত কৰা সকলে গৈ ভৰি চুই সেৱা কৰিলেও ইয়াত জানো সচাঁ অৰ্থত সমীহ আৰুু শ্ৰদ্ধা আছেনে?\nযি পৰিস্থিতিত এই কাণ্ড সংঘটিত হৈছিল, তাৰ প্ৰকৃত কাৰণ আৰু দোষী-ৰ্নিদোষী বিচাৰ পিছত হ’ব। শিষ্টাচাৰহীন আচৰণে শিক্ষাগুৰুক আঠুঁ ল’বলৈ বাধ্য কৰোৱা বাবে যিসকল দায়ী তেওঁলোকক কোনোবা দল-সংগঠনে দলৰ পৰা বহিষ্কাৰ কৰিলেই এই ঘটনাৰ অন্ত নপৰে। শিক্ষকসকলৰ প্ৰতি ভয়, ভক্তি থকা বাবেই ছাত্ৰসকলে বেয়াৰ পথত ভৰি দিবলৈ হাজাৰবাৰ ভাৱে।\nপ্ৰসন্ন লাল চৌধুৰীও আছিল এজন শিক্ষক। সুসাহিত্যিক চৌধুৰী ইমানেই কাঢ়া আছিল যে, তেওঁৰ সন্মুখলৈ ছাত্ৰ-ছাত্ৰী আহিবলৈও ভয় কৰিছিল। জীৱনৰ অধিক সময় তেওঁ ছাত্ৰ-ছাত্ৰীৰ কথা ভাৱিয়েই পাৰ কৰিছিল। আনকি ইয়াৰ বাবে পৰিয়ালকো সময় দিব নোৱাৰিছিল। অতীতত শিক্ষক মানেই আছিল পৰম ভক্তিৰে সশ্ৰদ্ধ ভাৱেৰে পূজনীয় এক সম্পৰ্ক।\nজ্যেষ্ঠ সকলৰ পৰা শিক্ষক সম্পৰ্কে শুনা কাহিনীবোৰ এতিয়া সাধুকথাৰ দৰে। এটা সময়ত শিক্ষকসকলক পণ্ডিতো বোলা হৈছিল। কোনোবাই মহাশয়, হেড পণ্ডিত নামেৰে মাতিছিল। তেওঁলোকৰ জীৱনচৰ্যা ইমান ওপৰত আছিল যে, একো একোটা অঞ্চলত তেওঁলোকৰ ব্যক্তিত্বৰ আভাৰে সমাজখন আগবাঢ়ি গৈছিল।\nতেতিয়া সেই পৰিৱেশ আছিল। লাহে লাহে বিভিন্ন সামাজিক, ৰাজনৈতিক কাৰণত শিক্ষক আৰু ছাত্ৰৰ মাজৰ সেই পৱিত্ৰ সম্পৰ্ক ব্যৱহাৰিকভাৱে ৰক্ষা হোৱা নাই যেন বোধ হয়। শিক্ষকসকলক কেৱল ছাত্ৰই নহয়, সকলোৱে সন্মান কৰিব লাগিব। অন্যৰ্থ্যাই এক প্ৰজন্মই অনুশাসনহীনতাৰ কৱলত পৰি পথভ্ৰষ্ট হৈ পৰিব। সেয়া লাহে লাহে বিভিন্ন ঘটনাত প্ৰতিফলিত হৈছে।\nশিক্ষক সকল ইমানেই নমস্য আছিল যে, বাটেৰে শিক্ষক গলেই ছাত্ৰ-ছাত্ৰীসকলে বাটৰ পৰা পলাই ঘৰমুখী হৈছিল। চাইকেল চলাই যাওঁতে শিক্ষকক দেখিলে চাইকেলৰ পৰা নামি দিছিল, চকীত বহি থাকিলে উঠি দিছিল। এই অলিখিত নিয়মবোৰ এতিয়া হেৰাই গ’ল। সমান্তৰালভাৱে হেৰাল ভক্তিপূৰ্ণ এক সম্পৰ্ক।\nআমি আধুনিক হৈছো। কিন্তু আধুনিকতাৰ নামত নৈতিকতা আৰু শিষ্টাচাৰহীন এখন সমাজ গঢ়িছো। যিসমাজত জ্যেষ্ঠজনৰ প্ৰতি থাকিব লগা ভয়, ভক্তি, দায়িত্ব হেৰাই গৈছে। তেনে এখন সমাজত উঠি অহা নতুন প্ৰজন্মই পৰ্যায়ক্ৰমে এক উশৃংখল আচৰণৰ অধিকাৰী হৈ পৰিছে। নিৰদা বৰাই যি মনোকষ্টৰে এই ঘটনাৰ পাছত আত্ম উপলদ্ধিৰ মাজত শিক্ষক-ছাত্ৰৰ আধ্যাত্মিক সম্পৰ্কক উত্তৰণৰ বাবে চেষ্টা কৰিছে।\nবুকুত প্ৰচণ্ড বিষ লৈও তেওঁ কবলৈ পাহৰা নাই- মোৰ সৈতে এনে অপমান কৰিলেও, মই ছাত্ৰসকলৰ কল্যাণৰ কথাই চিন্তা কৰিব লাগিব। তেওঁলোকৰ সুমতিয়েই তেওঁ এতিয়াও কামনা কৰে। এক গুৰুত্বপূৰ্ণ বিষয় হিচাপে এই ঘটনাৰ পাছত মূৰ্হুতৰ বাবে হলেও উপলদ্ধি কৰিব লাগিব যে, এই ঘটনাই কি শিক্ষা দিলে?\nএজন বা দুজনৰ বাবেই আজি যি পৰিস্থিতিৰ সৃষ্টি হ’ল ইয়াৰ এক ইতিবাচক সমাধান নোলালে বাৰে বাৰে ইয়াৰ পাছতো এনে ঘটনা সংঘটিত হবই। কেমেৰাৰ সন্মুখত শিক্ষকক অপমান কৰাৰ প্ৰৱণতা আমি ত্যাগ কৰিব লাগিব। এখন সমাজ নেতাই নগঢ়ে, সমাজ আৰু মানুহ গঢ়ে শিক্ষকে।\nযিসকলে এই কাম কৰিলে, তেওঁলোকে জানো ভুল কৰিছিল! সেই প্ৰশ্নও এতিয়া উত্থাপন হৈছে। প্ৰকৃতাৰ্থত সেইসকলে অপৰাধ কৰিছিল। ভুলৰ ক্ষমা থাকে আৰু অপৰাধৰ থাকে দণ্ড। শিক্ষয়ত্ৰীগৰাকীয়ে বিশাল মন লৈ এনেবোৰ কথা অযথা চৰ্চা হৈ থকাতকৈ সেইসকলক ক্ষমা কৰি দিব পাৰে, কিন্তু এই ঘটনাই আঘাত দিয়া শিক্ষক সমাজ তথা আনসকলে তেওঁলোকক কোনো কালেই ক্ষমা কৰি দিব নোৱাৰে।\nৰাজহুৱা স্থানত শিক্ষয়ত্ৰী এগৰাকীক এনেদৰে অপমান কৰি বন্ধ কোঠাত দীঘল দি ভৰিত পৰিলেও তাত অনুশোচনা নাথাকিবও পাৰে! ৰাইজে সিদ্ধান্ত ল’ব।আয়োজন কৰা হৈছে এই ঘটনাৰ সন্দৰ্ভত আলোচনা কৰিবলৈ এখন ৰাজহুৱা সভা। ফিলবাৰী ছিনিয়ৰ ছেকেণ্ডাৰী বিদ্যালয়ত ১৬অক্টোবৰ,২০২১ত আয়োজিত সভাত ৰাইজে বিচাৰ কৰিব ইয়াৰ দণ্ড কি হ’ব…\nবিজয়া দশমীৰ নিশা অগ্নিকাণ্ডঃ ৪০ টা কাঠৰ আচবাবৰ গুদাম ভস্মিভূত…\nফটো উঠি আত্মপ্ৰচাৰৰ চখঃ কেন্দ্ৰীয় স্বাস্থ্যমন্ত্ৰীক উদ্দেশ্যি ড০ মনমোহন সিঙৰ কন্যাই ক’লে, ‘‘মোৰ দেউতা চিৰায়াখানাৰ জন্তু নহয়’’


Non-cooperation movement in assamese। অসহযোগ আন্দোলনৰ ইতিহাস - assamintro.com\nHistory of India / Importance Topics\nঅসহযোগ আন্দোলন History of Non-cooperation movement in assamese\nঅসহযোগ আন্দোলন লৈ যোৱা কাৰকসমূহ\nপ্ৰভাৱ আৰু নিলম্বন\n১৯১৯ চনৰ মাৰ্চৰ ৰাৱলাট আইনখন, যিয়ে দেশদ্ৰোহীতাৰ বিচাৰত পদকীয়াসকলৰ অধিকাৰ খৰ্ব কৰিছিল, ভাৰতীয়সকলৰ বাবে “ৰাজনৈতিক জাগৰণ” আৰু বৃট্ৰিছসকলৰ বাবে “বিপদ” হিচাপে দেখা গৈছিল। যদিও ইয়াক কেতিয়াও কাৰ্যকৰী কৰা হোৱা নাছিল আৰু কেইবছৰমান পিছত বাতিল বুলি ঘোষণা কৰা হৈছিল। এই আইনখনে গান্ধীৰ মনত সত্যাগ্ৰহৰ (সত্য) ধাৰণাৰ প্ৰতি অনুপ্ৰেৰিত কৰিছিল। এই ধাৰণাটো জৱাহৰলাল নেহৰুৱে পৰবৰ্তী সময়ত কৰ্মক্ষেত্ৰত প্ৰয়োগ কৰিছিল, যাৰ বাবে এই হত্যাকাণ্ডই “স্বাধীনতাৰৰ বাদে একো গ্ৰহণযোগ্য নহয়”ৰ ধাৰণা দৃঢ় কৰি তুলিছিল।\nগান্ধীৰ অসহযোগ আন্দোলনৰ পৰিকল্পনাৰ ভিতৰত আছিল সকলো ভাৰতীয়ক ব্ৰিটিছ উদ্যোগ আৰু শিক্ষা প্ৰতিষ্ঠানকে ধৰি “ব্ৰিটিছ চৰকাৰ আৰু ভাৰতৰ অৰ্থনীতি বৰ্তাই ৰখা” যিকোনো কাৰ্যকলাপৰ পৰা তেওঁলোকৰ শ্ৰম প্ৰত্যাহাৰ কৰিবলৈ অনুৰোধ কৰা। খাদী যতৰ ঘুৰাই, কেৱল ভাৰতীয় নিৰ্মিত সামগ্ৰী ক্ৰয় কৰি আৰু ইংৰাজী কাপোৰ বৰ্জন কৰি “আত্মনিৰ্ভৰশীলতা” প্ৰচাৰ কৰাৰ উপৰিও, তুৰ্কীত খিলাফৎ পুনৰুদ্ধাৰ আৰু অস্পৃচ্ছতাৰ সমাপ্তিৰ পক্ষেও গান্ধীৰ অসহযোগ আন্দোলনে মাত মাতিছিল। ফলস্বৰূপে ৰাজহুৱাভাৱে সভা আৰু অনশন (হৰতাল) অনুষ্ঠিত হৈছিল যাৰ ফলত ১৯২১ চনৰ ৬ ডিচেম্বৰত জৱাহৰলাল নেহৰু আৰু তেওঁৰ পিতৃ মতিলাল নেহৰু দুয়োকে প্ৰথম আটক কৰা হৈছিল।\nই ব্ৰিটিছ শাসনৰ পৰা ভাৰতৰ স্বাধীনতাৰ বাবে কৰা এক আন্দোলন আছিল আৰু নেহৰুৱে তেওঁৰ আত্মজীৱনীত বৰ্ণনা কৰাৰ দৰে, ২০২২ চনৰ ফেব্ৰুৱাৰীত চৌৰী চোৰা ঘটনাৰ পিছত “হঠাৎ” সমাপ্ত হৈছিল। ইয়াৰ পৰৱৰ্তী স্বাধীনতা আন্দোলনসমূহ আছিল আইন অমান্য আন্দোলন আৰু ভাৰত ত্যাগ আন্দোলন।\nঅসহযোগ আন্দোলন টো ব্ৰিটিছ ভাৰত চৰকাৰৰ অত্যাচাৰী নীতি যেনে ৰ’লাট আইন আৰু অমৃতসৰৰ জালিয়ানৱালা বাগ গণহত্যাৰ প্ৰতি প্ৰতিক্ৰিয়া আছিল। চৈফুদ্দিন কিচ্চলিউ আৰু ড০ সত্যপালক গ্ৰেপ্তাৰ কৰাৰ প্ৰতিবাদত অমৃতসৰৰ সোণালী মন্দিৰৰ ওচৰৰ জালিয়ানৱালা বাগত এক বৃহৎ জনসমাগম হৈছিল, আনহাতে আনসকলে বাৰ্ষিক বৈশাখী উৎসৱত অংশগ্ৰহণ কৰিবলৈ আহিছিল। ব্ৰিগেডিয়াৰ-জেনেৰেল ৰেজিনাল্ড ডায়েৰৰ অধীনত সৈন্যৰ দ্বাৰা অসামৰিক লোকসকলক গুলীচালনা কৰা হৈছিল, যাৰ ফলত হাজাৰ হাজাৰ প্ৰতিবাদকাৰী নিহত আৰু আহত হৈছিল। গণহত্যাৰ ফলত সৃষ্টি হোৱা হাহাকাৰৰ ফলত হাজাৰ হাজাৰ অস্থিৰতা আৰু আৰক্ষীৰ হাতৰ দ্বাৰা অধিক মৃত্যু হৈছিল। এই গণহত্যা ভাৰতত ব্ৰিটিছ শাসনৰ আটাইতকৈ কুখ্যাত ঘটনা হৈ পৰিছিল।\nগান্ধী, যি অহিংসাৰ প্ৰচাৰক আছিল, আতংকিত হৈ পৰিছিল। তেওঁ ব্ৰিটিছ চৰকাৰৰ মঙ্গলৰ ওপৰত সকলো বিশ্বাস হেৰুৱাই পেলাইছিল আৰু ঘোষণা কৰিছিল যে “শয়তান” চৰকাৰৰ সৈতে সহযোগিতা কৰাটো এটা “পাপ” হ’ব।\nগান্ধীয়ে তেওঁৰ মতাদৰ্শ আৰু অনুপ্ৰেৰণা চলিত অসহযোগ আন্দোলনৰ পৰা আহৰণ কৰিছিল, বিশেষকৈ সতগুৰু ৰাম সিঙে, যাক অসহযোগ আৰু ব্ৰিটিছ সামগ্ৰী আৰু সেৱা বৰ্জনক ৰাজনৈতিক অস্ত্ৰ হিচাপে ব্যৱহাৰ কৰা প্ৰথম ভাৰতীয় হিচাপে কৃতিত্ব দিয়া হয়\nখলিফাৰ মৰ্যাদা পুনৰুদ্ধাৰৰ বাবে খিলাফত আন্দোলনত অংশগ্ৰহণ কৰা ভাৰতীয় মুছলমানসকলে অসহযোগ আন্দোলনক তেওঁলোকৰ সমৰ্থন দিছিল। জালিয়ানৱালা বাগ গণহত্যা আৰু পঞ্জাৱৰ অন্যান্য হিংসাৰ প্ৰতিক্ৰিয়াস্বৰূপে, আন্দোলনটোৱে স্বৰাজক সুৰক্ষিত কৰিবলৈ চেষ্টা কৰিছিল, ভাৰতৰ বাবে স্বাধীনতা। গান্ধীয়ে স্বৰাজক এবছৰৰ ভিতৰত প্ৰতিশ্ৰুতি দিছিল যদি তেওঁৰ অসহযোগ কাৰ্যসূচী সম্পূৰ্ণৰূপে ৰূপায়ণ কৰা হয়। অসহযোগ আন্দোলন আৰম্ভ কৰাৰ আন এটা কাৰণ আছিল যে গান্ধীয়ে সাংবিধানিক পদ্ধতিৰ ওপৰত বিশ্বাস হেৰুৱাই ছিল আৰু ব্ৰিটিছ শাসনৰ সহ-সঞ্চালকৰ পৰা অ-সহচালকলৈ পৰিৱৰ্তন কৰিছিল।\nঅন্যান্য কাৰণবোৰৰ ভিতৰত আছে সাধাৰণ ভাৰতীয় নাগৰিকৰ বাবে অৰ্থনৈতিক দুৰ্দশা, যাক জাতীয়তাবাদীসকলে ব্ৰিটেইনলৈ ভাৰতীয় সম্পদৰ প্ৰবাহৰ বাবে দায়ী কৰিছিল, ব্ৰিটিছ কাৰখানাত নিৰ্মিত সামগ্ৰীৰ সলনি হস্তনিৰ্মিত সামগ্ৰীৰ বাবে ভাৰতীয় শিল্পীসকলৰ ধ্বংস, আৰু ব্ৰিটিছ সেনাৰ অংশ হিচাপে যুঁজি থকা সময়ত প্ৰথম বিশ্বযুদ্ধত ভাৰতীয় সৈন্যৰ মৃত্যুৰ বাবে ব্ৰিটিছ চৰকাৰৰ সৈতে বলপূৰ্বক নিযুক্তি আৰু অসন্তুষ্টি।\nবাল গংগাধৰ তিলক (কংগ্ৰেছ উগ্ৰপন্থী)ৰ দৰে প্ৰাৰম্ভিক ৰাজনৈতিক নেতাসকলৰ আহ্বানক মুখ্য ৰাজহুৱা সভা বুলি কোৱা হৈছিল। তেওঁলোকৰ ফলত চৰকাৰী সেৱাত বিশৃংখলতা বা বাধা হৈছিল। ব্ৰিটিছে তেওঁলোকক অতি গুৰুত্বসহকাৰে লৈছিল আৰু তেওঁক বাৰ্মাৰ মান্দালয়ত বন্দী কৰিছিল আৰু ভি.ও.চিদাম্বৰম পিল্লাইক ৪০ বছৰৰ কাৰাদণ্ড লাভ কৰিছিল। ঔপনিবেশিক অৰ্থনৈতিক আৰু শক্তি গাঁথনিক প্ৰত্যাহ্বান জনোৱাৰ লক্ষ্যৰে অসহযোগ আন্দোলন, আৰু ব্ৰিটিছ কৰ্তৃপক্ষই স্বাধীনতা আন্দোলনৰ দাবীবোৰ লক্ষ্য কৰিবলৈ বাধ্য হ’ব।\nগান্ধীৰ আহ্বান আছিল ৰ’লাট আইনৰ বিৰুদ্ধে দেশজুৰি প্ৰতিবাদৰ বাবে। সকলো কাৰ্যালয় আৰু কাৰখানা বন্ধ থাকিব। ভাৰতীয়সকলক ৰাজ পৃষ্ঠপোষকতা কৰা বিদ্যালয়, আৰক্ষী সেৱা, সামৰিক বাহিনী আৰু অসামৰিক সেৱাৰ পৰা প্ৰত্যাহাৰ কৰিবলৈ উৎসাহিত কৰা হ’ব, আৰু উকীলসকলক ৰাজৰ আদালত এৰি যাবলৈ কোৱা হৈছিল। ৰাজহুৱা পৰিবহন আৰু ইংৰাজী-নিৰ্মিত সামগ্ৰী, বিশেষকৈ কাপোৰ বৰ্জন কৰা হৈছিল। ভাৰতীয়সকলে চৰকাৰে প্ৰদান কৰা সন্মান আৰু উপাধি ঘূৰাই দিয়ে আৰু শিক্ষক, উকীল, অসামৰিক আৰু সামৰিক সেৱাৰ দৰে বিভিন্ন পদৰ পৰা পদত্যাগ কৰে\nবাল গংগাধৰ তিলক, বিপিন চন্দ্ৰ পাল, মহম্মদ আলী জিন্না আৰু এনি বেচাণ্টৰ দৰে প্ৰাক্তন সকলে এই ধাৰণাটোৰ সম্পূৰ্ণ বিৰোধিতা কৰিছিল। অল ইণ্ডিয়া মুছলিম লীগেও এই ধাৰণাটোক সমালোচনা কৰিছিল। কিন্তু ভাৰতীয় জাতীয়তাবাদীসকলৰ যুৱ প্ৰজন্ম ৰোমাঞ্চিত আৰু সমৰ্থিত গান্ধী। কংগ্ৰেছ দলে তেওঁৰ পৰিকল্পনা গ্ৰহণ কৰে, আৰু তেওঁ মৌলানা আজাদ, মুখতাৰ আহমেদ আনছাৰী, হাকীম আজমল খান, আব্বাছ তিয়াবজি, মৌলানা মহম্মদ আলী জৌহাৰ আৰু মৌলানা শৌকত আলীৰ দৰে মুছলমান নেতাসকলৰ পৰা ব্যাপক সমৰ্থন লাভ কৰে।\nভাৰতৰ স্বাধীনতাৰ বাবে যুঁজ দি আঠ বছৰৰো অধিক সময় কাৰাগাৰত কটোৱা বিশিষ্ট হিন্দী লেখক, কবি, নাট্যকাৰ, সাংবাদিক আৰু জাতীয়তাবাদী ৰামব্ৰিকশ বেনিপুৰীয়ে লিখিছিল\nবিদ্ৰোহৰ প্ৰভাৱ ব্ৰিটিছ কৰ্তৃপক্ষৰ বাবে সম্পূৰ্ণ আঘাত আৰু লাখ লাখ ভাৰতীয় জাতীয়তাবাদীৰ বাবে এক বৃহৎ উৎসাহ আছিল। দেশত একতা শক্তিশালী হৈছিল আৰু বহুতো ভাৰতীয় বিদ্যালয় আৰু মহাবিদ্যালয় তৈয়াৰ কৰা হৈছিল। ভাৰতীয় সামগ্ৰীক উৎসাহিত কৰা হৈছিল।  ১৯২২ চনৰ ৪ ফেব্ৰুৱাৰীত উত্তৰ প্ৰদেশৰ গোৰখপুৰ জিলাৰ এখন সৰু চহৰ চৌৰী চৌৰাত এক গণহত্যা সংঘটিত হয়। এজন আৰক্ষী বিষয়াই সুৰাৰ দোকানত পিকেটিং কৰা কিছুমান স্বেচ্ছাসেৱকক আক্ৰমণ কৰিছিল। তাত সমবেত হোৱা কৃষকসকলৰ এটা গোটেই ভিৰ আৰক্ষী চকী (ষ্টেচন)লৈ গৈছিল। জনতাই আৰক্ষীচকীত প্ৰায় ২২ জন আৰক্ষীৰ লোকৰ সৈতে জুই লগাইছিল।\nমহাত্মা গান্ধীয়ে অনুভৱ কৰিছিল যে বিদ্ৰোহ টো অপ্ৰত্যাশিত হৈ আছে, আৰু আন্দোলনৰ অহিংস প্ৰকৃতি ক্ৰমান্বয়ে হেৰুওৱাৰ বাবে হতাশ হৈছিল। তেওঁ বিচৰা নাছিল যে আন্দোলনটো হিংসাত্মক প্ৰতিযোগিতাত অৱনমিত হ’ব, আৰক্ষী আৰু খঙাল জনতাই ইজনে সিজনক পিছলৈ আক্ৰমণ কৰে, মাজতে সাধাৰণ লোকক পীড়িত কৰে। গান্ধীয়ে ভাৰতীয় জনসাধাৰণক সকলো প্ৰতিৰোধ সমাপ্ত কৰাৰ বাবে আহ্বান জনাইছিল,3সপ্তাহ ধৰি দ্ৰুতগতিত চলিছিল, আৰু অসহযোগ আন্দোলন বাতিল কৰিছিল। গান্ধী এছটিএছ (সংগ্ৰাম যুদ্ধবিৰতি সংগ্ৰাম)ৰ দৃঢ় বিশ্বাসী আছিল। তেওঁ বিশ্বাস কৰিছিল যে সংগ্ৰামৰ এটা সময়ৰ পিছত, এক বিশ্ৰামৰ পৰ্যায় থাকিব লাগে যাৰ দ্বাৰা তেওঁলোকে শক্তি পুনৰুদ্ধাৰ কৰিব পাৰে আৰু পুনৰ অধিক শক্তিশালী আৰু শক্তিশালী হ’ব পাৰে। যদিও এই কথাউল্লেখ কৰা হোৱা নাই কিন্তু গান্ধীৰ নেতৃত্বত থকা প্ৰতিটো আন্দোলন তেওঁৰ দ্বাৰা এবছৰ বা দুবছৰৰ পিছত প্ৰত্যাহাৰ কৰা হৈছিল\nচৌৰী চৌৰাৰ ঘটনাৰ পিছত অসহযোগ আন্দোলন প্ৰত্যাহাৰ কৰা হৈছিল। যদিও তেওঁ এককভাৱে ৰাষ্ট্ৰীয় বিদ্ৰোহ বন্ধ কৰিছিল, ১৯২২ চনৰ ১০ মাৰ্চত মহাত্মা গান্ধীক গ্ৰেপ্তাৰ কৰা হৈছিল। ১৯২২ চনৰ ১৮ মাৰ্চ তাৰিখে তেওঁক দেশদ্ৰোহী সামগ্ৰী প্ৰকাশ কৰাৰ বাবে ছয় বছৰৰ বাবে কাৰাবাস খাটিব ন্দী কৰা হয়। ইয়াৰ ফলত আন্দোলনটো দমন কৰা হৈছিল আৰু তাৰ পিছত আন নেতাসকলক গ্ৰেপ্তাৰ কৰা হৈছিল।\nযদিও বেছিভাগ কংগ্ৰেছ নেতা গান্ধীৰ পিছফালে দৃঢ়ভাৱে আছিল, দৃঢ়প্ৰতিজ্ঞ নেতাসকল ভাঙি পৰিছিল, যাৰ ভিতৰত আছিল আলী ভাতৃ (মহম্মদ আলী আৰু শৌকত আলী)। গান্ধীৰ নেতৃত্ব প্ৰত্যাখ্যান কৰি মতিলাল নেহৰু আৰু চিত্তৰঞ্জন দাসে স্বৰাজ পাৰ্টি গঠন কৰে। বহুতো জাতীয়তাবাদীয়ে অনুভৱ কৰিছিল যে হিংসাত্মক ঘটনাৰ বাবে অসহযোগ আন্দোলন বন্ধ কৰিব নালাগিছিল, আৰু গান্ধীৰ ওপৰত আস্থা বজাই ৰাখি বেছিভাগ জাতীয়তাবাদীনিৰুৎসাহিত হৈছিল\nএইটো তৰ্ক কৰা হয়[কাৰ দ্বাৰা?], যদিও কোনো দৃঢ় প্ৰমাণ অবিহনে, গান্ধীয়ে নিজৰ ব্যক্তিগত ভাবমূৰ্তি উদ্ধাৰৰ প্ৰচেষ্টাত আন্দোলনটো বাতিল কৰিছিল, যিটো কলুষিত হ’লহেঁতেন যদি তেওঁক চৌৰী চৌৰা ঘটনাৰ বাবে দোষাৰোপ কৰা হ’লহেঁতেন; অৱশ্যে, আন্দোলনৰ সৈতে জড়িত বুৰঞ্জীবিদ[কোনে?] আৰু সমসাময়িক নেতাসকলে গান্ধীৰ বিচাৰক আদৰণি জনাইছিল। গান্ধীয়ে অনিচ্ছা স্বীকাৰ কৰি আৰু হিংসাত্মক সংগ্ৰামৰ অনুমতি দি তেওঁৰ অহিংসাৰ মৌলিক নীতিৰ সৈতে আপোচ কৰিব নোৱাৰিলে যিস্পষ্টভাৱে ভাৰতীয় স্বাধীনতা আন্দোলনৰ উগ্ৰপন্থী উপাদানবোৰৰ সৈতে আন্দোলনৰ চাৰিওফালে ঘূৰি ফুৰিছিল। সেয়েহে, ১৯৩০ চনত একে ধৰণৰ আন্দোলন আৰম্ভ কৰা হৈছিল, আইন অমান্য আন্দোলন। মূল পাৰ্থক্যটো হ’ল আইনখন ‘শান্তিপূৰ্ণভাৱে’ উলংঘা কৰাৰ নীতি প্ৰৱৰ্তন কৰা।\n১৯৩০ চনৰ পৰা ১৯৩৪ চনৰ ভিতৰত নিমখ সত্যাগ্ৰহত পুনৰ কোটি কোটি লোকে বিদ্ৰোহ কৰাৰ ফলত অহিংসাৰ প্ৰতি ভাৰতৰ কাৰণ বিশ্বজুৰি বিখ্যাত হৈ পৰিছিল। সত্যাগ্ৰহ সফলতাত শেষ হৈছিল। ভাৰতীয়সকলৰ দাবী পূৰণ কৰা হৈছিল আৰু কংগ্ৰেছক ভাৰতীয় জনসাধাৰণৰ প্ৰতিনিধি হিচাপে স্বীকৃতি দিয়া হৈছিল। ভাৰত চৰকাৰ আইন 1935-য়ে ভাৰতক গণতান্ত্ৰিক স্ব-শাসনৰ ক্ষেত্ৰতপ্ৰথম সোৱাদ প্ৰদান কৰিছিল।\nমহাত্মা গান্ধী- ধনেশ্বৰ ডেকা


সমবায় সমিতিৰ পঞ্জীয়ণকৰণৰ বাবে আবেদন (বিটিএডি)\nপ্ৰপত্ৰখন সফলতাৰে জমা হোৱাৰ পিছত, আবেদন প্ৰসংগ সংখ্যা সম্বলিত এটা স্বীকৃতি সংখ্যা প্ৰস্তুত হ’ব। তাৰপিছত আবেদন পত্ৰখন পৰৱৰ্ত্তী প্ৰক্ৰিয়াৰ বাবে উচ্চপদস্থ বিষয়ালৈ প্ৰেৰণ কৰিব। এই সকলো তথ্য আবেদনকাৰীক এছ.এম.এছ আৰু মেইলৰ জৰিয়তে অৱগত কৰিব।\nআবেদন পত্ৰ সম্পৰ্কত যদিহে সকলো প্ৰক্ৰিয়া শুদ্ধ তেনেহ’লে, আবেদনকাৰীয়ে বি.টি.এ.ডি. কাৰ্যালয়লৈ যাব লাগিব আৰু প্ৰয়োজনীয় পৰিমাণ পৰিশোধ কৰিব লাগিব। পৰিশোধ প্ৰক্ৰিয়া ট্ৰেজাৰী চালানৰ মাধ্যমেৰে সম্পন্ন হ’ব। আবেদনকাৰীয়ে এই সন্দৰ্ভত এছ.এম.এছ আৰু মেইল লাভ কৰিব।\nকোনো ক্ৰূটি অবিহনে প্ৰপত্ৰখন সফলতাৰে জমা দিয়াৰ পিছত ৬০ দিনৰ ভিতৰত প্ৰমাণ পত্ৰখন প্ৰস্তুত হয়। এই ক্ষেত্ৰত আবেদনকাৰীয়ে এছ.এম.এছ আৰু মেইল লাভ কৰিব। তাৰপিছত আবেদনকাৰীয়ে এ.আৰ.টি.পি.এছ. পোৰ্টেলৰ পৰা পঞ্জীয়ন প্ৰমাণ পত্ৰ ডাউনল’ড কৰিব লাগিব।\nপ্ৰস্তাৱিত আইনী বিধিৰ এখন প্ৰতিলিপি প্রদান কৰাতো আৱশ্যক\nসাধাৰণ সভাৰ উদ্বোধনী প্ৰক্ৰিয়াৰ এখন প্ৰতিলিপি প্রদান কৰাতো আৱশ্যক\nপঞ্জীয়ন কৰ্তৃপক্ষৰ ওচৰত উপলব্ধ প্ৰপত্ৰ অনুসৰি সমৰ্থনকাৰীৰ এখন সূচী প্রদান কৰাতো আৱশ্যক\nনির্ধাৰিত সময়সীমা : ৬০ কাৰ্য দিন\n0425 -Co-operation 00-101-0000-00-XP-V-GA-No.AS ট্ৰেজাৰী চালানৰ বাবে, মুখ্য একাউন্টত প্রাধিকৃত শ্বেয়াৰ মূলধনৰ ১ শতাংশ জমা দিব লাগিব


আত্মসমৰ্পন কৰা ৫৭টা চোৰাং চিকাৰীক দিলে ৫০হাজাৰকৈ টকা ! -\nHomeআঞ্চলিকআত্মসমৰ্পন কৰা ৫৭টা চোৰাং চিকাৰীক দিলে ৫০হাজাৰকৈ টকা !\nআত্মসমৰ্পন কৰা ৫৭টা চোৰাং চিকাৰীক দিলে ৫০হাজাৰকৈ টকা !\nকোকৰাঝাৰ : এইবাৰ কোনো সহস্ৰ সংগঠন নহয়, অস্ত্ৰসহ আত্মসমৰ্পণ কৰিল চোৰাং চিকাৰীৰ এটা বৃহৎ দলে। বিশ্ব গঁড় দিৱসৰ দিনাই বিটিআৰ চৰকাৰৰ ওচৰত চোৰাং চিকাৰীৰ এটা দলে আত্মসমৰ্পণ কৰে৷ হস্তনিৰ্মিত অস্ত্ৰসহ হাতীৰ দাঁত আৰু হৰিণৰ শিং সমৰ্পন কৰে চোৰাংচিকাৰীকেইটাই৷\nবিটিআৰ চৰকাৰৰ ওচৰত হস্তনিৰ্মিত বন্দুকসহ চিকাৰ কৰি অনা হাতীৰ দাঁত আৰু হৰিণাৰ শিং লৈ আত্মসমৰ্পণ কৰিলে মুঠ ৫৭টা চোৰাং চিকাৰীয়ে। ৰাইমনা ৰাষ্ট্ৰীয় উদ্যানত চোৰাং চিকাৰ কৰা চিকাৰীসকলে আত্মসমৰ্পণ কৰি বিটিআৰ চৰকাৰক সহযোগিতা আগবঢ়ালে।\nবিটিআৰ প্ৰধান প্ৰমোদ বড়ো আৰু বন বিভাগৰ কাৰ্যবাহী সদস্য ৰঞ্জিত বসুমতাৰীৰ উপস্থিতিত অস্ত্ৰসহ আত্মসমৰ্পণ কৰা সকলো চিকাৰীলৈ নগদ পঞ্চাশ হেজাৰ আৰ্থিক সহায় দিয়া হয়।\nPrevious articleমাস্ক নিপিন্ধাৰ বাবে চিকিৎসকে গতিয়াই বাহিৰ কৰিলে ৰোগীক\nNext articleযদু-মধুৰ বাবেহে ক’ভিড; প্ৰধানমন্ত্ৰীৰ জন্মদিনৰ সাংস্কৃতিক সন্ধিয়াত হাজাৰ হাজাৰ মানুহ